കൺനിറയെ കൺമണിയെ കാണുംമുന്പേ കൃഷ്ണകുമാറിന് ദാരുണാന്ത്യം : Deepika.com Nattu Visesham\nനേമം : കുഞ്ഞിനെ കണ്ട് ആഹ്ലാദം തീരും മുന്പേ കൃഷ്ണകുമാറിന് ദാരുണാന്ത്യം. കുഞ്ഞ് പിറന്നതറിഞ്ഞ് കാണുവാനായി സന്തോഷത്തോടെ ആശുപത്രിയിലെത്തിയ കൃഷ്ണകുമാറിനെയാണ് ഭാര്യാ പിതാവ് കുത്തിയത്.\nപരിക്കേറ്റ കൃഷ്ണകുമാർ പിന്നീട് മരിക്കുകയായിരുന്നു. കഴിഞ്ഞ വർഷം ജൂലായിലായിരുന്നു കൃഷ്ണകുമാറിന്‍റെയും അലീനയുടെയും വിവാഹം. ജനുവരിയിൽ അലീനയെ പ്രസവത്തിനായി വീട്ടുകാർ കൂട്ടി കൊണ്ടുപോയിരുന്നു. വീട്ടിലെ പിണക്കങ്ങൾ കാരണം ആശുപത്രിയിൽ വരരുതെന്ന് കൃഷ്ണകുമാറിനെ ഭീഷണിപ്പെടുത്തിയിരുന്നതിനാൽ ആശുപത്രിയിലേയ്ക്ക് പോകരുതെന്ന വിലക്ക് വകവയ്ക്കാതെയാണ് കൃഷ്ണകുമാർ സുഹൃത്തിനോടൊപ്പം ആശുപത്രിയിലേയ്ക്ക് പോയതെന്ന് പിതാവ് സുധാകരൻ പറഞ്ഞു.\nമരണ വാർത്ത അറിഞ്ഞ് കൃഷ്ണകുമാറിന്‍റെ മൂകളൂർമൂലയിലെ വീട്ടിൽ ബന്ധുക്കളും നാട്ടുകാരും സുഹൃത്തുക്കളും ഓടിയെത്തി. നാട്ടിലും വീട്ടിലും ജോലി സ്ഥലത്തും എല്ലാവർക്കും പ്രിയങ്കരനായിരുന്നു കൃഷ്ണകുമാറെന്ന് നാട്ടുകാർ പറഞ്ഞു. പത്ത് വർഷമായി സെക്രട്ടറിയേറ്റിലെ സഹകരണ വിഭാഗത്തിലെ ഡ്രൈവറാണ് കൃഷ്ണകുമാർ. മരണ വിവരം അറിഞ്ഞ് ആശുപത്രിയിലും കൃഷ്ണകുമറിന്‍റെ വീട്ടിലും നിരവധിപേരാണ് തടിച്ചുകൂടിയത്. മൃതദേഹം ശാന്തികവാടത്തിൽ സംസ്കരിച്ചു.


പ്രകീ‍ര്‍ത്തനമയമാണ് ലോകം – സ്വാലിഹാത്\nHome / ഇസ്ലാമിനെ കുറിച്ച് അറിയാം  / അഹ്‌ലുസ്സുന്നത്തി വല് ജമാഅ / പ്രകീ‍ര്‍ത്തനമയമാണ് ലോകം\nNaseera Ummu Hadi December 13, 2016\tഅഹ്‌ലുസ്സുന്നത്തി വല് ജമാഅ, എഡിറ്റോറിയല്, മുഹമ്മദ് റസൂലുല്ല Leaveacomment 541 Views\nപ്രവാചകപ്രകീര്‍ത്തനങ്ങളില് പ്രകാശപൂരിതമാണ് ലോകം. ഹബീബിന്റെ പിറന്നാള് വിശ്വാസികള്‍ക്ക് സന്തോഷപ്പെരുന്നാളാണ്. എങ്ങിനെ സന്തോഷിക്കാതിരിക്കാന് കഴിയും? “അല്ലാഹുവിന്റെ ഫള്-ല് കൊണ്ടും റഹ്മത് കൊണ്ടും നിങ്ങള് സന്തോഷിക്കുക” എന്നത് ഖുര്-ആനിന്റെ ഉത്ബോധനമല്ലെ. അല്ലാഹു ഇറക്കിയ ഏറ്റവും വലിയ റഹ്മത് മുത്ത്നബിയാണെന്നതില് ആര്‍ക്കാണ് സംശയം! ആ റഹ്മതിന്റെ വരവില് സന്തോഷിക്കാത്തവന് ഖുര്-ആനിനു പുറം തിരിഞ്ഞവനാണ്.\nമദീനയിലെ രാജകുമാരന്റെ പ്രകീര്‍ത്തനങ്ങളാണെവിടെയും. ലോകത്തിന്റെ എല്ലാ അറ്റങ്ങളും മൌലിദിന്റെ ഈരടികളില് കൂടിച്ചേര്‍ന്നിരിക്കുന്നു. ലക്ഷക്കണക്കിന് വിശ്വാസികള് ഒരുമിച്ചുകൂടിയാണ് ആഫ്രിക്കയില് മൌലിദ് സദസ്സ് നടത്തിയത്. ഗള്‍ഫ് രാജ്യങ്ങളിലും ഇന്ത്യ അടക്കമുള്ള സൌത്ത് ഏഷ്യന് രാജ്യങ്ങളിലും യൂറോപ്യന് രാജ്യങ്ങളിലുമടക്കം ലോകത്തിന്റെ എല്ലാ മുക്കിലും മൂലയിലും പ്രവാചക പ്രകീര്‍ത്തനങ്ങളുടെ ഇശലുകള് അലയടിക്കുകയാണ്. മൌലിദ് സദസ്സുകള്, ബുര്‍ദ്ദാലാപന വേദികള്, ഹുബ്ബുറസൂല് പ്രഭാഷണങ്ങള്, നബിദിന റാലികള്, അന്നദാനങ്ങള് – പ്രവചകസ്നേഹ പ്രകടനത്തിന് ഒരൊറ്റ രീതിയോ സ്വഭാവമോ അല്ല. ഹബീബിന്റെ റൌളക്ക് മുന്നില് അനുഭവപ്പെടുന്ന അഭൂതപൂര്‍വ്വമായ തെരക്ക് ഇശ്ഖിന്റെ ആവേശത്തിരയില് നിന്നുത്ഭവിക്കുന്നതാണ്.\nഎത്ര വ്യക്തമായാലും മൌലിദും നബികീര്‍ത്തനങ്ങളുമൊക്കെ ശിര്‍ക്കും ഖുറാഫതുമാണ് ചിലര്‍ക്ക്. നബിയും സ്വഹാബതും ഉത്തമ നൂറ്റാണ്ടിലുള്ളവരും നബിദിനമാഘോഷിച്ചിട്ടില്ലത്രെ. നബി(സ) ജനിച്ചതും വഫാത്തായതും ഒരൊറ്റ ദിവസമായതിനാല് വഫാത്തിന്റെ ദിവസത്തില് സന്തോഷിക്കരുതെന്നും അവര് പറയുന്നു. നബി(സ) കാണിച്ചു തരാത്ത ഈ കര്‍മ്മങ്ങള് പുത്തന് വാദങ്ങളാണെന്നാണ് അവര് പ്രചരിപ്പിക്കുന്നത്. പക്ഷെ, കാലം പഴകും തോറും അവരുടെ വാദങ്ങള്‍ക്ക് ശക്തി കുറയുകയാണ്. നിസ്കാരം, നോംബ് പോലെ രീതി നിശ്ചയിക്കപ്പെട്ട ആരാധനയല്ല പ്രവാചക സ്നേഹം. അത് മുത്വ-ലഖായ ഒരു ആരാധനയാണ്. അനുവദിക്കപ്പെട്ട ഏത് രീതിയിലും നബിസ്നേഹം പ്രകടിപ്പിക്കാം. ഇല്‍മ്- പഠിക്കലും പഠിപ്പിക്കലും ആരാധനകളാണ്. പക്ഷെ, ഇന്നത്തെ പോലുള്ള മദ്രസാ സംവിധാനങ്ങള് സ്വഹാബത്തിന്റെ കാലത്തോ ഉത്തമനൂറ്റാണ്ടിലോ ഉണ്ടായിരുന്നില്ലല്ലൊ. അതിന് പ്രായോഗികമായ രൂപങ്ങള് സ്വീകരിക്കുന്നവര്‍ക്ക് നബിസ്നേഹം പ്രകടിപ്പിക്കുന്നതിന്റെ രീതിയെ എങ്ങിനെ ചോദ്യം ചെയ്യാന് കഴിയും? നബി(സ)തങ്ങളുടെ വഫാത്ത് ദിവസം സന്തോഷിക്കാമോ എന്ന ചോദ്യവും അപ്രസക്തമാണ്. ഇസ്ലാമില് ദുഖാചരണം അനുവദനീയമല്ല. അതേ സമയം സന്തോഷപ്രകടനം പ്രോത്സാഹിപ്പിക്കപ്പെട്ടതുമാണ്. അല്ലാഹുവിന്റെ റഹ്മത് കൊണ്ട് നിങ്ങള് സന്തോഷം പ്രകടിപ്പിക്കണമെന്ന് ഖുര്-ആന് തന്നെയല്ലെ പറഞ്ഞത്. ദുഖവും സന്തോഷവും ഒരു ദിവസം വന്നാല്, ദുഖം പ്രകടിപ്പിക്കാതെ സന്തോഷം പ്രകടിപ്പിക്കുക തന്നെയാണ് വേണ്ടതെന്ന് ആര്‍ക്കും മനസ്സിലാക്കാം. നബിദിനവിരോധികള്‍ക്ക് ഇത്തരം ബാലിശമായ വാദങ്ങളല്ലാതെ ഒരു പമാണത്തിന്റെയും പിന്‍ബലമില്ല. കേരളത്തില് മൌലിദാഘോഷത്തെ തള്ളിപ്പറയുന്ന മുജാഹിദുകളെ പറ്റി പറയുകയാണെങ്കില്, മുജാഹിദ് പ്രസ്ഥാനം സ്ഥാപിച്ച ആദ്യ കാലങ്ങളില് നബിദ്നാഘോഷം അവര്‍ക്ക് പുണ്യമായിരുന്നു. കെ.എം.മൌലവിയെ പോലുള്ള മുജാഹിദ് നേതാക്കള് അതാഘോഷിക്കുകയും മൌലിദ് പാരായണം ചെയ്യുകയും ചെയ്തിട്ടുണ്ടായിരുന്നു. പിന്നെയെപ്പഴാണ് പുണ്യം ശിര്‍ക്കിലേക്ക് വഴിമാറിയതെന്നും എവിടെയാണ് അ വഹ്-യിറങ്ങിയതെന്നും അവര് തന്നെയാണ് വിശദീകരിക്കേണ്ടത്.\nമുന്-കാലങ്ങളില് നിന്ന് വ്യത്യസ്തമായി ജമാ‍ാത് ഇസ്ലാമിയെ പോലുള്ള അവാന്തരവിഭാഗങ്ങളും ഇപ്പോള് നബിസ്നേഹ പ്രഭാഷണങ്ങളും സെമിനാറുകളും സംഘടിപ്പിക്കുന്നുണ്ട്. റബിഉല് അവ്വല് മാസം തന്നെ അവര് തെരഞ്ഞെടുക്കുന്നത് മൌലിദാഘോഷത്തിലേക്കുള്ള ദൂരം അവര് കുറക്കുന്നതിന്റെ സൂചനയാണ്. എന്തായിരുന്നാലും സത്യവിശ്വാസിക്ക് നബിദിനാഘോഷത്തില് രണ്ടുവട്ടം ആലോചിക്കേണ്ടതില്ല. അവന്റെ എല്ലാമെല്ലാമാണ് മുത്ത് നബി. അവിടത്ത് മദ്-ഹ് പറയലും പാടലും ജീവിത ചര്യയാക്കിയവര് മുത്ത്നബി ജനിച്ച മാസത്തില് അത് കൂടുതല് ആവേശത്തോടെ ചെയ്യും. എല്ലാ തിങ്കളാഴ്ചയും നോംബെടുക്കല് സുന്നതാണെന്നും കാരണം അന്ന് ഞാന് ജനിച്ച ദിവസമാണെന്നുമുള്ള നബിവചത്തിനപ്പുറം നബിദിനത്തിന്റെ ശ്രേഷ്ടത അളക്കാന് മറ്റൊരു തെളിവ് അവര്‍ക്കാവശ്യമില്ല. അതുകൊണ്ട് തന്നെയാണ് ലോകം മുഴുവന് ഈ നാളുകളില് പ്രവാചകപ്രകീത്തനമയമാകുന്നത്.\n“യാ നബീ സലാം അലൈകും\nയാ റസൂല് സലാം അലൈകും\nഎല്ലാവര്‍ക്കും സ്വാലിഹാത് ടീമിന്റെ നബിദിനാശംസകള്!\nPrevious അത്ഭുത ബാലൻ ………നെബി[സ.അ]…..(റസൂലിന്റെ ബാല്യം)\nNext അനാഥരെ സ്നേഹിച്ച രാജകുമാരൻ\nമനുഷ്യന്റെ സ്വഭാവ ഗുണങ്ങളില് ഏറ്റം ശേഷ്ടമാണ് വിനയം. അത് പ്രവാചകന്മാരുടെ സ്വഭാവ ഗുണങ്ങളില് വളരെ പ്രകടമായി കാണപ്പെട്ടതാണ്. വിശുദ്ധ ഖുര്-ആനിലൂടെ ...\nപ്രസവ സംബന്ധമായ അദ്കാറുകൾ.


യുഎഇയില് 286 പേര്‍ക്ക് കൂടി കൊവിഡ്, നാല് മരണം | uae reports 286 new covid cases on September 27\nപുതിയതായി നടത്തിയ 2,61,852 പരിശോധനകളില് നിന്നാണ് പുതിയ കൊവിഡ് രോഗികളെ കണ്ടെത്തിയത്. ഇതുവരെയുള്ള കണക്കുകള് പ്രകാരം ആകെ 7,35,180 പേര്‍ക്ക് യുഎഇയില് കൊവിഡ് സ്ഥിരീകരിച്ചിട്ടുണ്ട്.\nAbu Dhabi - United Arab Emirates, First Published Sep 27, 2021, 4:38 PM IST\nഅബുദാബി: യുഎഇയില് (United Arab Emirates)പുതിയതായി 286 പേര്‍ക്ക് കൂടി കൊവിഡ് വൈറസ് (Covid - 19) ബാധ സ്ഥിരീകരിച്ചു. ഇന്ന് 350 പേര് രോഗമുക്തരായി. കഴിഞ്ഞ 24 മണിക്കൂറിനിടെ രാജ്യത്ത് കൊവിഡ് ബാധിച്ച് നാലുപേരാണ് മരിച്ചത്.\nപുതിയതായി നടത്തിയ 2,61,852 പരിശോധനകളില് നിന്നാണ് പുതിയ കൊവിഡ് രോഗികളെ കണ്ടെത്തിയത്. ഇതുവരെയുള്ള കണക്കുകള് പ്രകാരം ആകെ 7,35,180 പേര്‍ക്ക് യുഎഇയില് കൊവിഡ് സ്ഥിരീകരിച്ചിട്ടുണ്ട്. ഇവരില് 7,27,516 പേര് രോഗമുക്തരായി. 2,094 പേരാണ് രാജ്യത്ത് ആകെമരണപ്പെട്ടത്. നിലവില് 5,570 കൊവിഡ് രോഗികളാണ് യുഎഇയിലുള്ളത്.\nLast Updated Sep 27, 2021, 4:38 PM IST


Who is Sunil Swamy? | ബെൻസ് ഒരു ഡസനോളം; ആഡംബര വീടുമുണ്ട്; എന്നിട്ടും സാധാരണകാറിൽ യാത്ര ചെയ്ത് തറയിൽ കിടന്നുറങ്ങും; എല്ലാവർക്കും സഹായിയും; ബാറുടമകൾക്ക്5കോടി രൂപ നൽകിയെന്ന് പറയുന്ന സുനിൽസ്വാമിയുടെ ആസ്തിയിൽ ഞെട്ടി എൻഫോഴ്‌സ്‌മെന്റ് - MarunadanMalayali.com\nFebruary 05, 2015 | 09:44 AM IST | Permalink\nകൊല്ലം: സുനിൽ സ്വാമിയെ തട്ടിപ്പ് സ്വാമിയെന്ന് ആരും വിളിക്കില്ല. സുതാര്യമാണ് പ്രവർത്തനമെല്ലാം. പക്ഷേ എങ്ങനെ കോടീശ്വരനായെന്ന് ചോദിച്ചാൽ ആർക്കും അറിയില്ല. കശുഅണ്ടി വ്യവസായവുമായി ബന്ധപ്പെട്ട് കൊല്ലത്ത് ചുവടുറപ്പിച്ച പാലക്കാട്ടുകാരനായ സുനിൽ സ്വാമിയെന്ന സ്വാതിക കോടിശ്വരന്റെ ആസ്തികൾ എൻഫോഴ്‌സ്‌മെന്റിനേയും ഞെട്ടിച്ചു. എല്ലാ രേഖകളും കൃത്യമെന്ന് പറയുന്ന സ്വാമി എൻഫോഴ്‌സ്‌മെന്റ് ചോദ്യം ചെയ്യലിൽ പതറിയതു പോലുമില്ല. ധനമന്ത്രി കെ എം മാണിക്ക് കോഴ നൽകാൻ ബാറുടമയ്ക്ക്5കോടി രൂപ നൽകിയെന്നത് ഭാവനാ സൃഷ്ടിമാത്രമാണെന്ന് സുനിൽ സ്വാമി പറഞ്ഞു.\nവീടിന് മുന്നിൽ ഒരു ഡസനോളം ബെൻസ് കാറുകൾ നിരന്നുകിടക്കുന്നുണ്ട്. പക്ഷേ അതിലൊന്നിലും സുനിൽ സ്വാമി യാത്ര ചെയ്യാറില്ല. അതിസമ്പന്നനാണങ്കിലും ആർഭാടരഹിതമാണ് സുനിൽ സ്വാമിയുടെ ജീവിതം. റെയ്ഡിനെത്തിയ ആദായനികുതി ഉദ്യോഗസ്ഥർക്കും ഇതെല്ലാം പുതിയ അനുഭവമായിരുന്നു. വീട് ആഡംബര പൂർണമാണെങ്കിലും വെറും തറയിൽ കിടന്നാണത്രേ സ്വാമി ഉറങ്ങാറുള്ളത്. എല്ലാം ശബരിമല അയ്യപ്പന് സമർപ്പിച്ച ജീവിത രീതി. പക്ഷേ എങ്ങനെയാണ് പാലക്കാട് നിന്നെത്തി കോടിശ്വരനായി സുനിൽ സ്വാമി മാറിയത് എന്ന് ആർക്കും അറിയില്ല. രണ്ട് സഹോദരന്മാർ ഉരുക്ക് വ്യവസായവുമായി ബന്ധപ്പെട്ട് ചെന്നൈയിലുണ്ട്.\nകശുഅണ്ടി വ്യവസായവുമായി ബന്ധപ്പെട്ട് 15 വർഷം മുൻപാണ് സുനിൽ സ്വാമി കൊല്ലത്ത് എത്തുന്നത്. പരിചയമുള്ളവർക്ക് ഉപകാരിയാണ് സുനിൽ സ്വാമി. പലിശയ്ക്ക് അല്ല പണം കൊടുക്കുക. ആവശ്യം കഴിഞ്ഞ് തിരികെ നൽകിയാൽ മതിയെന്നാണ് അടുപ്പക്കാരെ സഹായിക്കുമ്പോൾ പറയാറുള്ളത്. അതുകൊണ്ട് തന്നെ ആർക്കും പരാതിയില്ല. ഇനി കാശ് മടക്കികൊടുത്തില്ലെങ്കിലും ചോദിക്കുകയുമില്ല. പക്ഷേ കാശ് തിരിച്ചു കിട്ടുമെന്ന് ഉറപ്പുള്ളവർക്ക് മാത്രമേ വലിയ തുകകൾ സ്വാമി സഹായമായി നൽകാറുള്ളൂ. ശബരിമലയിലെ സാന്നിധ്യത്തിലെ വിവാദങ്ങൾ സ്വാമിക്ക് അറിയാം അതുകൊണ്ട് തന്നെ കൃത്യമായി കണക്കുകളും പണമിടപാടിന് സൂക്ഷിക്കുന്നു.\nകൊല്ലത്തും കൊച്ചിയിലും ഓഫീസുകളുള്ള സ്വാമിയുടെ പ്രധാന ബിസിനസ് കശുഅണ്ടി കയറ്റുമതിയുമായി ബന്ധപ്പെട്ടാണ്. കശുഅണ്ടി വ്യവസായികൾക്ക് കയറ്റുമതിക്കുള്ള ഇൻസെന്റീവ് തരപ്പെടുത്തുന്നത് ഈ ഓഫീസുകൾ വഴിയാണ്. ഇൻസെന്റീവിന്റെ നിശ്ചിത ശതമാനമാണ് സ്വാമിയുടെ കമ്മിഷൻ. പലപ്പോഴും കമ്മിഷൻ കഴിച്ചുള്ള തുക മുൻകൂർ നൽകുന്നത് പല വ്യവസായികൾക്കും സ്വാമിയെ പ്രിയങ്കരനാക്കി. ഉത്തരേന്ത്യയിലെ ശബരിമല ഭക്തരായ കോടീശ്വരന്മാരുമായുള്ള ബന്ധവും സുനിൽ സ്വാമിക്ക് ബിസിനസിൽ കരുത്തായി.\nസുനിൽ സ്വാമിക്ക് 'ശബരിസ്വാമി' യെന്നും വിളിപ്പേരുണ്ട്. ശബരിമലയിൽ എപ്പോഴൊക്കെ നടതുറന്നിരിക്കുന്നുവോ സുനിൽസ്വാമി അയ്യപ്പസന്നിധിയിൽ എത്തും. നടതുറക്കുമ്പോൾ എത്തുന്ന സ്വാമി നട അടച്ചിട്ടേ മടങ്ങൂ. മണ്ഡല-മകരവിളക്ക് കാലം മുഴുവൻ സമയവും സന്നിധാനത്തിൽ ഉണ്ടാവും. ശബരിമലയിലെ ഏത് വികസന പ്രവർത്തനത്തിനും ഉദാരമായി സംഭാവന നൽകും. ശബരിമല എക്‌സിക്യൂട്ടിവ് ഓഫീസറുടെ ഔദ്യോഗിക യാത്രയ്ക്ക് ഒരു ഇന്നോവ കാർ വാങ്ങി നൽകി. അഞ്ച് കോടിയുടെ അന്നദാന മണ്ഡപം.. അങ്ങനെ നീളുന്നു ശബരിമലയിലെ സുനിൽ സ്വാമിയുടെ സംഭാവനകൾ.\nഇതൊക്കെ കേട്ട എൻഫോഴ്‌സ്‌മെന്റിന് സുനിൽ സ്വാമിയുടെ കണക്കുകളിൽ പൂർണ്ണ വിശ്വാസം വന്നിട്ടില്ല. എല്ലാം അരിച്ചു പറക്കി പരിശോധിക്കും. എന്നാൽ മാണിക്ക് കോഴയായി5കോടി നൽകിയെന്ന ആരോപണം തെളിയിക്കാൻ ഒന്നും കിട്ടില്ലെന്ന് എൻഫോഴ്‌സ്‌മെന്റിന് അറിയാം. ആധികാരികമല്ലാത്ത ശബ്ദ രേഖയെ പിന്തുണയ്ക്കുന്ന ഒരു തെളിവും ഇല്ല. അതിനാൽ കൊടുത്തിട്ടില്ലെന്ന് സുനിൽ സ്വാമി പറഞ്ഞാൽ അത് മുഖവിലയ്ക്ക് എടുക്കാനേ കഴിയൂ. പ്രാഥമിക പരിശോധനയിൽ സ്വാമിയുടെ കണക്കുകളിൽ യാതൊരു അവ്യക്തതയും കണ്ടെത്തിയുമില്ല. ആസ്തിയും വരുമാനവുമായി തട്ടിച്ചു നോക്കാനാണ് അതുകൊണ്ട് തന്നെ എൻഫോഴ്‌സ്‌മെന്റിന്റെ തീരുമാനം.\nധനമന്ത്രി കെഎം മാണിക്ക് കൈക്കൂലി കൊടുക്കാൻ ബാറുടമകൾക്ക് അഞ്ചു കോടി രൂപ കടമായി നൽകിയതുകൊല്ലത്തുകാരനായ സുനിൽ സ്വാമിയെന്നാണ് ബിജു രമേശ് പുറത്തുവിട്ട ശബ്ദ രേഖയിലുള്ളത്. തികഞ്ഞ ശബരിമല ഭക്തനാണ് സുനിൽ സ്വാമി. ശബരിമല നട തുറന്നിരുന്നാൽ സന്നിധാനത്ത് സുനിൽ സ്വാമി ഉണ്ടാകും. എല്ലാ ദീവസവും നിർമ്മാല്യം മുതൽ ഹരിവരാസനം പാടിയുള്ള നടയടപ്പ് പൂജവരെ അയ്യപ്പനെ തൊഴുന്ന ഭക്തൻ. കശുവണ്ടി കയറ്റുമതി രംഗത്ത് പ്രവർത്തിക്കുന്ന ശബരി ട്രെഡിങ്ങ് കമ്പനിയുടെ നടത്തിപ്പുകാരൻ.\nവർഷങ്ങളായി ശബരിമലയുമായുള്ള അടുപ്പം അറിഞ്ഞ് ദേവസ്വം അധികൃതർ ഒരിക്കൽ സന്നിധാനത്തിൽ സ്വാമിക്ക് ഒരു മുറി തരപ്പെടുത്തി നൽകി. പുതുതായി വന്ന ഒരു ദേവസ്വം ബോർഡ് അംഗം മുറിയിൽ നിന്ന് സ്വാമിയെ പുറത്താക്കി. സുനിൽ സ്വാമി ഒരു പരിഭവവും കാട്ടാതെ കൊടും മഞ്ഞിലും മണ്ഡലകാലം മുഴുവൻ വരാന്തയിൽ കഴിഞ്ഞുകൂടി. അതാണ് സ്വാമിയുടെ അയ്യപ്പനോടുള്ള ഭക്തി. അതിനാണ് പ്രാധാന്യം. ബാക്കിയെല്ലാം അയ്യപ്പൻ തരുമെന്നാണ് സുനിൽ സ്വാമിയുടെ വിശ്വാസം. ആസ്തിയെ കുറിച്ചുള്ള ചോദ്യത്തിന് സുനിൽ സ്വാമി പരോക്ഷമായി നൽകുന്ന മറുപടി ഇതുമാത്രമാണ്.\nശബരിമലയിൽ എത്തുന്ന വിഐപികളും പ്രിയങ്കരനാണ് സുനിൽ സ്വാമി. മറ്റൊരു താൽപ്പര്യവുമില്ലാതെ ശബരിമലയിൽ അയ്യപ്പ ദർശനത്തിന് വേണ്ടി നിൽക്കുന്ന വ്യക്തി. സുനിൽ സ്വാമിയുടെ ഭക്തി അറിയാവുന്ന അയ്യപ്പഭക്തരായ കോടിശ്വരന്മാർ സുനിൽ സ്വാമി ചോദിച്ചാൽ എന്തും നൽകും. ശബരീശ ഭക്തരായ ബോളിവുഡ് സൂപ്പർതാരങ്ങൾ മുതൽ മലേഷ്യൻ മന്ത്രി വരെയുള്ള സുനിൽ സ്വാമിയുടെ സൗഹൃദ പട്ടിക നീളുന്നു. ശബരിമലയുടെ വികസനത്തിന് ഈ സൗഹൃദമാകാം സുനിൽ സ്വാമിക്ക് തുണയാകുന്നതെന്നാണ് ആസ്തിയെ കുറിച്ചുള്ള വിലയിരുത്തൽ.\nപക്ഷേ ശബരിമലയുമായി ബന്ധപ്പെട്ട വിവാദങ്ങളും സുനിൽ സ്വാമിക്ക് എതിരെയുണ്ട്. എല്ലാ പൂജയും മുന്നിൽ നിന്ന് തൊഴുന്നു. അഞ്ച് കൊല്ലം മുമ്പ് ഇത് വലിയ വിവാദമുണ്ടായി. ബാബാറി മസ്ജിദിന്റെ ഓർമ്മദിനമായ ഡിസംബർ ആറിന് ഇരുമുടികെട്ടുള്ള ഭക്തരേയും ദേവസം ജീവനക്കാർക്കും മാത്രമേ അന്ന് സന്നിധാനത്തേക്ക് പ്രവേശനം ഉണ്ടായിരുന്നുള്ളൂ. എന്നാൽ ആ ദിവസവും സുനിൽ സ്വാമി സന്നിധാനത്ത് സജീവമായിരുന്നു. കൈരളി ടിവിയാണ് ഈ വിഷയം വാർത്തയാക്കിയത്. ഉന്നതതല അന്വേഷണത്തിനും ഉത്തരവിട്ടു. പക്ഷേ സുനിൽ സ്വാമിക്ക് ഒന്നും സംഭവിച്ചില്ല.\nകൊടിമര ദേവപ്രശ്‌ന വിവാദത്തിലും സുനിൽ സ്വാമി പ്രതിയായെത്തി. അന്ന് ശബരിമല അഡ്‌മിനിട്രേറ്റീവ് ഓഫീസറുടെ പ്രത്യേക താൽപ്പര്യത്തിൽ സന്നിധാനത്ത് നടന്ന ദേവ പ്രശ്‌നം തിരുവിതാംകൂർ ദേവസം ബോർഡ് പോലും അറിഞ്ഞില്ല. തുടർന്ന് അഡ്‌മിനിസ്‌ട്രേറ്റീവ് ഓഫീസർ സസ്‌പെൻഷനിലായി. സുനിൽ സ്വാമിയുടെ വിശ്വസ്തനായ ലെയിസൺ ഓഫീസർ പിന്നെ സന്നിധാനത്ത് എത്തിയില്ല. എക്‌സിക്യൂട്ടീവ് ഓഫീസറും അന്വേഷണത്തിൽ. അവിടേയും സുനിൽ സ്വാമി രക്ഷപ്പെട്ടു. കാരണം ദേവസം ബോർഡുമായി ഒരു ബന്ധവുമില്ലാത്ത സുനിൽ സ്വാമിയെന്ന ഭക്തനെതിരെ ഒരു നടപടിയും എടുക്കാൻ ആർക്കും കഴിയില്ല.\nഎന്നും എല്ലാ പൂജയും സുനിൽ സ്വാമി തൊഴുന്നതും വിവാദമായി. അതിൽ നിന്ന് രക്ഷനേടാൻ കണ്ടെത്തിയ മാർഗ്ഗമാണ് നിത്യ പൂജ. നിത്യപൂജയ്ക്ക് രസീതെടുക്കുന്ന ഭക്തന് എല്ലാ പൂജയും തൊഴാൻ അവസരം നൽകും. അതിനാൽ നട തുറന്നിരിക്കുന്ന എല്ലാ ദിവസവും സുനിൽ സ്വാമി നിത്യ പൂജ ബുക്ക് ചെയ്തു. അതുകൊണ്ട് ആ മാർഗ്ഗം തെരഞ്ഞെടുത്തു. അന്വേഷണം വന്നാലും സുനിൽ സ്വാമിക്കും ദേവസം ബോർഡ് ഉദ്യോഗസ്ഥർക്കും വിവാദങ്ങളിൽ നിന്ന് രക്ഷ നേടാം. അന്വേഷണം പരാതിയായെത്തിയാലും നിയമപരമായി നിത്യ പൂജാ ഭക്തനായതിനാൽ ഒന്നും ചെയ്യാനുമാകില്ല.\nശബരിമലയിൽ തൊഴുക എന്ന ഉദ്ദേശത്തോടെ മാത്രം നിൽക്കുന്നുവെന്ന് ദേവസം ബോർഡ് വിശദീകരിക്കുന്ന സുനിൽ സ്വാമിയെ കൊണ്ട് ഉദ്യോഗസ്ഥർക്ക് ഗുണവുണ്ട്. മണ്ഡലമകരവിളക്ക് കാലത്ത് നിത്യ ചെലവിനായി ഒരു ലക്ഷത്തിലധികം രൂപ എക്‌സിക്യൂട്ടീവ് ഓഫീസർക്ക് ദിവസവും ചെലവിടാം. പുഷ്പവും പൂജാസാധനങ്ങളും മറ്റ് ചെലവുകൾക്കുമായി ഹൈക്കോടതി അനുവദിച്ച അധികാരമാണ് ഇത്. എന്നാൽ ഈ സാധനമെല്ലാം സുനിൽ സ്വാമി ഫ്രീയായി നൽകും. അതുകൊണ്ട് എക്‌സിക്യൂട്ടീവ് ഓഫീസർമാർക്ക് ഈ തുക എഴുതിയെടുക്കാമെന്നാണ് ആക്ഷേപം. ഒരു അഴിമതിയുടെ ഗണത്തിലും വരികയുമില്ല. അതിനാൽ എക്‌സിക്യൂട്ടീവ് ഓഫീസറായി ഏത് ഉദ്യോഗസ്ഥനെത്തിയാലും സുനിൽ സ്വാമിയുടെ പ്രിയങ്കരനാകും.\nശബരിമലയിൽ സുനിൽ സ്വാമിക്ക് ശത്രുക്കൾ കുറവാണ്. ഒരു രൂപ ശമ്പളത്തിൽ ജോലി ചെയ്തിരുന്ന ലെയിസൺ ഓഫീസറായിരുന്നു വർഷങ്ങളായി വലം കൈ. എന്നാൽ കൊടിമര വിവാദത്തിൽപ്പെട്ടതോടെ ലെയിസൺ ഓഫീസർ വരാതെയായി. എന്നിട്ടും ഒന്നും സംഭവിച്ചില്ല. ശബരിമല ഡ്യൂട്ടിക്ക് എത്തുന്ന എല്ലാ പൊലീസ് ഉദ്യോഗസ്ഥർക്കും അടുപ്പക്കാരനുമാണ്. എങ്ങനെ ഇത്രയധികം തുക സുനിൽ സ്വാമി ചെലവാക്കുന്നു എന്ന ചോദ്യത്തിന് ശബരിമലയിൽ നിന്ന് തന്നെ അവസരമുണ്ടെന്ന വിമർശനം ചിലരെങ്കിലും ഉയർത്തുന്നു. വിവിഐപികൾക്കും ശത കോടീശ്വരന്മാർക്കും സന്നിധാനത്ത് സുഖ ദർശനം ഉറപ്പാക്കി അവരുടെ സൗഹൃദ കൂട്ടായ്മയിലെത്തുന്നു. അതിനാൽ രാജ്യത്തെവിടെയും അധികാരത്തെ സ്വാധീനിക്കാൻ സുനിൽ സ്വമാക്ക് കഴിയുമത്രേ.


'കോവിഡ് വാക്സിൻ പുറത്തിറക്കാത്തത് സമ്പന്നരെ സഹായിക്കാൻ'; മഡോണയുടെ വിവാദ പോസ്റ്റ് നീക്കം ചെയ്തു | Social media removes Madonna's post\n'കോവിഡ് വാക്സിൻ പുറത്തിറക്കാത്തത് സമ്പന്നരെ സഹായിക്കാൻ'; മഡോണയുടെ വിവാദ പോസ്റ്റ് നീക്കം ചെയ്തു\nമനോരമ ലേഖിക July 30, 2020 01:20 PM IST\nകോവിഡ് വ്യാപനം രൂക്ഷമാകുന്ന സാഹചര്യത്തിൽ തെറ്റായ സന്ദേശം പ്രചരിപ്പിച്ച പോപ് താരം മഡോണയുടെ വിവാദ പോസ്റ്റ് നീക്കം ചെയ്തു. കോവിഡ് വാക്സിൻ മാസങ്ങൾക്കു മുൻപുതന്നെ കണ്ടുപിടിച്ചുവെന്നും അത് രഹസ്യമായി സൂക്ഷിക്കുകയാണെന്നുമായിരുന്നു കഴിഞ്ഞ ദിവസം സമൂഹമാധ്യമത്തിലൂടെ മഡോണ പറഞ്ഞത്. വസ്തുതാവിരുദ്ധമെന്നു ചൂണ്ടിക്കാട്ടി സോഷ്യൽ മീഡിയ ആപ്പ് തന്നെ പോസ്റ്റ് നീക്കം ചെയ്യുകയായിരുന്നു.\nഅനുശോചനത്തിന് മകന്റെ നൃത്തം; വിവാദകുരുക്കിൽ പോപ് ഗായിക മഡോണ\nഅമേരിക്കയില് കോവിഡ് ബാധിച്ച 350 പേർ ഹൈഡ്രോക്സി ക്ലോറോക്വിന് ഉപയോഗത്തിലൂടെ സുഖം പ്രാപിച്ചുവെന്ന് കഴിഞ്ഞ ദിവസം ഹൂസ്റ്റണിലെ ഡോ.സ്റ്റെല്ല ഇമ്മാനുവല് പറഞ്ഞിരുന്നു. കോവിഡിനുള്ള അദ്ഭുത മരുന്നാണിതെന്ന് അറിയിച്ച് സ്റ്റെല്ല പോസ്റ്റു ചെയ്ത വിഡിയോകൾ സമൂഹമാധ്യമങ്ങളിൽ വലിയ തോതിൽ പ്രചരിച്ചിരുന്നു. ആ വിഡിയോ ക്ലിപ്പുകൾ പങ്കുവച്ചുകൊണ്ടായിരുന്നു മഡോണയുടെ പോസ്റ്റ്.\nവാക്സിൻ കോവിഡിനെ തുരത്തുമെന്ന് ശാസ്ത്രീയമായി തെളിയിക്കപ്പെട്ടതാണ് എന്നായിരുന്നു മഡോണയുടെ വാദം. ജനങ്ങളെ കൂടുതൽ ഭയപ്പെടുത്താനും സമ്പത്തുള്ളവരെ അതിസമ്പന്നരും ദരിദ്രരെ കൂടുതൽ ദരിദ്രരും രോഗികളുമാക്കി നിലനിർത്താനും വേണ്ടിയാണ് വാക്സിൻ പുറത്തിറക്കാത്തത് എന്ന് മഡോണ വിമർശിച്ചു. എന്നാൽ മഡോണയുടേത് അർഥശൂന്യമായ വാദം ആണെന്ന് വ്യക്തമാക്കി നിരവധി പേർ രംഗത്തെത്തി. തുടർന്നാണ്, ജനങ്ങളെ തെറ്റിദ്ധരിപ്പിക്കാൻ ശ്രമിച്ചെന്ന പേരിൽ പോസ്റ്റ് നീക്കം ചെയ്തത്.\nകോവിഡ് പ്രതിരോധ പ്രവർത്തനങ്ങളിൽ തുടക്കം മുതൽ ഹൈഡ്രോക്സി ക്ലോറോക്വിന്റെ ഉപയോഗത്തെച്ചൊല്ലിയുള്ള വിവാദങ്ങൾ ഉയർന്നിരുന്നു. ഈ മരുന്ന് കോവിഡ് ചികിത്സയിൽ നിർണായകമാകുമെന്ന് ആദ്യം പറഞ്ഞതു യുഎസ് പ്രസിഡന്റ് ഡോണൾഡ് ട്രംപ് ആയിരുന്നു. മലേറിയയ്ക്കുള്ള മരുന്നായ ഹൈഡ്രോക്സി ക്ലോറോക്വിൻ നേരിയ തോതിൽ കോവിഡ് രോഗബാധയുള്ളവരില് ഉപയോഗിക്കാമെന്ന് ചികിത്സാമാർഗ രേഖയില് വ്യക്തമാക്കിയിരുന്നുവെങ്കിലും അതു ഫലപ്രദമല്ലെന്ന് യുഎസ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ (എഫ്ഡിഎ) പിന്നീട് അറിയിച്ചു.\nകോവിഡ് കാലത്ത് മുൻപും വിവാദങ്ങളിൽപ്പെട്ടിട്ടുണ്ട് മഡോണ. നഗ്നയായി ബാത്ത് ടബ്ബിൽ ഇരുന്ന് കോവിഡിനെതിരെ ജാഗ്രതാ നിർദ്ദേശം നൽകിയതിന്റെ വിഡിയോ സമൂഹമാധ്യമങ്ങളിൽ പ്രചരിച്ചിരുന്നു. കോവിഡ് എല്ലാവരെയും തുല്യരാക്കുകയും ഒന്നിപ്പിക്കുകയും ചെയ്യുമെന്നും വൈറസിന് മുഖം നോട്ടമില്ലെന്നുമാണ് റോസാപ്പൂവിതളുകൾ വിതറിയ ബാത്ത് ടബ്ബിലിരുന്ന് ഗായിക പറഞ്ഞത്.\nEnglish Summary: Social Media blocks pop star Madonna's post for spreading misinformation about covid 19


(Server എന്ന താളിൽ നിന്നും തിരിച്ചുവിട്ടതു പ്രകാരം)\nഒരേ സമയം പല പ്രോഗ്രാമുകളും പല ഉപയോക്താക്കൾക്കും ഉപയോഗിക്കാൻ പറ്റുന്ന കമ്പൂട്ടറുകളെ സെർവർ എന്നു വിളിക്കുന്നു. സെർവറുകൾ സാധാരണയായി ഒരു പ്രത്യേക ഉപയോഗത്തിനായി ക്രമീകരിച്ചിരിക്കും. സാധാരണ സെർവറുകൾ ഒന്നിലധികം പ്രോസസ്സറുകൾ ഉള്ള ശക്തിയേറിയ കമ്പൂട്ടറുകൾ ആയിരിക്കും. സാധാരണ പേഴ്സണൽ കമ്പൂട്ടറുകളും പ്രത്യേക ഓപറേറ്റിങ്ങ് സിസ്റ്റം ഉപയോഗിച്ചാൽ സെർവർ ആയി ഉപയോഗിക്കവുന്നതാണ്.\n"https://ml.wikipedia.org/w/index.php?title=സെർവർ_കംപ്യൂട്ടർ&oldid=3261187" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:26, 20 ഡിസംബർ 2019.


സ്‌ത്രീകളെ ബഹുമാനിക്കാനും ആത്മാഭിമാനം വളർത്തിയെടുക്കാനും ഞാൻ പഠിച്ചു\nമുഖ്യലേഖനം പ്രിയപ്പെട്ട ഒരാൾ മരണമടയുമ്പോൾ. . .\nമുഖ്യലേഖനം ദുഃഖിക്കുന്നതിൽ തെറ്റുണ്ടോ?\nമുഖ്യലേഖനം ദുഃഖവുമായി പൊരുത്തപ്പെടാൻ\nമുഖ്യലേഖനം ദുഃഖിതരെ ആശ്വസിപ്പിക്കാൻ\nമുഖ്യലേഖനം മരിച്ചവർ വീണ്ടും ജീവിക്കും!\nബൈബിള് ജീവിതത്തിനു മാറ്റം വരുത്തുന്നു സ്‌ത്രീകളെ ബഹുമാനിക്കാനും ആത്മാഭിമാനം വളർത്തിയെടുക്കാനും ഞാൻ പഠിച്ചു\nഈ ലോകത്തുനിന്ന് അക്രമം ഇല്ലാതാകുമോ?\nനിങ്ങൾക്കു ചെയ്യാൻ കഴിയുന്ന ഏറ്റവും പ്രയോജനകരമായ താരതമ്യം\nവീക്ഷാഗോപുരം | നമ്പര്32016\nഭാഷ അംബുണ്ടു അമാറിക് അയ്‌മാറ അര്‍മേനിയന് അറബിക് അല്‍ബേനിയന് അസര്‍ബയ്‌ജാനി അസര്‍ബയ്‌ജാനി (സിറിലിക്) ആഫ്രിക്കാന്‍സ് ഇംഗ്ലീഷ് ഇന്‍ഡൊനീഷ്യന് ഇന്‍ഡോംഗ ഇബോ ഇറ്റാലിയന് ഇലോക്കോ ഇവെ ഇസോക്കോ ഉക്രേനിയന് എന്‍ഡെബെലെ എന്‍ഡെബെലെ (സിംബാബ്‌വെ) എഫിക്ക് എസ്‌റ്റോണിയന് ഐസ്‌ലാന്‍ഡിക് ഒട്ടെട്ടേല ഒറോമോ ഒസിഷ്യന് കംബോഡിയന് കന്നട കര്‍ദിശ് കുര്‍മന്‍ജി (കൗകസസ്) കസഖ് കാറ്റലാന് കികഒന്‍ഡെ കികാംബാ കികോംഗോ കിക്കുയു കിന്യര്‍വണ്ട കിമ്പുണ്‍ഡു കിരിബാറ്റി കിര്‍ഗിസ് കിറുണ്ടി കുര്‍ദിഷ് കുര്‍മാഞ്ചി (സിറിലിക്) കൊറിയന് കോംഗോ ക്രൊയേഷ്യന് ക്വാങ്കാളി ക്വാന്യാമ ക്വെച്ചുവ (അന്‍കാഷ്) ക്വെച്ചുവ (അയാകുച്ചോ) ക്വെച്ചുവ (കുസ്കൊ) ക്വെച്ചുവ (ബൊളീവിയ) ഗണ് ഗാ ഗുജറാത്തി ഗ്രീക്ക് ഗ്രീന്‍ലന്‍ഡിക് ഗ്വാരണി ചിചെവ ചിടുംബൂക ചിയോവോ ചിറ്റോംഗ ചിറ്റോംഗ (മലാവി) ചെക് ചൈനീസ് മാന്‍ഡ്രിന് (പരമ്പരാഗതം) ചൈനീസ് മാന്‍ഡ്രിന് (ലളിതം) ജര്‍മന് ജാപ്പനീസ് ജാവനീസ് ജോര്‍ജിയന് ടര്‍ക്കിഷ് ടാറ്റര് ടിഗ്രിനിയ ടിഷിലൂബ ടീവ് ടുവാലുവന് ടെറ്റും ഡിലി ടോക് പീസിന് ട്‌സോംഗ ഡച്ച് ഡാനിഷ് തഗലോഗ് തമിഴ് തഹീതിയന് തായ് തെലുങ്ക് ദ്രേഹു നഹുവാത്‌ല് (വടക്കന് പ്‌വെബ്ല) നിയാസ് നോര്‍വീജിയന് പഞ്ചാബി പാങ്‌ഗാസിനന് പാപിയമെന്‍റോ (അരൂബ) പാപിയമെന്‍റോ (കുറെസോ) പേര്‍ഷ്യന് പോര്‍ച്ചുഗീസ് പോളിഷ് ഫിജിയന് ഫിന്നിഷ് ഫ്രഞ്ച് ബംഗാളി ബടക് (റ്റോബ) ബള്‍ഗേറിയന് ബിക്കോള് ബിസ്‌ലാമ മംഗോളിയന് മക്വ മറാഠി മലഗാസി മലയാളം മലായ് മസിഡോണിയന് മാം മാംബെ (ലുന്‍ഗു) മായാ മാള്‍ട്ടീസ് മ്യന്‍മര് മൗറീഷ്യന് ക്രയോള് യോറുബ റഷ്യന് റൊമാനിയന് റ്റൊജൊലാബല് റ്റ്വി റ്റ്ഷ്വ റ്റ്‌സോട്‌സില് ലിംഗാല ലിത്വാനിയന് ലുഗാണ്ട ലുന്‍ഡ ലുവാലെ ലുവോ വരായ്-വരായ് വല്ലീഷ്യന് വിയറ്റ്‌നമീസ് വെന്‍ഡ ഷോണ സമോവന് സാങ്കോ സിംഹള സിന്‍യാന്‍ജ സിബെമ്പ സിലോസി സീമ സുലു സെട്സ്വാന സെന സെപ്പിടി സെബുവാനോ സെയ്‌ഷെല്‍സ് ക്രയോള് സെര്‍ബിയന് സെര്‍ബിയന് (റോമന്) സെസോത്തോ (ലെസോത്തോ) സോളമന് ഐലന്‍ഡ്‌സ് പിജിന് സ്പാനിഷ് സ്രാനന്‍ടോംഗോ സ്ലൊവാക് സ്ലൊവേനിയന് സ്വാടി സ്വാഹിലി സ്വാഹിലി (കോംഗോ) സ്വീഡിഷ് ഹംഗേറിയന് ഹിന്ദി ഹിലിഗായ്‌നോന് ഹീബ്രൂ ഹെയ്‌തിയന് ക്രയോള് ഹോസ ഹൗസ\nബൈബിൾ ജീവിതത്തിനു മാറ്റംവരുത്തുന്നു\nജോസഫ് ഈരൻബോഗൻ പറഞ്ഞപ്രകാരം\nചരിത്രം: അക്രമാസക്തൻ, മയക്കുമരുന്നിന് അടിമ, സ്‌ത്രീകളോട് ആദരവില്ലാത്ത വ്യക്തി\nവടക്കുകിഴക്കൻ ഫ്രാൻസിലുള്ള മലൂസിലെ ഒരു ഉൾപ്രദേശത്താണു ഞാൻ ജനിച്ചത്. സാധാരണക്കാർ താമസിക്കുന്ന ആ പ്രദേശം അക്രമത്തിനു പേര് കേട്ട ഒരിടമായിരുന്നു. കുടുംബങ്ങൾ തമ്മിലുള്ള വഴക്കുകളും അക്രമങ്ങളും കണ്ടാണു ഞാൻ വളർന്നുവന്നത്. മാത്രമല്ല, എന്‍റെ കുടുംബത്തിലുള്ളവർ സ്‌ത്രീകളുടെ അഭിപ്രായങ്ങൾക്ക് ഒരു വിലയും കല്‌പിച്ചിരുന്നില്ല; അവരെ തരംതാണവരായിട്ടാണു കണ്ടിരുന്നത്. ഭർത്താവിനെയും കുട്ടികളെയും നോക്കി അടുക്കളയിൽ ഒതുങ്ങിക്കൂടേണ്ടവരാണു സ്‌ത്രീകൾ എന്നാണ് എന്നെ പഠിപ്പിച്ചത്.\nദുരിതങ്ങൾ നിറഞ്ഞതായിരുന്നു എന്‍റെ കുട്ടിക്കാലം. എന്‍റെ പത്താമത്തെ വയസ്സിൽ അമിതമായ മദ്യപാനം കാരണം പപ്പ മരിച്ചു. അഞ്ചു വർഷം കഴിഞ്ഞ് എന്‍റെയൊരു ചേട്ടൻ ആത്മഹത്യ ചെയ്‌തു. അതേ വർഷം, കുടുംബവഴക്കിന്‍റെ പേരിൽ എന്‍റെ കുടുംബത്തിൽ ഒരാൾ കൊല്ലപ്പെടുന്നതു ഞാൻ നേരിൽ കണ്ടു. അത് എന്നെ വല്ലാതെ ഞെട്ടിച്ചു. തോക്കുകളും കത്തികളും ഉപയോഗിക്കാനും ആവശ്യമുള്ളപ്പോഴൊക്കെ അടിപിടിയിൽ ഏർപ്പെടാനും എന്‍റെ കുടുംബാംഗങ്ങൾ എന്നെ പഠിപ്പിച്ചു. ആകെ അസ്വസ്ഥനായ ഞാൻ ദേഹം മുഴുവൻ പച്ച കുത്താനും മദ്യപിക്കാനും തുടങ്ങി.\n16 വയസ്സായപ്പോഴേക്കും ഓരോ ദിവസവും 10 മുതൽ 15 കുപ്പിവരെ ബിയർ ഞാൻ കുടിക്കുമായിരുന്നു. വൈകാതെ, മയക്കുമരുന്ന് ഉപയോഗിക്കാനും തുടങ്ങി. ദുർച്ചെലവുകൾക്കു പണം കണ്ടെത്തുന്നതിനു ഞാൻ ആക്രിക്കച്ചവടം ആരംഭിച്ചു. പതിയെ മോഷണത്തിലേക്കും തിരിഞ്ഞു. 17 വയസ്സായപ്പോഴേക്കും ഞാൻ ജയിൽവാസവും അനുഭവിച്ചു. അക്രമത്തിന്‍റെയും മോഷണത്തിന്‍റെയും പേരിൽ 18 തവണയാണ് എന്നെ ശിക്ഷിച്ചത്.\n20 വയസ്സു കഴിഞ്ഞപ്പോഴേക്കും ഞാൻ കൂടുതൽ വഷളായി. ദിവസവും 20-ഓളം കഞ്ചാവുസിഗരറ്റുകൾ വലിച്ചു. ഹെറോയിനും നിയമവിരുദ്ധമായ മറ്റു ലഹരികളും ഉപയോഗിച്ചു. അവയുടെയൊക്കെ അമിതമായ ഉപയോഗം കാരണം ഞാൻ പലപ്പോഴും മരണത്തിന്‍റെ വക്കോളം എത്തി. മയക്കുമരുന്നുകച്ചവടം തുടങ്ങിയതുമുതൽ കത്തികളും തോക്കുകളും ഇല്ലാതെ ഞാൻ പുറത്തിറങ്ങുമായിരുന്നില്ല. ഒരിക്കൽ ഞാൻ ഒരാളെ വെടിവെച്ചു. പക്ഷേ വെടിയുണ്ട അയാളുടെ ബെൽറ്റിന്‍റെ ബക്കിളിൽ തട്ടിത്തെറിച്ചതുകൊണ്ട് അപകടമൊന്നും പറ്റിയില്ല. എന്‍റെ 24-ാമത്തെ വയസ്സിൽ അമ്മ മരിച്ചു. അതോടെ എന്‍റെ അമർഷവും ദേഷ്യവും എല്ലാം വർധിച്ചു. എന്നെ കണ്ട് പേടിച്ച് ആളുകൾ വഴിയുടെ മറുവശത്തേക്കു മാറിപ്പോകുമായിരുന്നു. അടിപിടി കാരണം, മിക്ക വാരാന്തങ്ങളിലും ഒന്നുകിൽ ഞാൻ പോലീസ് സ്റ്റേഷനിലായിരിക്കും; അല്ലെങ്കിൽ മുറിവുകൾ തുന്നിക്കെട്ടാൻ ആശുപത്രിയിലായിരിക്കും.\n28-ാമത്തെ വയസ്സിൽ ഞാൻ കല്യാണം കഴിച്ചു. നിങ്ങൾക്ക് ഊഹിക്കാവുന്നതുപോലെ, ഞാൻ എന്‍റെ ഭാര്യക്ക് ഒരു ബഹുമാനവും കൊടുത്തില്ല. ഞാൻ അവളെ പരിഹസിക്കുകയും അടിക്കുകയും ചെയ്‌തു. ഒരു കുടുംബമെന്ന നിലയിൽ ഞങ്ങൾ ഒരുമിച്ച് ഒരു കാര്യവും ചെയ്‌തില്ല. മോഷ്ടിച്ച ആഭരണങ്ങൾകൊണ്ട് അവളെ പൊതിഞ്ഞാൽ എല്ലാമായി എന്നായിരുന്നു എന്‍റെ ചിന്ത. പക്ഷേ ഒരു ദിവസം അപ്രതീക്ഷിതമായ ഒന്നു സംഭവിച്ചു. എന്‍റെ ഭാര്യ യഹോവയുടെ സാക്ഷികളുടെകൂടെ ബൈബിൾ പഠിക്കാൻ തുടങ്ങി. പഠിക്കാൻ ആരംഭിച്ച ആദ്യദിവസംതന്നെ അവൾ പുകവലി നിറുത്തി; ഞാൻ മോഷ്ടിച്ചുകൊണ്ടുവരുന്ന പണം വേണ്ടെന്നായി; ഞാൻ കൊടുത്ത ആഭരണങ്ങളും തിരിച്ചുതന്നു. എനിക്കു നല്ല ദേഷ്യമാണു വന്നത്. അവൾ ബൈബിൾ പഠിക്കുന്നതിനെ ഞാൻ എതിർത്തു. ഞാൻ അവളുടെ മുഖത്തേക്കു സിഗരറ്റിന്‍റെ പുക ഊതുകയും അയൽവക്കക്കാരോടെല്ലാം അവളെപ്പറ്റി കളിയാക്കിപ്പറയുകയും ചെയ്‌തു.\nമദ്യപിച്ച് ലക്കുകെട്ട ഞാൻ ഒരു രാത്രി ഞങ്ങളുടെ വീടിനു തീയിട്ടു. ആളിക്കത്തിയ തീയിൽനിന്ന് ഭാര്യ എന്നെയും അഞ്ചു വയസ്സുള്ള മകളെയും രക്ഷിച്ചു. സുബോധം വന്നപ്പോൾ, ചെയ്‌തതിനെക്കുറിച്ച് ഓർത്ത് എനിക്കു വല്ലാത്ത വിഷമമായി. ദൈവം ഒരിക്കലും ക്ഷമിക്കില്ലെന്ന് ഉള്ളിന്‍റെ ഉള്ളിൽ എനിക്കു തോന്നി. ദുഷ്ടന്മാർ നരകത്തിൽ പോകുമെന്നു പണ്ട് ഒരു പുരോഹിതൻ പറഞ്ഞതു ഞാൻ ഓർത്തു. മനഃശാസ്‌ത്രജ്ഞൻവരെ എന്നോട് ഇങ്ങനെ പറഞ്ഞു: “നിന്‍റെ കാര്യം പോക്കാ. നീ ഒരിക്കലും നന്നാകാൻപോകുന്നില്ല.”\nബൈബിൾ ജീവിതത്തിനു മാറ്റംവരുത്തുന്നു:\nആ സംഭവത്തിനു ശേഷം ഞങ്ങളുടെ കുടുംബം ഭാര്യവീട്ടിലേക്കു താമസം മാറി. സാക്ഷികൾ എന്‍റെ ഭാര്യയെ കാണാൻവന്നപ്പോൾ ഞാൻ അവരോടു ചോദിച്ചു: “ദൈവം എന്‍റെ പാപങ്ങളെല്ലാം ക്ഷമിച്ചുതരുമോ?” അവർ ബൈബിളിൽനിന്ന് 1 കൊരിന്ത്യർ 6:9-11 വരെയുള്ള ഭാഗം എനിക്കു കാണിച്ചുതന്നു. ദൈവം കുറ്റം വിധിക്കുന്ന കാര്യങ്ങളെക്കുറിച്ചുള്ളതാണ് ആ ഭാഗം. പക്ഷേ അവിടെ ഇങ്ങനെയും എഴുതിയിട്ടുണ്ട്: “നിങ്ങളിൽ ചിലർ അത്തരക്കാരായിരുന്നു.” എന്‍റെ ജീവിതത്തിനു മാറ്റം വരുത്താൻ സാധിക്കുമെന്ന് അത് എനിക്ക് ഉറപ്പു തന്നു. പിന്നെ, സാക്ഷികൾ 1 യോഹന്നാൻ 4:8 കാണിച്ചുതന്ന് ദൈവം എന്നെ സ്‌നേഹിക്കുന്നുണ്ടെന്നു ബോധ്യപ്പെടുത്തി. എനിക്കു സന്തോഷവും ഉത്സാഹവും തോന്നി. ആഴ്‌ചയിൽ രണ്ടു പ്രാവശ്യം വന്ന് എന്നെ ബൈബിൾ പഠിപ്പിക്കാമോ എന്നു ഞാൻ സാക്ഷികളോടു ചോദിച്ചു. അവരുടെ ആരാധനാസ്ഥലത്ത് പോകാനും തുടങ്ങി. ഞാൻ കൂടെക്കൂടെ യഹോവയോടു പ്രാർഥിച്ചു.\nഒരു മാസത്തിനകം, ഞാൻ മദ്യവും മയക്കുമരുന്നും ഉപേക്ഷിക്കാൻ തീരുമാനിച്ചു. എന്നാൽ ലഹരി ഒഴിവാക്കിയതിന്‍റെ ശാരീരികബുദ്ധിമുട്ടുകൾ കാരണം എന്‍റെ ഉള്ളിൽ ഒരു യുദ്ധം നടക്കുന്നതുപോലെ എനിക്കു തോന്നി. പേടിസ്വപ്‌നങ്ങളും തലവേദനയും പേശിവേദനയും മറ്റ് അസ്വസ്ഥതകളും എന്നെ വേട്ടയാടി. അതേസമയം, യഹോവ എന്‍റെ കൈ പിടിച്ച് എനിക്കു ശക്തി പകരുന്നതും ഞാൻ അനുഭവിച്ചറിഞ്ഞു. പൗലോസ് അപ്പോസ്‌തലനു തോന്നിയതുതന്നെ എനിക്കും തോന്നി. ദൈവം സഹായിച്ചതിനെക്കുറിച്ച് പൗലോസ് ഇങ്ങനെ എഴുതി: “എന്നെ ശക്തനാക്കുന്നവൻ മുഖാന്തരം സകലവും ചെയ്യാൻ ഞാൻ പ്രാപ്‌തനാണ്.” (ഫിലിപ്പിയർ 4:13) പതിയെ, എനിക്കു പുകവലിയും ഉപേക്ഷിക്കാൻ കഴിഞ്ഞു.—2 കൊരിന്ത്യർ 7:1.\nകൈവിട്ടുപോയ ജീവിതം തിരിച്ചുപിടിക്കാൻ മാത്രമല്ല, കുടുംബജീവിതം ശക്തമാക്കാനും ബൈബിൾ എന്നെ സഹായിച്ചു. ഭാര്യയോടുള്ള എന്‍റെ മനോഭാവത്തിനു മാറ്റം വന്നു. അവളോടു കൂടുതൽ ബഹുമാനത്തോടെ ഇടപെടാനും “പ്ലീസ്,” “താങ്ക്യൂ” പോലുള്ള പദങ്ങൾ ഉപയോഗിക്കാനും തുടങ്ങി. എന്‍റെ മകൾക്കു ഞാൻ നല്ലൊരു അച്ഛനായി. ബൈബിൾ പഠിക്കാൻ തുടങ്ങി ഒരു വർഷത്തിനു ശേഷം, എന്‍റെ ഭാര്യയെപ്പോലെ ഞാനും യഹോവയ്‌ക്കു ജീവിതം സമർപ്പിച്ച് സ്‌നാനമേറ്റു.\nഎനിക്കു ലഭിച്ച പ്രയോജനങ്ങൾ:\nബൈബിളിലെ തത്ത്വങ്ങളാണ് എന്‍റെ ജീവൻ രക്ഷിച്ചത്. പഴയതുപോലെ തുടർന്നിരുന്നെങ്കിൽ മദ്യവും മയക്കുമരുന്നും അടിപിടിയും ഒക്കെയായി ഞാൻ എന്നേ മരിച്ചുപോയേനേ എന്നു സാക്ഷികളല്ലാത്ത ബന്ധുക്കൾപോലും പറയാറുണ്ട്.\nഒരു ഭർത്താവിന്‍റെയും പിതാവിന്‍റെയും ഉത്തരവാദിത്വങ്ങൾ വ്യക്തമാക്കുന്ന ബൈബിൾപഠിപ്പിക്കലുകൾ അനുസരിച്ചത് എന്‍റെ കുടുംബജീവിതം ധന്യമാക്കി. (എഫെസ്യർ 5:25; 6:4) ഞങ്ങൾ ഒത്തൊരുമിച്ച് കാര്യങ്ങൾ ചെയ്യാൻ തുടങ്ങി. ഭാര്യയെ അടുക്കളയിൽ തളച്ചിടുന്നതിനു പകരം ഒരു മുഴുസമയസുവിശേഷകയായുള്ള അവളുടെ പ്രവർത്തനങ്ങളെ ഞാൻ ഇന്നു സന്തോഷത്തോടെ പിന്തുണയ്‌ക്കുന്നു. ക്രിസ്‌തീയസഭയിൽ നേതൃത്വമെടുക്കാനുള്ള എന്‍റെ ഉത്തരവാദിത്വത്തെ അവളും പൂർണമായി പിന്തുണയ്‌ക്കുന്നു.\nയഹോവയുടെ സ്‌നേഹവും കരുണയും എന്‍റെ ജീവിതത്തെ ആഴത്തിൽ സ്‌പർശിച്ചു. നന്നാകില്ലെന്നു സമൂഹം മുദ്ര കുത്തിയ എന്നെപ്പോലുള്ളവരോട് യഹോവയുടെ ഗുണങ്ങളെക്കുറിച്ച് സംസാരിക്കാൻ ഞാൻ ആത്മാർഥമായി ആഗ്രഹിക്കുന്നു. ശുദ്ധവും ഉദ്ദേശ്യപൂർണവും ആയ ഒരു ജീവിതം നയിക്കാൻ ഏതൊരാളെയും സഹായിക്കാനുള്ള ശക്തി ബൈബിളിനുണ്ട്. സ്‌ത്രീപുരുഷവ്യത്യാസമില്ലാതെ മറ്റുള്ളവരോടു സ്‌നേഹവും ആദരവും കാണിക്കാൻ മാത്രമല്ല, ആത്മാഭിമാനം വളർത്തിയെടുക്കാനും ബൈബിൾ എന്നെ പഠിപ്പിച്ചു.▪ (w16-E No. 3)\nബൈബിൾ ജീവിതത്തിനു മാറ്റം വരുത്തുന്നു സമാധാനവും സന്തോഷവും\nനമ്പര്32016 | പ്രിയപ്പെട്ട ഒരാൾ മരണമടയുമ്പോൾ\nവീക്ഷാഗോപുരം നമ്പര്32016 | പ്രിയപ്പെട്ട ഒരാൾ മരണമടയുമ്പോൾ


വ്യോമസേനയ്ക്ക് ജോലി മൃതദേഹം എണ്ണി തിട്ടപ്പെടുത്തലാണോ? കൃത്യമായി അറിയണമെങ്കില് കോണ്‍ഗ്രസിന് ബലാക്കോട്ടില് പോയി എണ്ണി നോക്കാമെന്നും രാജ്‌നാഥ് സിങ് - BIGNEWSLIVE | Latest Malayalam News\nദിസ്പൂര്: ബലാക്കോട്ടില് ഇന്ത്യ നടത്തിയ വ്യോമാക്രമണത്തില് 250-300 തീവ്രവാദികള് കൊല്ലപ്പെട്ടെന്ന വാദങ്ങളെ ചോദ്യം ചെയ്ത പ്രതിപക്ഷത്തെ കുറ്റപ്പെടു്തി കേന്ദ്ര ആഭ്യന്തര മന്ത്രി രാജ്‌നാഥ് സിങ്. വ്യോമാക്രമണത്തില് കൊല്ലപ്പെട്ട ഭീകരരുടെ എണ്ണം കൃത്യമായി അറിയണമെങ്കില് കോണ്‍ഗ്രസിന് അയല്‍രാജ്യത്തു പോയി എണ്ണിനോക്കാമെന്ന് രാജ്‌നാഥ് സിങ് പറഞ്ഞു.\n‘കൃത്യമായ സംഖ്യ അറിയണമെന്നാണ് എന്റെ കോണ്‍ഗ്രസ് സുഹൃത്തുക്കള് ആഗ്രഹിക്കുന്നതെങ്കില് അവരോടു പറയാനുള്ളത് ഇതാണ്. നിങ്ങള്‍ക്ക് പാകിസ്താനിലേക്കു പോകാന് ആഗ്രഹമുണ്ടെങ്കില് പോകുക, അവിടെ ചെന്ന് ഞങ്ങളുടെ വ്യോമസേന എത്രപേരെ കൊന്നിട്ടുണ്ടെന്നു ജനങ്ങളോടു ചോദിക്കുക, എണ്ണുക, ആക്രമണത്തിനു ശേഷം നമ്മുടെ വ്യോമസേന മൃതദേഹങ്ങളുടെ എണ്ണം 1,2,3,4 എന്നിങ്ങനെ എടുക്കുമോ?. എന്തൊരു തമാശയാണിത്?’- രാജ്‌നാഥ് സിങ് പരിഹസിക്കുന്നു.\nഇന്ത്യന് വ്യോമസേന എത്ര ഭീകരരെ കൊന്നെന്നാണ് മറ്റു രാഷ്ട്രീയ കക്ഷികളിലെ കുറച്ചു നേതാക്കള് ചോദിക്കുന്നത്. ഇന്നോ നാളെയോ അതറിയാന് സാധിക്കും. എത്രപേര് മരിച്ചുവെന്ന് പാകിസ്താനും അവരുടെ നേതാക്കള്‍ക്കും അറിയാമെന്നും മന്ത്രി അസമിലെ ധുബ്രിയില് ബിഎസ്എഫിന്റെ പദ്ധതി ഉദ്ഘാടനം ചെയ്ത ശേഷം സംസാരിക്കുകയായിരുന്നു രാജ്‌നാഥ് സിങ്.\nഅതേസമയം, ബിജെപി ബലാക്കോട്ട് വ്യോമാക്രമണത്തെ രാഷ്ട്രീയമായി ഉപയോഗിക്കുകയാണെന്നാണ് പ്രതിപക്ഷത്തിന്റെ ആരോപണം. ബലാക്കോട്ടില് എത്രപേര് മരിച്ചുവെന്ന വിവരം കേന്ദ്രസര്‍ക്കാര് പുറത്തുവിടണമെന്നും ആവശ്യമുയര്‍ന്നിട്ടുണ്ട്.\nTags: balakot attackIndiapoliticsrajnath singhh\n'പുല്‍വാമ ഭീകരാക്രമണം അപകടം'; പരാമര്‍ശത്തിന്റെ പേരില് തന്നെ രാജ്യ ദ്രോഹിയെന്ന് വിളിക്കുന്നവര് ധൈര്യമുണ്ടെങ്കില് തനിക്ക് എതിരെ കേസ് എടുക്കണം; കേന്ദ്രസര്‍ക്കാരിനെ വെല്ലുവിളിച്ച് ദിഗ് വിജയ് സിംഗ്\nജെല്ലിക്കെട്ടില് പരിക്കേറ്റവരുടെ എണ്ണം നൂറ് കടന്നു; ഇരുപത് പേരുടെ നില ഗുരുതരം


ചെങ്ങന്നൂർ ഇരട്ടക്കൊലപാതകം നടന്നത് പകൽ 2.30നും 4നും ഇടയിൽ | Alappuzha | Kerala | Deshabhimani | Wednesday Nov 13, 2019\nബി സുദീപ്Updated: Wednesday Nov 13, 2019\nചെങ്ങന്നൂർ > വെണ്മണിയെ നടുക്കിയ ഇരട്ടക്കൊലപാതകം നടന്നത് തിങ്കളാഴ്‌ച പകൽ 2.30നും നാലിനുമിടയിലുള്ള സമയത്ത്. ഈ സമയം ശക്തമായ മഴയും കാറ്റും ഉണ്ടായിരുന്നു. ചൊവ്വാഴ്‌ച ചെറിയാനും സുഹ‌ൃത്തുക്കളായ 15 പേരും അടങ്ങുന്ന സംഘം ആലപ്പുഴയിലേക്ക് വിനോദയാത്രപോകാനുള്ള ഒരുക്കത്തിലായിരുന്നു. ഇത് സംബന്ധിച്ച് വിവരം അറിയാൻ സുഹ‌ൃത്ത് ജേക്കബ് ചാക്കോ തിങ്കളാഴ്‌ച വൈകിട്ട് നാലുമുതൽ ഫോണിൽ നിരന്തരം വിളിച്ചെങ്കിലും ബെൽ അടിച്ചതല്ലാതെ പ്രതികരണം ഉണ്ടായില്ല.\nവൈകിട്ട് അഞ്ചിന് വീടിന്റെ സിറ്റൗട്ടിൽ പാൽക്കാരൻ കുപ്പിയിൽ പാൽ കൊണ്ടുവച്ചിരുന്നെങ്കിലും ഇതും ഇവർ എടുത്തതായി കണ്ടില്ല. ഇതിനാൽ പകൽ 2.30നും വൈകിട്ട് നാലിനുമിടയ്‌ക്കാണ് സംഭവമുണ്ടായതെന്നാണ് പൊലീസ് കരുതുന്നത്. തലേദിവസത്തെ മഴ ശാസ്‌ത്രീയ തെളിവെടുപ്പുകൾക്ക് പ്രതിബന്ധമാകുമോയെന്ന് ആശങ്ക സ‌ൃഷ്‌ടിച്ചു. ആലപ്പുഴയിൽനിന്നെത്തിയ ഡോഗ് സ്‌ക്വാഡ് പരിശോധന നടത്തി. സച്ചിൻ എന്ന പൊലീസ് നായ മൃതദേഹങ്ങളുടെ അടുത്തുനിന്ന് പാറച്ചന്ത ഉളിയന്തറ റോഡിൽ മലയിൽപ്പടി ഭാഗത്തേക്ക് രണ്ട് കിലോമീറ്ററോളം ഓടി വിജനമായ സ്ഥലത്ത് നിന്നു. വിരലടയാള വിദഗ്‌ധരായ ജി അജിത്ത്, ബ്യൂറോ ഇൻസ്‌പെക്‌ടർ കെ അജയൻ, ശാസ്‌ത്രീയ പരിശോധനാ വിദഗ്‌ധ വി ചിത്ര എന്നിവരും എത്തിയിരുന്നു.\nവെൺമണി കോടുകുളഞ്ഞികരോട് ആഞ്ഞിലിമൂട്ടിൽ എ പി ചെറിയാന്റെയും ഭാര്യ ലില്ലി ചെറിയാന്റെയും കൊലപാതകം കൃത്യമായ ആസൂത്രണത്തോടെയുള്ളതാണെന്ന് പൊലീസ്. ശനിയാഴ്‌ച ഇവരുടെ വീട്ടിൽ ജോലിക്ക് എത്തിയിരുന്ന ഇതര സംസ്ഥാന തൊഴിലാളികൾ തൊട്ടടുത്തദിവസം കൊലപാതകികളെന്ന് പൊലീസ് സംശയിക്കുന്ന ലബലു, ജൂവൽ എന്നിവരെ ജോലിയ്‌ക്കായി അയക്കുകയായിരുന്നു. ഇവർ വീടും പരിസരവും കൃത്യമായി മനസിലാക്കി. ഇവരെ അയച്ചവരെ പൊലീസ് ചോദ്യംചെയ്‌തുവരികയാണ്. മോഷണമാണ് കൊലപാതകത്തിന് പിന്നിലെ ലക്ഷ്യമെന്നാണ് പൊലീസിന്റെ പ്രാഥമിക നിഗമനം.\nലില്ലിയുടെ കഴുത്തിൽ നിന്ന് രണ്ട് സ്വർണമാല നഷ്‌ടമായതായി ബന്ധുക്കൾ സ്ഥരീകരിച്ചു. എന്നാൽ വീട്ടിലെ അലമാരയും മറ്റും അലങ്കോലപ്പെട്ട് കിടക്കുകയാണ്. ഇതിൽ സൂക്ഷിച്ചിരുന്ന പണത്തെപറ്റിയോ സ്വർണത്തെ പറ്റിയോ കൃത്യമായ വിവരം ലഭ്യമായിട്ടില്ല. വിദേശത്തുനിന്നും മക്കൾ എത്തിയെങ്കിൽ മാത്രമെ കൃത്യമായ വിവരം ലഭിക്കുകയുള്ളുവെന്നും പൊലീസ് പറഞ്ഞു.\nഅയൽവാസിയുടെ മൊഴി തുമ്പായി\nകൊല്ലപ്പെട്ട ദമ്പതികളുടെ വീട്ടിൽ ജോലിക്കുനിന്നത് ബംഗ്ലാദേശ് സ്വദേശികളാണെന്ന അയൽവാസികളുടെ മൊഴി പൊലീസിന് തുണയായി. ഉടൻ പ്രതികളുടെ സുഹ‌ൃത്തുക്കളായ ഇതരസംസ്ഥാന തൊഴിലാളികളെ ഇവർ താമസിക്കുന്ന മങ്ങാട്ടുകുഴിയിലെത്തി കസ്‌റ്റഡിയിലെടുത്തു. പ്രതികളായ ലബലുവും ജുബലും രക്ഷപ്പെട്ടിരുന്നു. ചോദ്യംചെയ്യലിൽ സുഹ‌ൃത്തുക്കളുടെ ഫോണിൽനിന്നും ഇവരുടെ ചിത്രങ്ങൾ ലഭിച്ചു. തിങ്കളാഴ്‌ച രാത്രി ഒമ്പതിന് തങ്ങൾ ചെന്നൈയിലേക്ക് പോകുകയാണെന്ന് ലബലുവും ജുബലും സുഹ‌ൃത്തുക്കളെ അറിയിച്ചിരുന്നു. പൊലീസ് ഇവരുടെ ചിത്രങ്ങൾ ലുക്ക് ഔട്ട് നോട്ടീസാക്കി. സംഭവത്തിൽ കൂടുതൽ പേർക്ക് പങ്കുണ്ടോയെന്നും അന്വേഷിക്കുന്നുണ്ട്.\nവെൺമണിയിൽ വൃദ്ധദമ്പതികളെ കൊലപ്പെടുത്തിയ കേസ് പ്രത്യേക സംഘം അന്വേഷിക്കുമെന്ന് ജില്ലാ പൊലീസ് മേധാവി കെ എം ടോമി അറിയിച്ചു. ചെങ്ങന്നൂർ ഡിവൈഎസ്‌പി അനീഷ് വി കോരയാണ് സംഘത്തലവൻ. സി ഐ സുധിലാലിന്റെ നേതൃത്വത്തിൽ 12 പൊലീസുകാരും സംഘത്തിലുണ്ട്.അന്വേഷണം ഇതര സംസ്ഥാനങ്ങളിലേക്കും വ്യാപിപ്പിച്ചു. പ്രതികളെക്കുറിച്ച് വ്യക്തമായ സൂചന ലഭിച്ചിട്ടുണ്ട്. വൈകാതെ ഇവരെ പിടികൂടാനാകുമെന്നും പൊലീസ് മേധാവി പറഞ്ഞു.


By: Arun T Published on: 10 October, 2020 3:30 PM IST\nകമ്പോളത്തിൽ നിന്നു വാങ്ങുന്ന പച്ചക്കറികളിലെ വിഷമാലിന്യങ്ങളെപ്പറ്റിയുള്ള റിപ്പോർട്ടുകൾ മലയാളികളുടെ മനസിൽ എന്നും ഒരു പേടിസ്വപ്നമാണ്.\nഎന്നാൽ വളരെ ലളിതവും ഫലപ്രദവുമായ ചില മാർഗങ്ങളിലൂടെ നല്ലൊരളവ് കീടനാശിനിയുടെ അംശം കുറയ്ക്കാൻ സാധിക്കുന്നതായി പഠനങ്ങളിൽ കണ്ടിട്ടുണ്ട്. ഓരോ പച്ചക്കറിയും മാർക്കറ്റിൽനിന്നു വാങ്ങി ഉപയോഗിക്കുന്നതിനു മുമ്പായി കൈകാര്യം ചെയ്യുമ്പോഴും സൂക്ഷിക്കുമ്പോഴും ശ്രദ്ധിക്കുന്നതുവഴി പച്ചക്കറികളിലൂടെ നമ്മുടെ ഉള്ളിലെത്താൻ സാധ്യതയുള്ള കീടനാശിനികളെ നീക്കം ചെയ്യാൻ സാധിക്കും.\nപയർവർഗ പച്ചക്കറികളിൽ കീടനാശിനി അവശിഷ്ടം ഏറ്റവുമധികം കണ്ടെത്തിയത് വള്ളിപ്പയറിലാണ്. പാത്രം കഴുകാൻ ഉപയോഗിക്കുന്ന സ്പോഞ്ച് സ്‌ക്രബറിൻറെ കഷണമോ, ചകിരിയോ ഉപയോഗിച്ച് ടാപ്പ് വെള്ളത്തിൽ മൂന്നോ നാലോ പയർ ഒരുമിച്ച് ഉരസി കഴുകിയതിനുശേഷം 15 മിനിട്ട് വിനാഗിരി ലായനിയിൽ മുക്കിവയ്ക്കണം. സിന്തറ്റിക് വിനാഗിരി 40 മില്ലി രണ്ട് ലിറ്റർ വെള്ളത്തിൽ കലക്കി പയർമുക്കി വയ്ക്കാൻ പറ്റിയ വലിപ്പമുള്ള പാത്രത്തിൽ വയ്ക്കണം. ഇതിനുശേഷം പച്ചവെള്ളത്തിൽ കഴുകി വെള്ളം വാർന്ന് പോയതിനുശേഷം ഇഴയകലമുള്ള തുണിസഞ്ചികളിൽ പൊതിഞ്ഞ് ഫ്രിഡ്ജിൽ വയ്ക്കാം. വിനാഗിരിക്ക് പകരം വാളൻപുളി സത്തും ഉപയോഗിക്കാവുന്നതാണ്. 40 ഗ്രാം വാളൻപുളി രണ്ട് ലിറ്റർ വെള്ളത്തിൽ പിഴിഞ്ഞ ശേഷം അരിച്ചെടുത്ത തവിട്ട് ലായനിയിൽ പയർ 15 മിനിട്ട് മുക്കി വെച്ചാൽ മതി. ഇതിനുശേഷം പച്ചവെള്ളത്തിൽ കഴുകി, വെള്ളം വാർന്ന് പോയതിനുശേഷം ഇഴയകലമുള്ള തുണിസഞ്ചികളിൽ പൊതിഞ്ഞ് ഫ്രിഡ്ജിലേക്ക് മാറ്റണം.\nചീര, കറിവേപ്പില, മല്ലിയില എന്നീ ഇലവർഗ പച്ചക്കറികളിൽ ചീരയിലും കറിവേപ്പിലയിലുമാണ് കീടനാശിനികളുടെ അവശിഷ്ടവിഷാംശം ഏറ്റവും കൂടുതലായി കാണപ്പെടുന്നത്.\nകമ്പോളത്തിൽനിന്നു വാങ്ങുന്ന ചീര ചുവടുഭാഗം വേരോടെ മുറിച്ചുമാറ്റിയശേഷം തണ്ടും ഇലകളും ടാപ്പ് വെള്ളത്തിൽ പലതവണ കഴുകി വൃത്തിയാക്കണം.\nഅതിനുശേഷം 15 മിനിട്ട് പുളിവെള്ളത്തിൽ മുക്കിവയ്ക്കണം. ഇതിനായി കുരുകളഞ്ഞ പുളി 60 ഗ്രാം (ചെറുനാരങ്ങ വലിപ്പം) മൂന്നു ലിറ്റർ വെള്ളത്തിൽ കലക്കി അരിച്ചെടുത്ത് ചീര മുക്കിവയ്ക്കാൻ പറ്റിയ വലിപ്പമുള്ള പാത്രത്തിൽ വയ്ക്കണം. ഇതിനുശേഷം പച്ചവെള്ളത്തിൽ കഴുകി, വെള്ളം വാർത്ത് കളഞ്ഞിട്ട് ഇലകളും തണ്ടും വേർപ്പെടുത്തി ഈർപ്പും ഇല്ലാതെ ഇഴയകന്ന തുണിസഞ്ചികളിലോ പ്ലാസ്റ്റിക് കണ്ടറിലോ മാറ്റിയശേഷം ഫ്രിഡ്ജിൽ സൂക്ഷിക്കാവുന്നതാണ്.\nകമ്പോളത്തിൽ നിന്ന് വാങ്ങുന്ന കറിവേപ്പില തണ്ടിൽ നിന്ന് ഊരി എടുത്ത് ടാപ്പ് വെള്ളത്തിൽ ഒരു മിനിട്ട് നേരം നന്നായി ഉലച്ച് കഴുകിയതിനുശേഷം 15 മിനിട്ട് പുളിവെള്ളത്തിൽ മുക്കിവയ്ക്കണം. ഈർപ്പം ഇല്ലാതെ ഇഴയകലമുള്ള തുണിസഞ്ചികളിലോ, അടപ്പുള്ള പ്ലാസ്റ്റിക് കണ്ടയറിലോ, സ്റ്റീൽ പാത്രത്തിലോ ഫ്രിഡ്ജിൽ സൂക്ഷിക്കാവുന്നതാണ്.\nകൈകാര്യം ചെയ്യുമ്പോൾ വളരെ മുൻകരുതലെടുക്കേണ്ട പച്ചക്കറിയാണ് മല്ലിയില. സലാഡുകളിലും മറ്റും പാചകം ചെയ്യാതെയും മേമ്പൊടിക്കായും ഉപയോഗിക്കുന്നതുകൊണ്ട് കൂടുതൽ ശ്രദ്ധിക്കണം. അതുകൊണ്ട് തന്നെ ചുവട് മുറിച്ച് കളഞ്ഞശേഷം ടാപ്പ്വെള്ളത്തിൽ പല ആവർത്തി കഴുകണം. വായു കടക്കാത്ത പ്ലാസ്റ്റിക് കണ്ടയറിലോ, സീൽ പാത്രത്തിലോ മൂന്നോ നാലോ ടിഷ്യുപേപ്പർ അടിയിലും മുകളിലുമായി നിരത്തിവെച്ച ശേഷം ഈർപ്പം മാറ്റി മല്ലിത്തണ്ടുകൾ ഇവയ്ക്കിടയിൽ നിരത്തിവയ്ക്കാം. ടിഷ്യുപേപ്പറില്ലെങ്കിൽ ഇഴയകന്ന കോട്ടൺ തുണിക്കഷണമോ ന്യൂസ് പേപ്പറോ ഉപയോഗിച്ചാലും മതി.\nEnglish Summary: VEGETABLE PESTICIDE FREE KJOCT1020AR


തമ്പാനൂരിൽ സ്റ്റേഷൻ മാസ്റ്ററായി ടോമിൻ തച്ചങ്കരി | Tomin\nതമ്പാനൂരിൽ സ്റ്റേഷൻ മാസ്റ്ററായി ടോമിൻ തച്ചങ്കരി\nആദ്യം അയയ്ക്കേണ്ടത് തെങ്കാശി ബസ്. ഡ്രൈവറും കണ്ടക്ടറും തയ്യാർ. ഇരുവരുടെയും ഹാജർ രേഖപ്പെടുത്തി ജോലിതുടങ്ങാൻ അനുമതി നൽകി.\nതിരുവനന്തപുരം: തമ്പാനൂർ ബസ്‌സ്റ്റാൻഡിൽ യാത്രക്കാർ നേരിടുന്ന ബുദ്ധിമുട്ടുകൾ സ്റ്റേഷൻമാസ്റ്ററായെത്തിയ കെ.എസ്.ആർ.ടി.സി. എം.ഡി. ടോമിൻ തച്ചങ്കരി നേരിട്ട് മനസ്സിലാക്കി. വ്യാഴാഴ്ച രാവിലെ എട്ടുമുതലാണ് അദ്ദേഹം സ്റ്റേഷൻമാസ്റ്ററായി ജോലിചെയ്തത്.\nഅകമ്പടിയൊന്നുമില്ലാതെ രാവിലെ 7.50-നാണ് സ്റ്റേഷൻ മാസ്റ്ററുടെ ഔദ്യോഗികവേഷം ധരിച്ച് ചാർജ് ഏറ്റെടുക്കാനെത്തിയത്. ഡ്യൂട്ടിയിലുണ്ടായിരുന്ന സി.സി. അശോകനിൽനിന്നും ചാർജ് എഴുതിവാങ്ങി. രജിസ്റ്ററിൽ ഒപ്പിട്ടു.\nആദ്യം അയയ്ക്കേണ്ടത് തെങ്കാശി ബസ്. ഡ്രൈവറും കണ്ടക്ടറും തയ്യാർ. ഇരുവരുടെയും ഹാജർ രേഖപ്പെടുത്തി ജോലിതുടങ്ങാൻ അനുമതി നൽകി. തൊട്ടുപിന്നാലെ പമ്പ ബസും അയച്ചു. മറ്റ് ഡിപ്പോകളിൽനിന്നെത്തിയ ബസുകളിലെ ജീവനക്കാരും സമയം രേഖപ്പെടുത്താൻ സ്റ്റേഷൻമാസ്റ്റർക്കു മുന്നിലെത്തി.\nഇതിനിടെ തച്ചങ്കരിയെ തിരിച്ചറിഞ്ഞ യാത്രക്കാർ പരാതിയുമായെത്തി. അവരോട് സംസാരിക്കുമ്പോഴും ജോലി മുടക്കിയില്ല. ഉച്ചയ്ക്ക് ഒരുമണിവരെ ടോമിൻ തച്ചങ്കരി തമ്പാനൂരിൽ ഉണ്ടായിരുന്നു. മഴക്കെടുതിയുമായി ബന്ധപ്പെട്ട് സർവീസുകൾ പുനഃക്രമീകരിക്കുന്നതിന് അടിയന്തരചർച്ചകൾ വേണ്ടിവന്നതിനാൽ ഉച്ചയ്ക്ക് ഡ്യൂട്ടി മതിയാക്കി മടങ്ങി.\nമുമ്പ് കെ.എസ്.ആർ.ടി.സി. കണ്ടക്ടറായും അദ്ദേഹം ജോലിചെയ്തിരുന്നു. ഇപ്പോൾ ഡ്രൈവിങ് പരിശീലനത്തിലാണ്. ഉടൻ ഡ്രൈവറായും കെ.എസ്.ആർ.ടി.സി. എം.ഡി.യെ കാണാം.\nദുരിതക്കടലിൽ കാൽ നഷ്ടപ്പെട്ട വീട്ടമ്മയും\nയുവജന കമ്മിഷന്റെ പരിശീലനപരിപാടി മാറ്റിവെച്ചു


കുഴിയിലാവരുത് കേരളം | Editorial | Manorama News\nമുഖപ്രസംഗം September 05, 2019 12:36 AM IST\nകേരളത്തിലെ റോഡപകടങ്ങളെ ഇനിയും കണക്കുകൾവച്ചു വിലയിരുത്തേണ്ട കാര്യമില്ല. നമ്മുടെ പാതകളിൽ വീഴുന്ന ചോരയിലൂടെ നീളുന്ന മരണപ്പട്ടിക അത്രയും വലുതാവുകയാണ്. പെരുകുന്ന അപകടങ്ങളുടെ മുഖ്യ കാരണങ്ങളിലൊന്ന് റോഡിലെ മരണക്കുഴികൾതന്നെ. വികസനത്തിന്റെയും പുതിയ സാങ്കേതികവിദ്യയുടെയും രാജപാതയിലൂടെ ലോകം യാത്രചെയ്യുമ്പോൾ നിരന്തരം റോഡിലെ കുഴിയിൽ വീണു മരിക്കാനും നടുവൊടിയാനുമൊക്കെയാണു കേരളീയരുടെ വിധി.\nറോഡുകളിലെ കുഴികൾ ഈ പരിഷ്കൃതകാലത്തെ നോക്കി പല്ലിളിക്കുകയാണ്. നമ്മുടെ പാതകളിലൊക്കെയും പാതാളക്കുഴികൾ പകയോടെ ഇങ്ങനെ ജീവനെടുത്തുകൊണ്ടിരിക്കുന്നതു കണ്ടിരിക്കാനുള്ളതാണോ? കേരളത്തിൽ റോഡിലെ കുഴികളിൽ വീണു വർഷം ശരാശരി 50 മരണം എന്നതാണു കേന്ദ്ര ഉപരിതല ഗതാഗതവകുപ്പിന്റെ കണക്ക്. ഇതിൽ ഭൂരിഭാഗവും ഇരുചക്രവാഹന യാത്രക്കാരാണുതാനും.\nദിനംപ്രതി റോഡിലെ കുഴികൾ പെരുകുകയും വലുതാവുകയും ചെയ്യുന്ന ദുരവസ്‌ഥയിൽനിന്നും ആ കുഴികളൊരുക്കുന്ന അപകടക്കെണിയിൽനിന്നും വാഹനയാത്രയുടെ കഷ്ടപ്പാടിൽനിന്നും എന്നാണു കേരളം മോചിതമാവുക? ഈ മഴക്കാലത്തോടൊപ്പം സംസ്ഥാനത്തു പലയിടത്തും റോഡ് യാത്ര അത്യധികം ക്ലേശകരമായിക്കഴിഞ്ഞു. നമ്മുടെ ചെറുതും വലുതുമായ പല റോഡുകളെയും ഇപ്പോൾ ആ പേരിൽ വിളിക്കാനാവില്ല എന്നതാണു യാഥാർഥ്യം. മുൻപു റോഡ് ഉണ്ടായിരുന്നിടം അടയാളപ്പെടുത്തുന്നതു കുണ്ടും കുഴികളും വെള്ളക്കെട്ടുമാണ്.\nഒരുകാലത്തും പൊളിയാത്ത, കുഴിയാത്ത റോഡുകൾക്കുവേണ്ടി കേരളം ഇനിയും എത്രകാലം കാത്തിരിക്കണം? മഴക്കാലത്തു തകരുകയും വേനലിൽ മിനുക്കുപണിയിലൂടെ കുഴിയടയ്‌ക്കുകയും ചെയ്യുന്ന വാർഷികപരിപാടി ഇനിയെങ്കിലും നമുക്ക് അവസാനിപ്പിച്ചേതീരൂ. കുഴി ഉണ്ടായാൽ ഉടൻതന്നെ അടയ്‌ക്കാനുള്ള സംവിധാനമാണു വേണ്ടത്. റോഡ് കുത്തിപ്പൊളിച്ച്, അടയ്ക്കാതെ ഇടുന്ന പതിവു നാടകത്തിനും തിരശീല വീഴണം. കുഴികൾ മൂടാതെവയ്ക്കുന്നവരുടെ അലംഭാവം ഇവിടെ എത്രയോ പേരുടെ ജീവൻ എടുത്തുകൊണ്ടേയിരിക്കുന്നു. അടിയന്തരാവശ്യങ്ങൾക്കായി റോഡ് കുത്തിപ്പൊളിക്കേണ്ടി വന്നേക്കാമെന്നു വാദിച്ചാൽത്തന്നെ, ഒട്ടുംവൈകാതെ ഏറ്റവും മികച്ച രീതിയിൽ കുഴികൾ നികത്തി അറ്റകുറ്റപ്പണി നടത്താനും ശ്രദ്ധ കാണിക്കേണ്ടതല്ലേ?\nമോശം റോഡുകൾ മൂലം അപകടങ്ങളിൽപെടുന്നവർക്കു ബെംഗളൂരു മഹാനഗരസഭ നഷ്ടപരിഹാരം നൽകണമെന്നു കർണാടക ഹൈക്കോടതി ഉത്തരവിട്ടതു കഴിഞ്ഞ മാസമാണ്. റോഡിൽ കുഴികളില്ലെന്ന് ഉറപ്പാക്കേണ്ടതു നിയമപരമായും ഭരണഘടനാപരമായും നഗരസഭയുടെ ബാധ്യതയാണെന്നാണ് കോടതി പറഞ്ഞത്. ബെംഗളൂരുവിൽ രണ്ടുവർഷത്തിനിടെ കുഴിയിൽ ബൈക്ക് മറിഞ്ഞ് 10 പേരാണു മരിച്ചത്. ഒട്ടേറെപ്പേർക്കു പരുക്കേറ്റിട്ടുമുണ്ട്.\nഅല്ലെങ്കിൽത്തന്നെ കഴിഞ്ഞ രണ്ടു കൊടുംമഴക്കാലത്തിന്റെ കെടുതി അനുഭവിച്ചതാണു കേരളത്തിലെ റോഡുകൾ. ഇക്കഴിഞ്ഞ മഴക്കെടുതിയിൽ മരാമത്തു വകുപ്പിന് 2611 കോടി രൂപയുടെ നഷ്ടമുണ്ടായതായി മന്ത്രി ജി.സുധാകരൻ പറയുകയുണ്ടായി. തകർന്ന 1600 കിലോമീറ്റർ റോഡിന്റെ പുനർനിർമാണത്തിന് 2000 കോടി രൂപ വേണം. കഴിഞ്ഞ വർഷത്തെ പ്രളയത്തിൽ മരാമത്തു വകുപ്പിനു 11,000 കോടി രൂപയുടെ നാശനഷ്ടമാണുണ്ടായത്.\nമഴയ്ക്കു മുൻപുതന്നെ തകർന്ന റോഡുകൾകൂടി കൊടുംമഴ കൊണ്ടുള്ള നാശത്തിന്റെ കണക്കിൽ പെടുത്താറുണ്ട്. മഴയ്ക്കു മുൻപുതന്നെ ഇത്തരം റോഡുകൾ നന്നാക്കാമായിരുന്നുവെങ്കിലും അതു നമ്മൾ ചെയ്തില്ല. വർഷത്തിൽ നാലു മാസത്തോളം മഴ പെയ്യുന്ന കേരളം പോലുള്ള സംസ്ഥാനത്ത്, വെള്ളത്തിൽ തകരാത്ത റോഡുകൾ നിർമിക്കാൻ വ്യക്തമായ കാഴ്ചപ്പാടുകൂടി ഉണ്ടാവേണ്ടതുണ്ട്.\nസഞ്ചാരയോഗ്യമായ റോഡുകൾ ജനങ്ങളുടെ അവകാശമാണ്. നികുതിയടയ്ക്കുന്ന ജനങ്ങൾ റോഡുകളിൽ അപകടഭീഷണി നേരിടേണ്ടിവരുന്നതിന് ഒരു ന്യായീകരണവുമില്ല. മഴയിൽ തകർന്ന റോഡുകളിലെ കുഴികളടച്ച് അറ്റകുറ്റപ്പണി നടത്തേണ്ടത് കേരളത്തിന്റെ അടിയന്തര ആവശ്യമാണെന്ന വസ്തുത സർക്കാരിന്റെ മുന്നിലുണ്ടായേതീരൂ. ബന്ധപ്പെട്ടവർ മനസ്സുവച്ചാൽ നമ്മുടെ റോഡും നന്നാവുമെന്നു തീർച്ച.


കോളജുകളിലെ പിജി വെയ്‌റ്റേജ് പുന:സ്ഥാപിച്ചേക്കും\nSat May 30 2020 23:30:45 GMT+0530 (India Standard Time)\nBRJ9 April 2020 5:39 AM GMT\nതിരുവനന്തപുരം: സംസ്ഥാനത്തെ കോളജുകളില് പിജി വെയിറ്റേജ് പിന്‍വലിച്ചുകൊണ്ടുള്ള ഉത്തരവ് പുന:സ്ഥാപിക്കാന് ധാരണ. പിജി ക്ലാസ്സുകളില് പഠിപ്പിക്കുന്നവരുടെ ജോലി ഭാരം ഒരു മണിക്കൂര് എന്നതിനെ ഒന്നര മണിക്കൂറായി പരിഗണിക്കുന്ന രീതിയാണ് കഴിഞ്ഞ ദിവസം പ്രത്യേക ഉത്തരവ് വഴി സര്‍ക്കാര് നിര്‍ത്തലാക്കിയത്. ആ ഉത്തരവാണ് പിന്‍വലിച്ചിക്കാന് ധാരണയായിരിക്കുന്നത്.\nനേരത്തെ ഇറങ്ങിയ ഉത്തരവ് പ്രകാരം സംസ്ഥാനത്ത് 2000 കോളജ് അധ്യാപക തസ്തികകളെങ്കിലും കുറവ് വരും. പ്രതിപക്ഷ സംഘടനകളുടെയും ഭരണപക്ഷ സംഘടനകളുടെയും എതിര്‍പ്പിനെ തുടര്‍ന്നാണ് നേരത്തെ ഇറങ്ങിയ ഉത്തരവ് പിന്‍വലിക്കാന് സര്‍ക്കാര് തയ്യാറാകുന്നത്. യുജിസി നിര്‍ദേശപ്രകാരമാണ് വെയിറ്റേജ് പിന്‍വലിച്ചതെന്നായിരുന്നു സര്‍ക്കാരിന്റെ വാദം. എന്നാല് അങ്ങനെ ഒരു ഉത്തരവ് ഇറങ്ങിയിട്ടില്ലെന്ന് അധ്യാപക സംഘടനകളും വാദിച്ചു.\nപുതിയ തസ്തിക സൃഷ്ടിക്കാന് 16 മണിക്കൂര് ജോലി ഭാരം നിര്‍ബന്ധമാക്കിയും പിജി വെയ്‌റ്റേജ് ഒഴിവാക്കിയുമാണ് ഏപ്രില് ഒന്നിന് ഉന്നത വിദ്യാഭ്യാസ വകുപ്പ് സര്‍ക്കുലര് ഇറക്കിയത്. ധനവകുപ്പിന്റെ അഭ്യര്‍ത്ഥനപ്രകാരമായിരുന്നു നടപടി.


റെയ്ബാനുമായി സഹകരിച്ച് ഫേസ്ബുക്കിന്റെ സ്മാർട്ട് ഗ്ലാസ്..ടീസറെത്തി! - Newscom - Malayalam News\n-98 min. ago-കോലി മടങ്ങിയെത്തും; ഇന്ത്യ ന്യൂസിലാന്‍റ് രണ്ടാം ടെസ്റ്റ് ഇന്ന്\nറെയ്ബാനുമായി സഹകരിച്ച് ഫേസ്ബുക്കിന്റെ സ്മാർട്ട് ഗ്ലാസ്..ടീസറെത്തി!\nആഡംബര സൺഗ്ലാസ് നിർമാതാക്കളായ റെയ്ബാനുമായി സഹകരിച്ച് ഫേസ്ബുക്ക് പുറത്തിറക്കുന്ന സ്മാർട്ഗ്ലാസ് നാളെ അവതരിപ്പിക്കും. റെയ്ബാൻ തങ്ങളുടെ ഔദ്യോഗിക ഫേസ്ബുക്ക് പോസ്റ്റിലൂടെയാണ് ഇക്കാര്യം അറിയിച്ചത്. റെയ്ബാൻ-ഫേസ്ബുക്ക് സ്മാർട്ട് ഗ്ലാസ്സുമായി ബന്ധപ്പെട്ട കൂടുതൽ വിവരങ്ങൾ ലഭിക്കുന്നതിന് സൈൻ അപ്പ് ചെയ്യാനുള്ള ഓപ്‌ഷനുമായി റെയ്ബാൻ വെബ്‌സൈറ്റിൽ ഒരു ടീസർ പേജ് ചേർത്തിട്ടുണ്ട്. അതെ സമയം സൈൻ അപ്പ് ചെയ്താലും കൂടുതൽ വിവരങ്ങൾ ഒന്നും തന്നെ വെളിപ്പെടുത്തിയിട്ടില്ല എന്നതാണ് രസകരമായ കാര്യം. വ്യാഴാഴ്ചയാണ് സ്മാർട്ട് ഗ്ലാസിന്റെ വിവരങ്ങൾ പുറത്ത് വരിക.\nഈ വർഷം ആദ്യം നടന്ന ഫെയ്സ്ബുക്കിൻ്റെ 2021 ക്യു2 എർണിങ് കോളിൽ ഫേസ്ബുക്ക് മേധാവി മാർക്ക് സക്കർബർഗാണ് റെയ്ബാനുമായുള്ള സഹകരണം വെളിപ്പെടുത്തിയത്. നിർമ്മിത ബുദ്ധിയുടെ സാദ്ധ്യതകൾ പ്രയോജനപ്പെടുത്തുനനത്തോടൊപ്പം റെയ്ബാൻ ഗ്ലാസ്സുകളുടെ തനത് സ്റ്റൈലിംഗ് ഘടകങ്ങളും കൂട്ടിയിണക്കിയാണ് റെയ്ബാൻ-ഫേസ്ബുക്ക് സ്മാർട്ട് ഗ്ലാസ്സ് അവതരിപ്പിക്കുക. ഗ്ലാസ്സിൻ്റെ സവിശേഷതകളെക്കുറിച്ച് മാർക്ക് സക്കർബർഗ് ഒന്നും തന്നെ പറഞ്ഞിട്ടില്ല. നിർമ്മിത ബുദ്ധിയുടെ സാദ്ധ്യതകൾ പ്രയോജനപ്പെടുത്തുന്ന റെയ്ബാൻ-ഫേസ്ബുക്ക് സ്മാർട്ട് ഗ്ലാസ്സിന് ഓറിയോൺ എന്നാണ് കോഡ് നാമം. ഉപയോക്താക്കൾക്ക് ഫോൺ കോളുകൾ എടുക്കാനും ധരിക്കുന്ന വ്യക്തിക്ക് ചെറിയ സ്ക്രീനിൽ വിവരങ്ങൾ കാണാനും സാധിക്കും വിധമാണ് റെയ്ബാൻ-ഫേസ്ബുക്ക് സ്മാർട്ട് ഗ്ലാസ് തയ്യാറാവുന്നത് എന്നാണ് വിവരം.\nപുതിയ എസ്‌യുവി അവതരിപ്പിക്കാന് ഒരുങ്ങി എംജി മോട്ടോഴ്‌സ്


June 17, 2019 , സാംസ, ബഹ്റൈന്\nബഹ്‌റൈന്: ‘സാംസ’ വനിതാ വേദിയുടെ മാസാന്ത പരിപാടിയുടെ ഭാഗമായി ഐ.ടി നിപുണത ക്ലാസ് സംഘടിപ്പിച്ചു.\nജൂണ് 14 വെള്ളിയാഴ്ച വൈകീട്ട് 6:00 മണിക്ക് മനാമ അല്‍മന്ന റസ്റ്റോറന്‍റില് നടന്ന പരിപാടിക്ക് ഐ.ടി. പ്രൊഫഷനലും ‘വെബ്മീ’ കമ്പനി സി.ഇ.ഒ യുമായ ശ്രീമതി ഹര്‍ഷ ഹരീഷ് നേതൃത്വം നല്‍കി.\nഅനന്ത സാധ്യയുള്ള വിവര സാങ്കേതിക വിദ്യകള് വര്‍ത്തമാന കാലത്തു കുടുംബിനികള്‍ക്കു എങ്ങിനെ ഫലപ്രദമായി ഉപയിഗിക്കാമെന്നും, അതിനു ലഭ്യമായ സമയത്തെ എങ്ങിനെ ക്രമീകരിക്കാം എന്നും, സ്വയം തൊഴിലിന്‍റെ ഭാഗമായി ഇതിനെ എങ്ങിനെ ഉപയോഗപ്പെടുത്താം എന്നും വളരെ ലളിതമായി ശ്രീമതി ഹര്‍ഷ പരിപാടിയില് പങ്കെടുത്തവരെ ബോധ്യപ്പെടുത്തി. ചോദ്യോത്തരങ്ങളും ചര്‍ച്ചയും ഉള്‍പ്പെട്ട ഇത്തരം ക്ളാസ്സുകള് ഏറെ ഉപകാരപ്രദവും, ആവശ്യവും ആണെന്നും പങ്കെടുത്തവര് വിലയിരുത്തി.\nവനിതാവിഭാഗം സെക്രട്ടറി ശ്രീമതി അമ്പിളി സതീഷ് സ്വാഗതവും, പ്രസിഡന്‍റ് ശ്രീമതി സിതാര മുരളീകൃഷ്ണന് അദ്ധ്യക്ഷയുമായ ചടങ്ങില് സാംസ പ്രസിഡന്റ് ജിജോ ആശംസ അര്‍പ്പിച്ചു സംസാരിച്ചു. വനിതാ വിഭാഗം ഇന്‍ചാര്‍ജ് അനില്‍കുമാര് നന്ദി പ്രകാശിപ്പിച്ചു സംസാരിച്ചു.\nസാംസ വനിതാ വേദി നിലവില് വന്നു


വെനീസ് അന്തരാഷ്ട്ര ചലചിത്ര മേളയുടെ റെഡ് കാർപ്പറ്റിൽ മുണ്ടുടുത്ത് തനി നാടനായി ജോജു ജോർജ്; ചോല മേളയിൽ പ്രദർശിപ്പിച്ചു | Metro Journal Online\n3rd September 2019 8th September 2019 MJ News Desk0Comments\nമുണ്ടുടുത്ത് കൈ മടക്കി കയറ്റി തനി നാടൻ ലുക്കിലാണ് ജോജു റെഡ് കാർപ്പറ്റിലെത്തിയത്. വർഷങ്ങൾക്ക് ശേഷമാണ് ഒരു മലയാള ചിത്രത്തിന് വെനീസ് അന്താരാഷ്ട്ര മേളയിൽ അവസരം ലഭിക്കുന്നത്. അടൂരിന്റെ മതിലുകൾ, നിഴൽക്കൂത്ത് എന്നീ ചിത്രങ്ങളാണ് മുമ്പ് വെനീസ് ചലചിത്ര മേളയിൽ പ്രദർശിപ്പിച്ച മലയാള ചിത്രങ്ങൾ.\n← ഇ ശശീന്ദ്രനെ ആദരിച്ചു\nലണ്ടനിലെ ഇന്ത്യൻ ഹൈക്കമ്മീഷൻ ഓഫീസ് പാക് പ്രതിഷേധക്കാർ ആക്രമിച്ചു; ജനൽച്ചില്ലുകൾ എറിഞ്ഞു തകർത്തു →\nGallery image with caption: ഭോജ്പുരി നടി അനുപമ പഥക് തൂങ്ങിമരിച്ച നിലയിൽ; ആത്മഹത്യയെന്ന് സൂചന 7th August 2020\nGallery image with caption: ഹം ആപ്കെ ഹെ കോൻ 26 വർഷം; സൽമാൻ ഖാന്റെ കരിയറിലെ മികച്ച ചിത്രം 5th August 2020\nGallery image with caption: ഗായകൻ എസ് പി ബാലസുബ്രഹ്മണ്യത്തിന് കൊവിഡ് 5th August 2020


‘ഇനി ഞാൻ വാങ്ങുക കൊക്കക്കോള കമ്പനി, കൊക്കെയ്ൻ കലർത്തി വിൽക്കും’ : ഇലോൺ മസ്കിന്റെ ട്വീറ്റ് വൈറലാകുന്നു | twitter|cocacola|Elon musk\nന്യൂയോർക്ക്: ട്വിറ്റർ ഏറ്റെടുത്തതിനു ശേഷം, അടുത്തതായി താൻ വാങ്ങാൻ പോകുന്നത് കൊക്കക്കോള കമ്പനിയാണെന്നുള്ള ഇലോൺ മസ്കിന്റെ ട്വീറ്റ് വൈറലാകുന്നു. ചൊവ്വാഴ്ചയാണ്, ഇലോൺ മസ്ക് സോഷ്യൽ മീഡിയ ഭീമനായ ട്വിറ്ററിനെ സ്വന്തമാക്കിയത്.\n‘അടുത്തതായി ഞാൻ വാങ്ങാൻ പോകുന്നത് കൊക്കകോള കമ്പനി ആണ്. കൊക്കെയ്ൻ അടങ്ങിയ കൊക്കക്കോള തിരിച്ചു കൊണ്ടുവരും’ എന്നാണ് മസ്ക് ട്വീറ്റ് ചെയ്തത്. കൊക്കക്കോള കണ്ടുപിടിച്ച കാലഘട്ടത്തിൽ, അതിൽ കൊക്കെയ്ൻ അടങ്ങിയിരുന്നു. അന്നൊക്കെ ലഹരി മരുന്നായ കൊക്കെയ്ൻ നിയമവിധേയമായിരുന്നു. മിക്ക മരുന്നുകളിലും കൊക്കെയ്ൻ അടങ്ങിയിരുന്നു. ഈ ലഹരിവസ്തു ചെറിയ അളവുകളിൽ ഉപയോഗിക്കുന്നത് സുരക്ഷിതമാണെന്നാണ് അക്കാലത്ത് ജനങ്ങൾ വിശ്വസിച്ചിരുന്നത്.\nഇപ്പോൾ, ആ ഈ കാലഘട്ടത്തിലെ കൊക്കകോള തിരിച്ചു കൊണ്ടു വരുമെന്നുള്ള ഇലോൺ മസ്കിന്റെ ട്വീറ്റ് വിവാദമായിരിക്കുകയാണ്. ആളുകളെ വീണ്ടും ലഹരി ഉപയോഗിക്കുന്ന കാലഘട്ടത്തിലേക്ക് തിരിച്ചു കൊണ്ടു പോകരുതെന്ന് മസ്കിനോട് ജനങ്ങൾ ഉപദേശിക്കുന്നു. എന്നാൽ, ചിലരാകട്ടെ ഈ ട്വീറ്റിന് ഒരു സാധാരണ തമാശയുടെ വില മാത്രമേ കൽപ്പിക്കുന്നുള്ളൂ.\ntwitter cocacola Elon musk\nഐപിഎല്ലില് ഇന്ന് ഡല്‍ഹി-കൊല്‍ക്കത്ത പോരാട്ടം\nരേണുരാജ് ഇനി വിവാദ നായകൻ ശ്രീറാം വെങ്കിട്ടരാമന് സ്വന്തം: വിവാഹത്തിൽ പങ്കെടുത്തത് വളരെ കുറച്ച് പേർ മാത്രം


ശക്തമായ ചൂട്; കേരള എക്സ്പ്രെസ്സിൽ യാത്ര ചെയ്യവെ4പേർ മരിച്ചനിലയിൽ – Dubai Vartha\nശക്തമായ ചൂട്; കേരള എക്സ്പ്രെസ്സിൽ യാത്ര ചെയ്യവെ4പേർ മരിച്ചനിലയിൽ\nശക്തമായ ചൂടിനെ തുടർന്ന് കേരള എക്സ്പ്രസ് ട്രെയിനിലെ നാല് യാത്രക്കാർ മരിച്ചു. തിങ്കളാഴ്ച വൈകുന്നേരമാണ് സംഭവം. എസ്-8, എസ്-9 കോച്ചുകളിലുണ്ടായിരുന്ന യാത്രക്കാരെയാണ് ഝാൻസി സേറ്റഷനിലെത്തിയപ്പോൾ മരിച്ച നിലയിൽ കണ്ടെത്തിയത്.\nമൂന്നു പേരെ മരിച്ച നിലയിലും ഒരാളെ ഗുരുതരാവസ്ഥയിലുമാണ് കണ്ടെത്തിയത്. റെയിൽവെ ആശുപത്രിയിലെത്തിച്ച നാലാമനും വൈകാതെ മരിച്ചു. ആഗ്ര കന്റോൺമെന്റ് സ്റ്റേഷനിൽ നിന്ന് കയറിയ 65 യാത്രക്കാരുടെ സംഘത്തിലെ നാല് പേരാണ് മരിച്ചത്. ഇവർ കോയമ്പത്തൂരിലേക്കാണ് ടിക്കറ്റ് ബുക്ക് ചെയ്തിരുന്നത്.\nഈ സംഘത്തിലുണ്ടായിരുന്നവർ ഭൂരിഭാഗവും 65 വയസ്സിന് മുകളിൽ പ്രായമായവരാണ്. നാല് പേരും കടുത്ത ചൂടിൽ അസ്വസ്ഥത പ്രകടിപ്പിച്ച കാര്യം സഹയാത്രക്കാരാണ് റെയിൽവെ അധികാരികളെ അറിയിച്ചത്. ബുന്ദൂർ പളനിസാമി, ബാൽകൃഷ്ണ രാമസ്വാമി, ധനലക്ഷ്മി, സുബ്ബരായ്യ എന്നിവരാണ് മരിച്ചത്.\nഝാൻസിയിൽ 48.1 ഡിഗ്രിയാണ് ചൂട് രേഖപ്പെടുത്തിയത്.\nസസ്‌പെൻഡഡ് റെയിൽ പദ്ധതിയുമായി ദുബായ്\nപരിക്ക്; ശിഖർ ധവാൻ ലോകകപ്പിൽ നിന്നും പുറത്തേക്ക്\nഅബൂദാബി • ഇന്ത്യ • ദുബായ് • യാത്ര\nവന്ദേ ഭാരത് മിഷൻ ; യുഎഇയിൽ നിന്ന് ഇതിനകം പറന്നത്...\nഇന്ത്യയിൽ കോവിഡ് ബാധിതര്6ലക്ഷം കടന്നു / 24...\nപ്രവാസികളുടെ പുനരധിവാസത്തിനായി ‘ഡ്രീം...\nമൂന്നുവർഷത്തെ സേവനത്തിന് ശേഷം ദുബായിലെ ഇന്ത്യൻ...\nദുബായിലെ പുതിയ ഇന്ത്യൻ കോൺസൽ ജനറലായി അമൻ...\nആരോഗ്യം • ഇന്ത്യ • കായികം\nഡൽഹിയിലെ കോമൺ‌വെൽത്ത് ഗെയിംസ് വില്ലേജ് കോവിഡ് കെയർ...\nവന്ദേ ഭാരത് മിഷൻ ; യുഎഇയിൽ നിന്ന് ഇതിനകം പറന്നത് 1,25,000ത്തിലധികം ഇന്ത്യക്കാര് July 2, 2020\nകർശന സുരക്ഷാ മാനദണ്ഡങ്ങളോടെ ജബൽഅലിയിലെ ഗുരു നാനാക്ക് ദർബാർ ഗുരുദ്വാര ജൂലായ് നാലിന് തുറക്കും July 2, 2020\nഷാർജയിൽ അമിത വേഗത്തിലെത്തിയ വാഹനങ്ങൾ ഇടിച്ച് അമ്മയും കുഞ്ഞുമടക്കമുള്ള3പേർക്ക് പരിക്ക് July 2, 2020\nകേരളത്തിൽ ഇന്ന് രോഗമുക്തിയിൽ വർദ്ധനവ് / രോഗമുക്തി നേടിയത് 202 പേര് / 160 പുതിയ കോവിഡ് കേസുകൾ July 2, 2020\nസുരക്ഷാ മാനദണ്ഡങ്ങളോടെ ദുബായിൽ മർ‌ഹബ എയർപോർട്ട് ലോഞ്ചുകൾ വീണ്ടും തുറന്നു. July 2, 2020\nഇത് ഒരു പരീക്ഷണമായിരുന്നു, നമ്മൾ വിജയിച്ചു: യുഎഇയിലെ വിദ്യാർത്ഥികൾക്ക് അടുത്ത അദ്ധ്യയനവർഷത്തിലേക്കുള്ള സ്വാഗത സന്ദേശം നൽകി ഷെയ്ഖ് മുഹമ്മദ് July 2, 2020\nമാർച്ച് 1 ന് മുൻപ് വിസ കാലാവധി കഴിഞ്ഞവർക്കുള്ള സേവനങ്ങൾക്കായുള്ള ഡീപോർട്ടേഷൻ സെന്റർ ദുബായ് എയർ പോർട്ടിലെ ടെർമിനൽ2വിന് അടുത്തേക്ക് മാറ്റി July 2, 2020\nവാട്ട്സ്ആപ്പിലൂടെ കമ്പനി മാനേജരെയും കുടുംബത്തെയും ഭീഷണിപ്പെടുത്തിയ ജീവനക്കാരനെതിരെ ദുബായിൽ നിയമ നടപടി July 2, 2020


അനിഴം തിരുനാള് മാര്‍ത്താണ്ഡവര്‍മ-ദി കിങ് ഓഫ് ട്രാവന്‍കൂര്, Anizham thirnnal marthandavarma the king of travancore ബല്ലാലദേവയല്ല, ഇനി മാര്‍ത്താണ്ഡ വര്‍മ്മ; റാണ ദഗ്ഗുബാട്ടി മലയാളത്തിലേക്ക്-Rana Daggubati as Anizham thirunnal marthandavarma\nകെ. മധുവിന്റെ ചിത്രത്തിലൂടെയാണ് റാണ ദഗ്ഗുബാട്ടിയുടെ മലയാളത്തിലേക്കുള്ള വരവ്.\nഎസ്.എസ്.രാജമൗലി സംവിധാനം ചെയ്ത ബാഹുബലിയുടെ ഇതിഹാസ വിജയത്തിനു ശേഷം പ്രേക്ഷകരുടെ പ്രിയപ്പെട്ട ബല്ലാലദേവനായ റാണ ദഗ്ഗുബാട്ടി മറ്റൊരു ബ്രഹ്മാണ്ഡ ചിത്രവുമായി എത്തുന്നു. തിരുവിതാംകൂര് മഹാരാജാക്കന്മാരുടെ കഥ പറഞ്ഞ് കെ.മധു സംവിധാനം ചെയ്യുന്ന അനിഴം തിരുനാള് മാര്‍ത്താണ്ഡവര്‍മ-ദി കിങ് ഓഫ് ട്രാവന്‍കൂര് എന്ന ചിത്രത്തിലെ നായകനായാണ് തെലുങ്കില് നിന്നും മലയാളക്കരയിലേക്കുള്ള റാണയുടെ വരവ്.\nമാര്‍ത്താണ്ഡവര്‍മ്മയുടെ സംഭവബഹുലമായ ജീവിതത്തിലെ ഒട്ടനവധി മുഹൂര്‍ത്തങ്ങള് കോര്‍ത്തിണക്കിയായിരിക്കും ചിത്രം ഒരുങ്ങുന്നത്. മലയാളം, തമിഴ്, തെലുങ്ക്, കന്നഡ, ഹിന്ദി ഭാഷകളില് നിന്നായി വന്‍താരനിര തന്നെ ചിത്രത്തില് ഉണ്ടാകും. ബാഹുബലിയുടെ മാതൃകയില് രണ്ട് ഭാഗങ്ങളില്, അഞ്ച് ഭാഷകളിലായാണ് ചിത്രം ഒരുങ്ങുന്നത്.\nട്വിറ്ററിലൂടെ റാണ തന്നെയാണ് താന് മാര്‍ത്താണഡവര്‍മയാവുന്ന വിവരം പ്രഖ്യാപിച്ചത്. അനിഴം തിരുനാള് മാര്‍ത്താണ്ഡവര്‍മ-തിരുവിതാംകൂര് മഹാരാജാവാണ് എന്റെ കഥാപാത്രം. ചിത്രത്തിന്റെ പ്രീപ്രൊഡക്ഷന് ജോലികള് പുരോഗമിക്കുകയാണ്. റോബിന് തിരുമല തിരക്കഥ ഒരുക്കി സെവന് ആര്‍ട്‌സ് മോഹന് നിര്‍മിക്കുന്ന ചിത്രം സംവിധാനം ചെയ്യുന്നത് കെ.മധുവാണ്-റാണ ട്വിറ്ററില് കുറിച്ചു.\nമലയാളത്തില് ഇതുവരെ ഇറങ്ങിയതില്‍വച്ച് ഏറ്റവും ചെലവേറിയ ചിത്രം എന്നാണ് സിനിമയെക്കുറിച്ച് അണിയറ പ്രവര്‍ത്തകര് അവകാശപ്പെടുന്നത്. കുളച്ചല് യുദ്ധം പുനഃസൃഷ്ടിക്കുന്ന ചിത്രത്തിന്റെ സംഘട്ടനം കൈകാര്യം ചെയ്യുന്നത് പീറ്റര് ഹെയ്‌നാണ്. ഓസ്കാര് ജേതാവ് റസൂല് പൂക്കുട്ടിയാണ് ശബ്ദവിന്യാസം. ക്യാമറ ആര്. മാധി. സംഗീതം കീരവാണി, കലാസംവിധാനം മനു ജഗത്ത്, ഗാനങ്ങള്: കെ.ജയകുമാര്, ഷിബു ചക്രവര്‍ത്തി, പ്രഭാ വര്‍മ.\nമന്ത്രിയുടെ ഇടപെടൽ: സുജോയ് ഘോഷ് ജൂറി അധ്യക്ഷസ്ഥാനം രാജിവച്ചു\nഉദ്ഘാടനത്തിന് ഒരു ദിവസം ബാക്കി നിൽക്കേ റാണാ ദഗുപതിയുടെ തിയേറ്റര് കത്തി നശിച്ചു; വീഡിയോ


ദൈവവിളിയ്ക്ക് പ്രത്യുത്തരം നൽകാൻ വരും തലമുറ ബാധ്യസ്ഥരാണ് മാർ ജോസഫ് പെരുന്തോട്ടം : Deepika.com Nattu Visesham\nദൈവവിളിയ്ക്ക് പ്രത്യുത്തരം നൽകാൻ വരും തലമുറ ബാധ്യസ്ഥരാണ് മാർ ജോസഫ് പെരുന്തോട്ടം\nമുഹമ്മ: വിവിധ സഭകളുടെ ഒത്തൊരുമ ആവശ്യമാണെന്നും ദൈവവിളിയ്ക്ക് പ്രത്യുത്തരം നൽകാൻ വരും തലമുറ ബാധ്യസ്ഥരാണെന്നും ചങ്ങനാശേരി അതിരൂപതാധ്യക്ഷൻ മാർ ജോസഫ് പെരുന്തോട്ടം പറഞ്ഞു.\nസിംലാ ചാണ്ടിഗർ രൂപതയിൽ സേവനമനുഷ്ഠിക്കുന്ന ഫാ.സഖറിയാസ് യോഗ്യാവീട്ടിലിന്‍റെ പൗരോഹിത്യ സുവർണജൂബിലി ആഘോഷങ്ങളുടെ ഭാഗമായി മുഹമ്മയിൽ നടന്ന കൃതജ്ഞതാബലിയിൽ വചന സന്ദേശം നൽകുകയായിരുന്നു അദ്ദേഹം.\nതുടർന്നു നടന്ന അനുമോദന സമ്മേളനം ജയ്പൂർ രൂപതാധ്യക്ഷൻ ഒസ് വാൽഡ് ലൂയിസ് ഉദ്ഘാടനം ചെയ്തു.\nസമൂഹത്തിന്‍റെ സർവതോമുഖമായ വളർച്ചയ്ക്കായി ജീവിതം സമർപ്പിച്ചയാളാണ് ഫാ.സഖറിയാസ് എന്ന് അദേഹം പറഞ്ഞു. പ്രതിസന്ധികളെ നേരിട്ട് സഭയുടെ വളർച്ചയ്ക്ക് അമൂല്യ സംഭാവനകൾ നൽകിയ ആളാണ് സഖറിയാസച്ചനെന്ന് ആലപ്പുഴ രൂപതാധ്യക്ഷൻ ഡോ. സ്റ്റീഫൻ അത്തിപ്പൊഴിയിൽ പറഞ്ഞു. ആലപ്പുഴ മാർ സ്ലീവാ ഫൊറോനാ പള്ളി വികാരി ഫാ. ജോസഫ് വാണിയപുരക്കൽ അധ്യക്ഷത വഹിച്ചു.\nഫാ.ആന്‍റണി മുതലക്കാവിൽ, വി.ജി. ഡൊമിനിക്ക്, ചാക്കോ ജോസ്, ടോമി ജോണ്, ഷൈനി ജോസ് എന്നിവർ പ്രസംഗിച്ചു.


December 6, 2013 പ്രധാന വാര്‍ത്തകള്\nജോഹനാസ്ബര്‍ഗ്: ദക്ഷിണാഫ്രിക്കയുടെ മുന്‍പ്രസിഡന്റും നൊബേല് സമ്മാനജേതാവുമായ നെല്‍സന് മണ്ടേല (95) അന്തരിച്ചു. ജോഹന്നാസ്ബര്‍ഗിലെ വീട്ടില് പ്രാദേശിക സമയം 8.50 നായിരുന്നു അന്ത്യം സംഭവിച്ചത്. ശ്വാസകോശ അണുബാധയെ തുടര്‍ന്ന് ചികിത്സയിലായിരുന്നു അദ്ദേഹം. വര്‍ഷങ്ങളായി വിവിധ അസുഖങ്ങള് മൂലം വിശ്രമജീവിതം നയിച്ചിരുന്ന മണ്ടേല 1999ല് ആഫ്രിക്കന് പ്രസിഡന്റ് പദവി ഒഴിഞ്ഞതിനു ശേഷം അപൂര്‍വമായാണ് പൊതുവേദികളില് എത്താറുള്ളത്. 2010ല് ആഫ്രിക്കയില് നടന്ന ലോകകപ്പ് ഫുട്ബോള് മത്സരത്തിലാണ് മണ്ടേല അവസാനമായി പൊതുവേദിയില് പ്രത്യക്ഷപ്പെട്ടത്. 1918 ജൂലൈ 18നു ദക്ഷിണാഫ്രിക്കയിലെ മ്വേസോയില്, തെമ്പു എന്ന ഗോത്രത്തിലെ ഒരു രാജകുടുംബത്തിലാണ് മണ്ടേല ജനിച്ചത്.\nആഫ്രിക്കന് നാഷണല് കോണ്‍ഗ്രസിലൂടെ രാഷ്ട്രീയത്തിലെത്തിയ നെല്‍സണ് മണ്ടേല ദക്ഷിണാഫ്രിക്കയിലെ വര്‍ണവിവേചനത്തിനെതിരെയുള്ള പോരാട്ടത്തിലൂടെയാണ് ലോകശ്രദ്ധ നേടിയത്. തുടക്കത്തില് അക്രമസമരമാര്‍ഗങ്ങളിലൂടെ രാഷ്ട്രീയ രംഗത്ത് സജീവമായ മണ്ടേല ആഫ്രിക്കന് നാഷണല് കോണ്‍ഗ്രസിന്റെ യുവജനവിഭാഗം ആരംഭിക്കുന്നതിനു നേതൃത്വം നല്‍കി. 1994ല് ദക്ഷിണാഫ്രിക്കയിലെ വിവിധ ജനവിഭാഗങ്ങളെ ഒന്നിപ്പിച്ചു നടത്തിയ ആദ്യജനാധിപത്യ തെരഞ്ഞെടുപ്പില് 62 ശതമാനം വോട്ട് നേടി ആഫ്രിക്കന് നാഷണല് കോണ്‍ഗ്രസ് അധികാരത്തില് എത്തി. നെല്‍സണ് മണ്ടേല കറുത്തവര്‍ഗക്കാരനായ ആദ്യദക്ഷിണാഫ്രിക്കന് പ്രസിഡന്റായി തെരഞ്ഞെടുക്കപ്പെട്ടു. 1994 മുതല് 1999 വരെയുള്ള അഞ്ചു വര്‍ഷം ദക്ഷിണാഫ്രിക്കയുടെ പ്രസിഡന്റ് പദവി അലങ്കരിച്ച മണ്ടേല സ്ഥാനം ഒഴിയുമ്പോള് ദക്ഷിണാഫ്രിക്കയുടെ ചരിത്രത്തില് ഒരുയുഗത്തിനു അവസാനമാകുകയായിരുന്നു. 1993ല് സമാധാനത്തിനുള്ള നോബേല് സമ്മാനം മണ്ടേലയെ തേടിയെത്തി. 1990ല് ഭാരത രത്ന പുരസ്കാരം നല്‍കി ഇന്ത്യ മണ്ടേലയെ ആദരിച്ചിരുന്നു. ഭാരതരത്ന പുരസ്കാരം നേടുന്ന ഇന്ത്യക്കാരനല്ലാത്ത രണ്ടാമത്തെ വ്യക്തിയായിരുന്നു മണ്ടേല. മഹാത്മാഗാന്ധിയുടെ അഹിംസ സമരമുറകള് മണ്ടേലയെ സ്വാധീനിച്ചിരുന്നു. മഹാത്മാ ഗാന്ധി ദക്ഷിണാഫ്രിക്കയില് സത്യാഗ്രഹം ആരംഭിച്ചതിന്റെ നൂറാം വാര്‍ഷികത്തോടനുബന്ധിച്ച് 2007 ജനുവരി 29, 30 തീയതികളില് ഡല്‍ഹിയില് നടന്ന സമ്മേളനത്തില് മണ്േടലയും സന്നിഹിതനായിരുന്നു. 2009 നവംബറില് യു. എന്. പൊതുസഭ നെല്‍സണ് മണ്േടലയുടെ ജന്മദിവസമായ ജൂലൈ 18, ലോകജനതയുടെ സ്വാതന്ത്യ്രത്തിനായി അദ്ദേഹം നടത്തിയ പ്രയത്നങ്ങളെ ആദരിക്കാനായി, മണ്ടേല ദിനമായി ആചരിക്കുമെന്ന് പ്രഖ്യാപിച്ചു. 1960 മാര്‍ച്ച് 21നു ഷാര്‍പ്പ്വില് കൂട്ടക്കൊല നടന്നതുവരെ, വര്‍ണവിവേചനത്തിനെതിരെ ആഫ്രിക്കന് നാഷണല് കോണ്‍ഗ്രസ് അവലംബിച്ചുവന്ന അഹിംസയിലൂന്നിയ സമരമുറകളായിരുന്നു. രാഷ്ട്രീയ ജീവിതത്തിന്റെ തുടക്കത്തില് മണ്ടേല അക്രമത്തിന്റെ പാതയിലൂടെയുള്ള സമരമാര്‍ഗ്ഗമാണ് സ്വീകരിച്ചത്. രാജ്യദ്രോഹം പോലെയുള്ള കുറ്റങ്ങള് ചുമത്തി അദ്ദേഹത്തെ നിരവധി തവണ ജയിലിലടച്ചിട്ടുണ്ട്. വിധ്വംസനപ്രവര്‍ത്തനം നടത്തി എന്നാരോപിച്ച് ജീവപര്യന്തം തടവിനു ശിക്ഷിക്കുകയുണ്ടായി. 27 വര്‍ഷത്തോളമാണ് മണ്ടേല ജയില്‍വാസം അനുഭവിച്ചത്. ഇക്കാലത്ത് യൂണിവേഴ്സിറ്റി ഓഫ് ലണ്ടന്റെ വിദൂരപഠന പരിപാടിയിലൂടെ ബാച്ചിലര് ഓഫ് ലോ ബിരുദം കരസ്ഥമാക്കി. തടവുജീവിതം മണ്ടേലയുടെ ജീവിതത്തില് വലിയ മാറ്റങ്ങളാണ് സൃഷ്ടിച്ചത്. മണ്ടേലയുടെ ജീവചരിത്രം ‘ലോങ് വാക് റ്റു ഫ്രീഡം’ 1994ല് പ്രസിദ്ധീകരിച്ചു. ജയിലില് കിടക്കുന്ന കാലത്തുതന്നെ ഇതിനുവേണ്ടിയുള്ള ജോലികള് മണ്ടേല തുടങ്ങിയിരുന്നു. ഷാര്‍പ്വില് കൂട്ടക്കൊലകേസില് 1964ല് ജീവപര്യന്തം തടവുലഭിച്ച മണ്ടേല റോബന് ദ്വീപ് ജയിലില് എത്തി. റോബന് ജയിലിലെ ജീവിതമാണ് മണ്ടേലയെ കടുത്ത ശ്വാസകോശ രോഗത്തിനു അടിമയാക്കിയത്. ഈ കാലയളവില് ക്ഷയരോഗവും മണ്ടേലക്കു ബാധിച്ചിരുന്നു. പൊതുജീവിതത്തില് ഏറെ തിളങ്ങിയെങ്കിലും വ്യക്തി ജീവിതത്തില് നെല്‍സന് മണ്ടേല പരാജയമായിരുന്നു. മൂന്നു തവണ വിവാഹിതനായ മണ്ടേലക്ക് ആറു മക്കളും 17 ചെറുമക്കളുമുണ്ട്.\n1943 ഒക്ടോബറിലായിരുന്നു ആദ്യവിവാഹം. ജോഹന്നാസ്ബര്‍ഗില്‍വച്ച് പരിചയപ്പെട്ട ഈവ്ലില് ന്ടോക്കോ ആയിരുന്നു ആദ്യഭാര്യ 13 വര്‍ഷം നീണ്ടുനിന്ന ദാമ്പത്യബന്ധത്തില് ഇവര്‍ക്കു നാലു കുട്ടികള് ജനിച്ചു. വ്യക്തിപരമായ കാരണങ്ങളാല് 1957ല് ഇരുവരും പിരിഞ്ഞു. പിന്നീട് ആഫ്രിക്കന് നാഷണല് കോണ്‍ഗ്രസ് പ്രവര്‍ത്തനത്തിനിടെ പരിചയപ്പെട്ട ജോഹന്നാസ്ബര്‍ഗിലെ കറുത്തവര്‍ഗക്കാരിയായ ആദ്യസാമൂഹ്യപ്രവര്‍ത്തക വിന്നീ മദിക്കസേലയെ ജീവിതപങ്കാളിയാക്കി. ഈ ബന്ധത്തില് രണ്ടു കുട്ടികള് ജനിച്ചു. മണ്ടേലയോടൊപ്പം വര്‍ണവിവേചനത്തിനെതിരെയുള്ള പോരാട്ടങ്ങളില് വിന്നിയും സജീവസാനിധ്യമായിരുന്നു. എന്നാല് രാഷ്ട്രീയപരമായ ചില വിഷയങ്ങളിലുള്ള അഭിപ്രായ ഭിന്നതയെ തുടര്‍ന്ന് 1992 ഫെബ്രുവരി മുതല് പിരിഞ്ഞു താമസിച്ച ഇവര് 1996 മാര്‍ച്ചില് വിവാഹമോചിതരായി. 1998ല് 80-ാം ജന്മദിനത്തില് മണ്ടേല വീണ്ടും വിവാഹിതനാവുകയായിരുന്നു. മൊസാംബിക്കിലെ പ്രസിഡന്റും 1986ല് ഒരു വിമാനാപകടത്തില് കൊല്ലപ്പെട്ടതുമായ സമോറ മാകേലിന്റെ വിധവയായ ഗ്രേക്കാ മാഷേല് നീ സിംബൈനെയാണ് മണ്ടേലയുടെ മൂന്നാമത്തെ ഭാര്യ.


'മനോരമയും മറുനാടനും കൊന്നതാണ് അവനെയും അമ്മയെയും; മരിച്ചിട്ടും വെറുതെ വിടുന്നില്ല' | Kerala | Deshabhimani | Sunday Oct 20, 2019\n'മനോരമയും മറുനാടനും കൊന്നതാണ് അവനെയും അമ്മയെയും; മരിച്ചിട്ടും വെറുതെ വിടുന്നില്ല'\nകൊച്ചി > മലയാളികളായ അമ്മയെയും മകനെയും ഡല്‍ഹിയില് മരിച്ച നിലയില് കണ്ടെത്തിയ സംഭവത്തില് മാധ്യമങ്ങള്‍ക്കെതിരെ ആരോപണവുമായി സുഹൃത്തുക്കള്. കോട്ടയം പാമ്പാടി സ്വദേശി ലിസി (62), മകനും കോളേജ് അധ്യാപകനുമായ അലന് സ്റ്റാന്‍ലി (27) എന്നിവരെയാണ് കഴിഞ്ഞ ദിവസം മരിച്ച നിലയില് കണ്ടെത്തിയത്. ലിസിയുടെ രണ്ടാം ഭര്‍ത്താവ് തൊടുപുഴ സ്വദേശിയായ ജോണ് വിത്സന്റെ മരണത്തെ സംബന്ധിച്ച് 'മലയാള മനോരമ'യും ഓണ്‍ലൈന് പോര്‍ട്ടലായ 'മറുനാടന് മലയാളി'യും നിരന്തരം വ്യാജവാര്‍ത്തകള് നല്‍കിയിരുന്നുവെന്നും ഇത് മൂലം ലിസിയും അലനും ആത്മഹത്യ ചെയ്തതാണെന്നും അലന്റെ സുഹൃത്തുക്കള് ആരോപിച്ചു.\nഖത്തറില് നല്ല ജോലി ചെയ്‌തിരുന്ന ജോണ് വിത്സന്റെ ആദ്യഭാര്യ വത്സമ്മ രോഗബാധിതയായി 11 വര്‍ഷം മുന്‍പ് മരിച്ചിരുന്നു. ജോലി വിരമിച്ചശേഷം ജോണ് നാട്ടിലെത്തി ലിസിയെ പുനര്‍വിവാഹം ചെയ്‌തു. ലിസിയുടെ ആദ്യ ഭര്‍ത്താവ് മരിച്ചിരുന്നു. എന്നാല് 2018 ഡിസംബര് 31ന് ജോണിനെ വീട്ടില് തൂങ്ങിമരിച്ച നിലയില് കണ്ടെത്തി.\nജോണിന്റെ ആത്മഹത്യയ്‌ക്കു കാരണം വിഷാദ രോഗമെന്ന നിഗമനത്തിലായിരുന്നു പൊലീസ്. ഇതിനിടെ ജോണിന്റെ മരണത്തില് ദുരൂഹതയുണ്ടെന്ന് ആരോപിച്ച് ആദ്യഭാര്യയിലെ മകള് ഹൈക്കോടതിയില് പരാതി നല്‍കി. തുടര്‍ന്ന് ക്രൈം ബ്രാഞ്ച് അന്വേഷണത്തിനു കോടതി ഉത്തരവിട്ടു.\nഇതിനിടെയാണു കൂടത്തായി കേസ് വരുന്നത്. അതോടെ ചില മാധ്യമങ്ങളില് കൂടത്തായി മോഡല് കഥകള് വന്നുതുടങ്ങി. ജോണിന്റെ കോടികള് തട്ടാനായി രണ്ടാം ഭാര്യയും മകനും കൂടി അയാളെ കൊലപ്പെടുത്തി എന്ന മട്ടില് മനോരമ ഓക്ടോബര് 15ന് വാര്‍ത്ത നല്‍കി. മനോരമയുടെ ചുവടുപിടിച്ച് ഓണ്‍ലൈന് പോര്‍ട്ടലുകളായ 'മറുനാടന് മലയാളി'യും 'മലയാളി വാര്‍ത്ത'യും വാര്‍ത്ത നല്‍കി.\nജോണിന്റെ മരണത്തെ സംബന്ധിച്ച് മനോരമയും മറുനാടന് മലയാളിയും നല്‍കിയ വാര്‍ത്തകള്\nഅതുവരെ കേസില് ഉറച്ചുനിന്ന ലിസിയുടെയും അലന്റേയും മനസ്സ് തകര്‍ന്നുതുടങ്ങിയത് ഈ വാര്‍ത്ത വന്ന മുതലായിരുന്നുവെന്ന് അലന്റെ സുഹൃത്തായ രാജീവ് ജെറാള്‍ഡ് ഫേസ്‌ബുക്ക് പോസ്റ്റില് പറഞ്ഞു. ഒക്ടോബര് 18 ന് 'മറുനാടന് മലയാളി'യും 'മലയാളി വാര്‍ത്ത'യും കൂടത്തായി കൊലപാതകങ്ങളുമായി ബന്ധപ്പെടുത്തി വീഡിയോകള് ഇറക്കി. ഒക്ടോബര് 19ന് ഇരുവരെയും മരിച്ച നിലയില് കണ്ടെത്തി. ലിസിയെ ഡല്‍ഹിയിലെ പീതംപുരയില് ഫ്‌ളാറ്റിലും അലനെ സരായ് കാലെഖാനില് റെയില്‍പാളത്തിലുമാണ് മരിച്ച നിലയില് കണ്ടെത്തിയത്.\nമാധ്യമങ്ങളുടെ വ്യാജവാര്‍ത്ത മൂലം മനസ് തകര്‍ന്ന ഇരുവരും ആത്മഹത്യ ചെയ്യുകയായിരുന്നു. മരണത്തിന് ശേഷവും, മോശമായ രീതിയില് വീണ്ടും ഈ മാധ്യമങ്ങള് വാര്‍ത്തകൊടുത്തു. മരിച്ചതിനുശേഷവും അവര് വെറുതെ വിടുന്നില്ല.- രാജീവ് പറഞ്ഞു.\nരാജീവ് ജെറാള്‍ഡിന്റെ ഫേസ്ബുക്ക് പോസ്റ്റ്-പൂര്‍ണരൂപം\nഇനി സെന്‍സേഷണലിസത്തിന് വേണ്ടി നിങ്ങള് ഇത് ചെയ്യരുത്. എത്രയോ പേരെ നിങ്ങള് കൊന്നു. അതില് ഞങ്ങളുടെ അലനും


ചെടികള്‍ക്ക് ഉപകാരിയായി ഹൈഡ്രജന് പെറോക്‌സൈഡ് ലായനി ; വിത്ത് മുളപ്പിക്കാനും ഫലപ്രദം | Hydrogen Peroxide For Plants how to use\nചെടികള്‍ക്ക് ഉപകാരിയായി ഹൈഡ്രജന് പെറോക്‌സൈഡ് ലായനി ; വിത്ത് മുളപ്പിക്കാനും ഫലപ്രദം\nThiruvananthapuram, First Published Dec 27, 2020, 12:42 PM IST\nവേരുചീയല് തടയാനും അസുഖങ്ങള് പകരാതിരിക്കാനും ദ്രാവകരൂപത്തിലുള്ള വളമായും വിത്ത് മുളപ്പിക്കാനും കീടാക്രമണം തടയാനും ഇത് പ്രയോജനപ്പെടുത്താം.\nഅണുനാശിനിയായി ഹൈഡ്രജന് പെറോക്‌സൈഡ് ഉപയോഗിക്കാറുണ്ടെങ്കിലും പൂന്തോട്ടത്തില് പ്രയോഗിക്കാമെന്നത് പലര്‍ക്കും പുതിയ അറിവായിരിക്കും. ബ്ലീച്ചിങ്ങ് ഏജന്റായും പ്രഥമ ശുശ്രൂഷയ്ക്കും മാത്രമല്ല, ചെടികള് വളര്‍ത്തുന്നവര്‍ക്ക് പല ഘട്ടത്തിലും ഹൈഡ്രജന് പെറോക്‌സൈഡ് ലായനി പ്രയോജനപ്പെടുത്താവുന്നതാണ്. നേര്‍പ്പിച്ച ലായനി വളരെ ശ്രദ്ധയോടെ മാത്രമേ ഉപയോഗിക്കാന് പാടുള്ളു.\nഹൈഡ്രജന് പെറോക്‌സൈഡ് പ്രകൃതിദത്തമായി ഉണ്ടാകുന്നുണ്ട്. വ്യാവസായികമായി നിര്‍മിക്കുന്നത് ജൈവസംയുക്തമായി പരിഗണിക്കുന്നില്ല. പ്രകൃതിദത്തമായി നിര്‍മിക്കപ്പെടുന്ന ഈ രാസസംയുക്തം പരിസ്ഥിതി സൗഹൃദപരമായി ഉപയോഗിക്കാവുന്ന നല്ലൊരു കീടനാശിനിയും കുമിള്‍നാശിനിയും വളവും കൂടിയാണ്.\nഹൈഡ്രജന്റെ രണ്ട് ആറ്റങ്ങളും ഓക്‌സിജന്റെ ഓക്‌സിജന്റെ ഒരു ആറ്റവും ചേര്‍ന്നതാണ് ജലം. വെള്ളത്തിനോട് ഏറെ സാമ്യമുള്ള രാസസൂത്രമാണ് ഹൈഡ്രജന് പെറോക്‌സൈഡിന്. ഹൈഡ്രജന്റെയും ഓക്‌സിജന്റെയും രണ്ട് ആറ്റങ്ങള് ചേര്‍ന്നതാണ് ഇത്. അതുകൊണ്ടാണ് പൂന്തോട്ടത്തിലേക്കും ഏറെ ഉപകാരിയായി ഈ രാസസംയുക്തം മാറുന്നത്. ആല്‍ഗകള്, ഫംഗസ്, ബാക്റ്റീരിയ, നെമാറ്റോഡുകള് എന്നിവയ്‌ക്കെല്ലാം ശക്തമായ പ്രതിയോഗിയാണ് ഓക്‌സിജന്. ശരിയായ രീതിയില് നേര്‍പ്പിച്ച ഹൈഡ്രജന് പെറോക്‌സൈഡ് ചെടികള്‍ക്ക് നല്‍കുന്നത് ഒരല്‍പം കൂടി അധികം ഓക്‌സിജനായതുകൊണ്ട് ഇത്തരം അനാവശ്യമായ കീടാണുക്കള്‍ക്കെതിരെ പ്രയോഗിക്കാവുന്ന ശക്തമായ ആയുധമാണ്.\nവേരുചീയല് തടയാനും അസുഖങ്ങള് പകരാതിരിക്കാനും ദ്രാവകരൂപത്തിലുള്ള വളമായും വിത്ത് മുളപ്പിക്കാനും കീടാക്രമണം തടയാനും ഇത് പ്രയോജനപ്പെടുത്താം. ഒരു ടീസ്പൂണ് ഹൈഡ്രജന് പെറോക്‌സൈഡ് ഒരു ലിറ്റര് വെള്ളത്തില് ലയിപ്പിച്ച് ഉപയോഗിക്കാം. സക്കുലന്റ് വര്‍ഗത്തില്‍പ്പെട്ട ജെയ്ഡ് ചെടി പോലുള്ള ചെടികളിലെ കീടങ്ങള്‍ക്കെതിരെയാണെങ്കില് ഒരു ടേബിള് സ്പൂണ് ഹൈഡ്രജന് പെറോക്‌സൈഡ് ഒരു ലിറ്റര് വെള്ളത്തില് ലയിപ്പിച്ച് കീടനാശിനിയായി ഉപയോഗിക്കാം. ഈ ലായനി ഇരുണ്ട നിറമുള്ള പാത്രത്തില് നന്നായി അടച്ചുറപ്പോടെ സംരക്ഷിക്കണം. നല്ല വായുസഞ്ചാരമുള്ളതും തണുപ്പുള്ളതുമായ സ്ഥലമായിരിക്കണം.\nതോട്ടത്തിലെ മണ്ണ് അല്ലെങ്കില് മണല് വെള്ളം ശേഖരിച്ച പാത്രത്തിലെടുത്ത് ഏകദേശം3മുതല്6ശതമാനം വരെ ഹൈഡ്രജന് പെറോക്‌സൈഡ് ചേര്‍ത്ത് കുതിര്‍ത്ത് വെക്കണം. ഒരു രാത്രി മുഴുവന് ഇപ്രകാരം വെച്ച് മണ്ണ് നന്നായി നനഞ്ഞുവെന്ന് ഉറപ്പുവരുത്തണം. ഇപ്രകാരം മണ്ണിന് പരിചരണം നല്‍കിയാല് അണുക്കളെയും നെമാറ്റോഡുകളെയും അവയുടെ മുട്ടകളെയും നശിപ്പിക്കാം. അതിനുശേഷം ഈ മണ്ണ് പോട്ടിങ്ങ് മിശ്രിതമായി ചെടിച്ചട്ടികളില് ഉപയോഗിക്കാം.\nവിത്തുകളില് കീടാണുക്കള് ഉണ്ടെങ്കില് ഫലപ്രദമായി മുളപ്പിച്ചെടുക്കാന് കഴിയില്ല. ഈ പ്രശ്‌നം പരിഹരിക്കാന് മൂന്ന് ശതമാനം വീര്യമുള്ള ഹൈഡ്രജന് പെറോക്‌സൈഡില് വിത്തുകള് വെറും അഞ്ച് മിനിറ്റ് കുതിര്‍ത്ത് വെച്ചാല് മതി. ഈ വിത്തുകള് നടുന്നതിന് മുമ്പായി ടാപ്പില് നിന്ന് ഒഴുക്കിവിടുന്ന വെള്ളത്തില് വിത്തുകള് നന്നായി കഴുകി ഹൈഡ്രജന് പെറോക്‌സൈഡിന്റെ അംശം ഒഴിവാക്കണം. ഇപ്രകാരം കുതിര്‍ത്താല് കൂടുതലായി ലഭിക്കുന്ന ഓക്‌സിജന്റെ അംശം കാരണം വിത്തുകള് പെട്ടെന്ന് മുളയ്ക്കാന് കാരണമാകും. വിത്ത് മുളയ്ക്കാന് ഏറ്റവും അത്യാവശ്യമായ ഘടകമാണ് ഓക്‌സിജന്. ഈ വിത്തുകള് വിതച്ചശേഷം ഒരു ടീസ്പൂണ് ഹൈഡ്രജന് പെറോക്‌സൈഡും ഒരു കപ്പ് വെള്ളവും ചേര്‍ത്ത് ആദ്യത്തെ ഒരാഴ്ച നനച്ചുകൊടുക്കണം.\nകളകളെ നശിപ്പിക്കാനാണെങ്കില് 10 ശതമാനം വീര്യമുള്ള ഹൈഡ്രജന് പെറോക്‌സൈഡ് അതിരാവിലെയോ വൈകീട്ടോ നേരിട്ട് കളകളില് പ്രയോഗിക്കാം. നേരിട്ട് സൂര്യപ്രകാശം പതിക്കാന് പാടില്ല. ഇങ്ങനെ ചെയ്യുമ്പോള് കളകള്‍ക്കിടയില് നിങ്ങള്‍ക്ക് നിലനിര്‍ത്തേണ്ട ചെടികളില് ലായനിയുടെ അംശം പതിയാതിരിക്കാന് വളരെ സൂക്ഷ്മത വേണം.\nLast Updated Dec 27, 2020, 2:28 PM IST


കോണ്‍ഗ്രസിനേക്കാള് ഇരട്ടി സീറ്റ്; രാജ്യസഭയിലും കരുത്തുകാട്ടി ബിജെപി | BJP bagged more than twice seats Congress in Rajyasabha\nകോണ്‍ഗ്രസിനേക്കാള് ഇരട്ടി സീറ്റ്; രാജ്യസഭയിലും കരുത്തുകാട്ടി ബിജെപി\nNew Delhi, First Published 20, Jun 2020, 8:22 PM\nഎഐഎഡിഎംകെ, ബിജെഡി, വൈഎസ്ആര് കോണ്‍ഗ്രസ് എന്നിവരുടെ പിന്തുണ കൂടി ഉറപ്പാക്കിയാല് രാജ്യസഭയിലെ പ്രതിപക്ഷ വെല്ലുവിളി മോദി സര്‍ക്കാറിന് മറികടക്കാനാകും.\nദില്ലി: രാജ്യസഭയില് കോണ്‍ഗ്രസിനേക്കാള് ഇരട്ടിയിലധികം സീറ്റ് ഉറപ്പിച്ച് ബിജെപി. ഒടുവില് നടന്ന രാജ്യസഭ തെരഞ്ഞെടുപ്പിലെ സീറ്റ് നേട്ടത്തോടെയാണ് ബിജെപി ആധിപത്യം ഉറപ്പിച്ചത്. നിലവില് 86 അംഗങ്ങളാണ് ബിജെപിക്ക് രാജ്യസഭയിലുള്ളത്. കോണ്‍ഗ്രസിന് 41 അംഗങ്ങള്. 245 അംഗ രാജ്യസഭയില് ബിജെപി നേതൃത്വം നല്‍കുന്ന എന്‍ഡിഎക്ക് 100 സീറ്റിനടുത്തായി. എഐഎഡിഎംകെ, ബിജെഡി, വൈഎസ്ആര് കോണ്‍ഗ്രസ് എന്നിവരുടെ പിന്തുണ കൂടി ഉറപ്പാക്കിയാല് രാജ്യസഭയിലെ പ്രതിപക്ഷ വെല്ലുവിളി മോദി സര്‍ക്കാറിന് മറികടക്കാനാകും.\nഒന്നാം മോദി സര്‍ക്കാറിന് രാജ്യസഭയിലെ പ്രതിപക്ഷ ശക്തിയായിരുന്നു പ്രധാന വെല്ലുവിളി. 61 രാജ്യസഭ സീറ്റിലേക്കായിരുന്നു തെരഞ്ഞെടുപ്പ് കമ്മീഷന് തെരഞ്ഞെടുപ്പ് പ്രഖ്യാരിച്ചിരുന്നത്. എന്നാല് കൊവിഡ് പശ്ചാത്തലത്തില് തെരഞ്ഞെടുപ്പ് നീണ്ടു. 42 അംഗങ്ങള് നേരത്തെ എതിരില്ലാതെ തെരഞ്ഞെടുക്കപ്പെട്ടു. മധ്യപ്രദേശിലും ഗുജറാത്തിലും കോണ്‍ഗ്രസ് അംഗങ്ങള് കൂറുമാറിയതോടെയാണ് ബിജെപിക്ക് കൂടുതല് സീറ്റ് ലഭിച്ചത്. മൊത്തം ബിജെപി 17 സീറ്റും കോണ്‍ഗ്രസ് ഒമ്പത് സീറ്റും നേടി.\nരാജ്യസഭ തെരഞ്ഞെടുപ്പില് ബിജെപി കുതിരക്കച്ചവടം നടത്തിയെന്ന് കോണ്‍ഗ്രസ് ആരോപിച്ചിരുന്നു. കോണ്‍ഗ്രസില് നിന്ന് കൂറുമാറി ബിജെപിയിലെത്തിയ ജ്യോതിരാദിത്യ സിന്ധ്യ, കോണ്‍ഗ്രസ് നേതാവ് മല്ലികാര്‍ജുന് ഖാര്‍ഗെ, മുന് പ്രധാനമന്ത്രി എച്ച് ഡി ദേവഗൗഡ എന്നിവരാണ് രാജ്യസഭയില് എത്തിയ പ്രമുഖര്. രാജ്യസഭയില് ഒറ്റക്ക് ഭൂരിപക്ഷം നേടാനുള്ള ബിജെപിയുടെ ആഗ്രഹത്തിന് നിയമസഭ തെരഞ്ഞെടുപ്പില് തിരിച്ചടി നേരിട്ടിരുന്നു. മധ്യപ്രദേശ്, രാജസ്ഥാന്, മഹാരാഷ്ട്ര എന്നീ സംസ്ഥാനങ്ങളില് ഭരണം നഷ്ടപ്പെട്ടത് ബിജെപിക്ക് തിരിച്ചടിയായിരുന്നു. മധ്യപ്രദേശില് പിന്നീട് ബിജെപി അധികാരം പിടിച്ചെടുത്തു.\nLast Updated 20, Jun 2020, 8:32 PM


ധനികനും ദരിദ്രനും | islamonlive.in\nby മുസ്തഫാ ലുത്ഫി മന്‍ഫലൂത്വി\nമനുഷ്യരിലെ ശക്തര് എത്രവലിയ അതിക്രമമാണ് ചെയ്യുന്നത്, അവരുടെ ഹൃദയങ്ങള് എത്രത്തോളം കടുത്തു പോയിരിക്കുന്നു. പതുപതുത്ത മെത്തയില് കണ്ണുമടച്ച് അവന് ഉറങ്ങുന്നു. തണുപ്പു വിശപ്പും കാരണം വിറക്കുന്ന കിടപ്പറയിലെത്തുന്ന അയല്‍വാസിയുടെ രോദനം അവനെ അസ്വസ്ഥപ്പെടുത്തുന്നില്ല. വിവിധ ഇനം വിഭവങ്ങള് നിറഞ്ഞു നില്‍ക്കുന്ന ഭക്ഷണമേശക്ക് മുന്നില് ഇരിക്കുകയാണവന്. തന്റെ ബന്ധുക്കളും അടുത്തവരുമായ പലരും ഒട്ടിയവയറുമായി തള്ളിനീക്കുകയാണെന്ന അറിവ് അവന്റെ ആര്‍ത്തിയെ അടക്കുന്നില്ല. ആ ഭക്ഷണമേശയില് ബാക്കി വരുന്നതോര്‍ത്ത് വായില് വെള്ളമൂറുന്നവരാണവര് എന്നും അവനറിയാമെന്നിരിക്കെയാണിത്. എന്നാല് ഹൃദയത്തില് കാരുണ്യത്തിന്റെ അംശമോ നാവില് ലജ്ജയോ ശേഷിക്കാത്തവര് അക്കൂട്ടത്തിലുണ്ട്. തനിക്ക് ലഭിച്ചിട്ടുള്ള അനുഗ്രഹങ്ങളെ കുറിച്ച് ദരിദ്രന്റെ മുന്നിലവര് വാചാലരാവും. ഞാന് സന്തോഷവാനാണ് കാരണം ഞാന് ധനികനാണ്, നീ ദരിദ്രനായതു കൊണ്ട് ദൗര്‍ഭാഗ്യവാനും എന്ന് ദ്യോതിപ്പിക്കുന്ന തരത്തിലായിരിക്കും അവന്റെ ഓരോ വാക്കും ചലനവും.


അബുദാബി ടോള്: റജിസ്റ്റര് ചെയ്യാന് കഴിയാത്തവര്‍ക്ക്3മാസം ഇളവ് - :: Garshom :: ‹ :: Garshom ::\nസ്വന്തം ലേഖകന്Saturday, January 4, 2020 11:40 am\nഅബുദാബി: അബുദാബി ടോള് സംവിധാനത്തില് റജിസ്റ്റര് ചെയ്യാന് കഴിയാത്ത വാഹനങ്ങള്‍ക്ക്3മാസത്തെ ഇളവ്. ഈ കാലയളവില് പിഴ ചുമത്തില്ല. ഓണ്‍ലൈനില് റജിസ്‌ട്രേഷന് നടപടികള് പൂര്‍ത്തിയാക്കാന് കഴിയുന്നില്ലെന്നു പരാതികള് ഉയര്‍ന്ന സാഹചര്യത്തിലാണിത്.3മാസത്തിനുള്ളില് റജിസ്റ്റര് ചെയ്യണമെന്ന് ഇന്റഗ്രേറ്റഡ് ട്രാന്‍സ്‌പോര്‍ട്ട് സെന്റര് (ഐടിസി) വ്യക്തമാക്കി. എമിറേറ്റിലെ നാലിടങ്ങളില് വ്യാഴാഴ്ചയാണ് ടോള് ഈടാക്കിത്തുടങ്ങിയത്.\nഷെയ്ഖ് സായിദ് പാലം, ഷെയ്ഖ് ഖലീഫപാലം, അല് മഖ്ത പാലം, മുസഫ പാലം എന്നിവിടങ്ങളിലാണ് ടോള് ഗേറ്റ്. തിരക്കു കൂടുതലുള്ള സമയം രാവിലെ7മുതല്9വരെയും വൈകിട്ട്5മുതല് 7വരെയും4ദിര്‍ഹമാണ് ടോള്. മറ്റു സമയങ്ങളിലും വെള്ളി, പൊതുഅവധി ദിവസങ്ങളിലും ടോള് നല്‍കേണ്ടതില്ല. എമിറേറ്റസ് ഐഡി വിവരങ്ങള്, കാര് നമ്പര്, മൊബൈല് ഫോണ് നമ്പര്, ഇ മെയില് വിലാസം എന്നിവ സഹിതമാണ് റജിസ്റ്റര് ചെയ്യേണ്ടത്. സൈറ്റ്: itps.itc.gov.ae.\nനമ്പര് പ്ലേറ്റുകളില് നിന്നു വാഹനങ്ങള് മനസിലാക്കി പണം ഈടാക്കുന്ന സ്മാര്‍ട് സംവിധാനമാണിത്. ഇന്റഗ്രേറ്റഡ് ഇലക്ട്രോണിക് പെയ്‌മെന്റ് വാലറ്റ് എന്ന ഇ-പഴ്‌സിലെ പ്രീപെയ്ഡ് അക്കൗണ്ടില് നിന്നാണു പണം ഈടാക്കുക. അക്കൗണ്ടില് മുന്‍കൂറായി പണം അടയ്ക്കണം. ഒരുദിവസം പരമാവധി 16 ദിര്‍ഹം അങ്ങോട്ടുമിങ്ങോട്ടുമുള്ള യാത്രകള്‍ക്ക് ടോള് നല്‍കണം.


ലോക്ക്ഡൗൺ: കര്‍ഷകര്‍ക്ക് ആശ്വാസവുമായി കട്ടിപ്പാറ ഗ്രാമപഞ്ചായത്ത് : Deepika.com Nattu Visesham\nSaturday, March 28, 2020 11:28 PM IST\nതാമരശേരി:ലോക്ക് ഡൗണ് അഞ്ചാം ദിവസത്തിലേക്ക് കടക്കുമ്പോള് കര്‍ഷകര്‍ക്ക് ആശ്വാസവുമായി കട്ടിപ്പാറ ഗ്രാമ പഞ്ചായത്ത്. ആദ്യഘട്ടത്തില് കേരകര്‍ഷകര്‍ക്കായി കൃഷിവകുപ്പുമായി ചേര്‍ന്ന് നാളികേര സംഭരണം നടത്തുന്നതിനാണ് പദ്ധതിയിട്ടത്.\nചെറുകിട കര്‍ഷകരുടെ വരുമാനം നിലച്ച സാഹചര്യത്തില്  കേര കര്‍ഷകര്‍ക്ക് ഉത്പന്നങ്ങള് വിപണിയില് എത്തിക്കാന് കഴിയില്ല. ഈ സാഹചര്യത്തില് മുന്‍പ് രൂപീകരിച്ച ക്ലസ്റ്ററുകളുടെ സഹായത്തോടെ പ്രാദേശിക സംഭരണം ആണ് ലക്ഷ്യമിടുന്നത്.\nഅടുത്ത ഘട്ടത്തില് മറ്റ് കാര്‍ഷികോത്പന്നങ്ങളും സംഭരിച്ച് വിതരണം ചെയ്യും. ഇത് കര്‍ഷകര്‍ക്ക് ഏറെ സഹായകമാകുന്നതോടൊപ്പം ഉല്‍പ്പന്നങ്ങള് മാര്‍ക്കറ്റില് എത്തിക്കാന് കഴിയാതെ നശിച്ച് പോകുന്നത് തടയാനും സഹായകമാകും. നിലവിലെ സാഹചര്യത്തില് പദ്ധതി കര്‍ഷകര്‍ക്ക് ഗുണപ്രദമാകുമെന്ന് ഗ്രാമ പഞ്ചായത്ത് അധികൃതര് വ്യക്തമാക്കി.


നടപടിക്രമങ്ങള് പൂര്‍ത്തിയായാല് വെള്ളിയാഴ്ചയോ ശനിയാഴ്ചയോ മദ്യവില്‍പ്പന പുനരാരംഭിക്കും.\n20 May, 2020 at 07:51 AM\nസംസ്ഥാനത്ത് ഓണ്‍ലൈന് വഴി മദ്യം വില്‍ക്കാനുള്ള മൊബൈല് ആപ്പ് തയ്യാറായി. ബെവ് ക്യൂ (Bev Q) എന്ന പേരിലാണ് ആപ്പ് തയ്യാറാക്കിയിരിക്കുന്നത്. സുരക്ഷാ പരിശോധനയും ലോഡ് ടെസ്റ്റിങും ഇപ്പോൾ നടന്നു വരികയാണ്. നടപടിക്രമങ്ങള് പൂര്‍ത്തിയായാല് വെള്ളിയാഴ്ചയോ ശനിയാഴ്ചയോ മദ്യവില്‍പ്പന പുനരാരംഭിക്കും.\nവെര്‍ച്വല് ക്യൂ വഴി മദ്യം ലഭ്യമാക്കാനുള്ള ആപ്പ് തയ്യാറാക്കി സുരക്ഷ പരിശോധനയ്ക്കായി ഗൂഗിളിന് കൈമാറിയിരിന്നു. ആപ്പിന് ഗൂഗിളിന്‍റെ അനുമതി ലഭിക്കുന്നതിന് പിന്നാലെ പ്ലേസ്റ്റോറില് ആപ്പ് ലഭ്യമാക്കും. ബെവ് ക്യൂ എന്ന് പേരിട്ടിരിക്കുന്ന ആപ്പില് ഒരു സമയം 50 ലക്ഷം പേര് കയറി മദ്യം ബുക്ക് ചെയ്താലും ഹാങ് ആകാത്ത തരത്തിലാണ് ക്രമീകരിച്ചിരിക്കുന്നത്. മാസങ്ങളായി മദ്യം ലഭിക്കാത്തത് കൊണ്ട് കൂടുതല് പേര് ആപ്പ് ഡൌണ്‍ലോഡ് ചെയ്യാന് സാധ്യതയുണ്ടെന്നാണ് വിലയിരുത്തല്.\nനടപടിക്രമങ്ങള് പൂര്‍ത്തിയായാല് വെള്ളിയാഴ്ചയോ ശനിയാഴ്ചയോ മദ്യശാലകള് വഴി മദ്യം ലഭിച്ച് തുടങ്ങും. പേരും ഫോൺ നമ്പരും സ്ഥലത്തെ സൂചിപ്പിക്കുന്ന അടയാളവും നല്‍കി മദ്യം ബുക്ക് ചെയ്യാം. ബുക്ക് ചെയ്യുമ്പോള് ലഭ്യമാകുന്ന ടോക്കണില് മദ്യം ലഭ്യമാകുന്ന ഔട്ട് ലെറ്റും സമയവും ലഭിക്കും.\nഅനുവദിക്കപ്പെട്ട സമയത്ത് ഔട്ട് ലെറ്റുകളില് എത്തി പണം നല്‍കി മദ്യം വാങ്ങാന് കഴിയുന്ന തരത്തിലാണ് ക്രമീകരണം. അനുവദിച്ച സമയത്ത് മദ്യം വാങ്ങാന് കഴിഞ്ഞില്ലെങ്കില് അടുത്ത ദിവസം മാത്രമേ മദ്യം വാങ്ങാന് കഴിയൂ. സ്മാര്‍ട്ട് ഫോണ് ഇല്ലാത്തവര്‍ക്ക് എസ്എംഎസ് വഴി മദ്യം ബുക്ക് ചെയ്യാനുള്ള സൌകര്യം ഒരുക്കുന്നതും ബെവ്കോ ആലോചിക്കുന്നുണ്ട്.\nliquorBeverages CorporationBev Q


സ്‌കൂളുകള് ഹൈടെക് ആകുന്നു; അടുത്ത വര്‍ഷം ലാപ്‌ടോപ്പും പ്രൊജക്ടറുകളും, 20000 ക്ലാസ് മുറികള്!! | Kerala govt to provide laptops and projectors to 20,000 classrooms by January 2018 - Malayalam Oneindia\nസ്‌കൂളുകള് ഹൈടെക് ആകുന്നു; അടുത്ത വര്‍ഷം ലാപ്‌ടോപ്പും പ്രൊജക്ടറുകളും, 20000 ക്ലാസ് മുറികള്!!\nPublished: November 23 2017, 16:52 [IST]\nതിരുവനന്തപുരം: സംസ്ഥാനത്തെ സ്‌കൂളുകളുടെ മുഖച്ഛായ മാറുന്നു. 20000 ക്ലാസ് മുറികളാണ് അടുത്ത വര്‍ഷം മുതല് ഹൈടെക് ആകുന്നത്. സംസ്ഥാന സര്‍ക്കാരിന്റെ ഹൈടെക് സ്‌കൂള് പ്രൊജക്ടിന്റെ ഭാഗമായിട്ടാണ് പുതിയ പദ്ധതി നടപ്പാക്കുന്നത്.\nഇതിന്റെ ഭാഗമായി 60250 ലാപ്‌ടോപ്പുകള് സ്‌കൂളുകളില് എത്തിക്കും. 43750 മള്‍ട്ടിമീഡിയ പ്രൊജക്ടറുകളും സ്‌കൂളുകള്‍ക്ക് നല്‍കാന് തീരുമാനിച്ചിട്ടുണ്ട്. 4775 സ്‌കൂളുകളിലേക്കാണ് ഇത്രയും സൗകര്യങ്ങള് ഒരുക്കുന്നത്.\nഅടുത്ത വര്‍ഷം ജനുവരിയോടെ ഈ സൗകര്യങ്ങള് സ്‌കൂളുകളില് ഒരുക്കാനാണ് തീരുമാനമെന്ന് കേരള ഇന്‍ഫ്രാസ്ട്രക്ചര് ആന്റ് ടെക്‌നോളജി ഫോര് എജ്യുക്കേഷന് (കെഐടിഇ) വൈസ് ചെയര്‍മാന് കെ അന്‍വര് സാദത്ത് അറിയിച്ചു.\nആദ്യഘട്ടത്തില് 4775 സ്‌കൂളുകളിലാണ് പദ്ധതി നടപ്പാക്കുക. ഇതില് സര്‍ക്കാര് സ്‌കൂളുകളും എയഡഡ് സ്‌കൂളുകളും ഉള്‍പ്പെടും. 2685 ഹൈസ്‌കൂളുകളും 1701 ഹയര് സെക്കന്‍ണ്ടറി സ്‌കൂളുകളും 389 വൊക്കേഷണല് ഹയര്‍സെക്കണ്ടറി സ്‌കൂളുകളുമാണ് ആദ്യഘട്ട പദ്ധതിക്ക് വേണ്ടി തിരഞ്ഞെടുത്തിട്ടുള്ളത്.\nലാപ്‌ടോപ്പുകളും പ്രൊജക്ടറുകളും വാങ്ങുന്നതിന് ടെന്‍ഡര് ക്ഷണിച്ചിട്ടുണ്ട്. ദേശീയ തലത്തില് ഏറ്റവും അനിയോജ്യമായ ടെന്‍ഡര് സ്വീകരിക്കാനാണ് തീരുമാനം. പ്രമുഖ കമ്പനികള് താല്‍പ്പര്യം പ്രകടിപ്പിച്ചിട്ടുണ്ടെന്നാണ് വിവരം. സര്‍ക്കാര് നിയോഗിച്ച സാങ്കേതിക സമിതിയാണ് ടെന്‍ഡര് നടപടികള്‍ക്ക് മേല്‍നോട്ടം വഹിക്കുന്നത്. 493.50 കോടിയാണ് സ്‌കൂളുകള് ഹൈടെക് ആക്കുന്നതിന് സര്‍ക്കാര് നീക്കിവച്ചിരിക്കുന്നത്. ഇതില് 299 കോടി ഉപയോഗിച്ചാണ് ലാപ്‌ടോപ്പും പ്രൊജക്ടറുകളും വാങ്ങുന്നത്.\nschool kerala laptop സ്‌കൂള് കേരളം ലാപ്‌ടോപ്പ്\nStory first published: Thursday, November 23, 2017, 16:52 [IST]


പ്രകൃതിക്കൊപ്പം സമയം ചെലവിടാം; സഞ്ചാരികളെ കാത്ത് തോണിക്കടവ്\nOct 10, 2021 09:52 PM | By Anjana Shaji\nകോവിഡ് കാലത്തിന്റെ വിരസത അകറ്റി ഒരു യാത്ര പോവാൻ ആഗ്രഹിക്കുന്നവർക്ക് മനസും ശരീരവും കുളിർപ്പിക്കാൻ തോണിക്കടവിലേക്ക് പോവാം. കോഴിക്കോട് നഗരത്തിൽ നിന്ന് 50 കിലോമീറ്റർ യാത്ര ചെയ്താൽ പ്രകൃതിക്ക് ഒട്ടും പോറലേൽപ്പിക്കാതെ അണിയിച്ചൊരുക്കിയ തോണിക്കടവിലെത്താം.\nകക്കയം ഡാമിനടുത്താണ് തോണിക്കടവെന്ന അതിമനോഹരമായ വിനോദസഞ്ചാര കേന്ദ്രം. ഇതിനടുത്തു തന്നെയാണ് വിദേശവിനോദസഞ്ചാര കേന്ദ്രങ്ങളെ അനുസ്മരിപ്പിക്കും വിധത്തിലുള്ള കരിയാത്തുംപാറയും. കല്യാണ ഫോട്ടോ ഷൂട്ടുകൾക്കും സിനിമ ഷൂട്ടിങ്ങിനും കുടുംബസമേതം സായാഹ്നങ്ങൾ ചെലവിടാനും അവധി ദിനങ്ങൾ ആഘോഷമാക്കാനും അനുയോജ്യമാണ് തോണിക്കടവും കരിയാത്തുംപാറയും.\nകോവിഡ് കാലത്തെ അടച്ചിടലുകൾക്കൊടുവിൽ തോണിക്കടവിന്റെയും കരിയാത്തും പാറയുടെയും സൗന്ദര്യം ആസ്വദിക്കാൻ വിനോദ സഞ്ചാരികൾ എത്തിത്തുടങ്ങി. മേഘങ്ങളെ തൊട്ടുനിൽക്കുന്ന വാച്ച് ടവറും ശാന്തമായ ജലാശയവും പച്ചപ്പും ഹൃദയ ദ്വീപുമെല്ലാം കാഴ്ചക്കാർക്ക് നൽകുന്നത് ഹൃദ്യമായ അനുഭവമാണ്.\nAlso read: ക്ഷേത്ര മുറ്റം വെള്ളത്തിൽ മുങ്ങി; ചെമ്പിൽ കയറി എത്തി താലിക്കെട്ടി മടങ്ങി\nകക്കയം മലനിരകളും, ബോട്ട് സർവീസിന് അനുയോജ്യമായ കുറ്റ്യാടി റിസർവോയറിൻ്റ ഭാഗമായ ജലാശയവുമാണ് തോണിക്കടവിലേക്ക് സഞ്ചാരികളെ ആകർഷിക്കുന്നത്. കുട്ടികൾക്കുള്ള ചെറിയ പാർക്ക്, ഇരിപ്പിടങ്ങൾ, കൂടാരങ്ങൾ തുടങ്ങിയവയും ഇവിടെ ഒരുക്കിയിട്ടുണ്ട്. കോവിഡ് മാനദണ്ഡങ്ങൾ പാലിച്ചാണ് സഞ്ചാരികൾക്ക് പ്രവേശനം.\nകണ്ണിന് കുളിര്‍മ നല്‍കുന്ന പച്ചപ്പരവതാനി വിരിച്ചപോലെയാണ് കരിയാത്തും പാറയിലെ പുഴയോരം. വലിയ കാറ്റാടി മരങ്ങളും ഉണങ്ങിയൊടിഞ്ഞ മരത്തടികളും മലബാറിന്റെ ഊട്ടിയായ കരിയാത്തുംപാറക്ക് സൗന്ദര്യം കൂട്ടുന്നതാണ്. പാറക്കൂട്ടങ്ങളും ഉരുളൻ കല്ലുകളും തണുത്ത വെള്ളവും സഞ്ചാരികൾക്ക് നൽകുക മനസ് കുളിർപ്പിക്കുന്ന അനുഭവങ്ങളാണ്. 3.91 കോടി രൂപയാണ് വിനോദ സഞ്ചാര വകുപ്പ് പദ്ധതിയ്ക്കായി ചെലവഴിച്ചത്.\nഇറിഗേഷൻ വകുപ്പിനാണ് നിർവ്വഹണ ചുമതല. ടൂറിസം മാനേജ്മെൻ്റ് കമ്മറ്റിയാണ് പദ്ധതിയുടെ മേൽനോട്ട ചുമതല വഹിക്കുന്നത്. വെള്ളത്താൽ ചുറ്റപ്പെട്ടുകിടക്കുന്ന സ്ഥലത്ത് 2014 ൽ ആണ് തോണിക്കടവ് ടൂറിസം പദ്ധതിക്ക് തുടക്കം കുറിച്ചത്. ഒന്നും രണ്ടും ഘട്ടങ്ങളുടെ ഉദ്ഘാടനം മുഖ്യമന്ത്രി പിണറായി വിജയൻ നിർവ്വഹിച്ചിരുന്നു.\nരണ്ടാം ഘട്ടത്തിൽ ടിക്കറ്റ് കൗണ്ടർ, കഫ്റ്റീരിയ, വാക് വേ, സീറ്റിങ് ആംഫി തീയേറ്റർ, ഗ്രീൻ റൂം, മാലിന്യ സംസ്കരണ സംവിധാനം, കുട്ടികളുടെ പാർക്ക്, ബോട്ട് ജെട്ടി, ലാൻഡ് സ്കേപ്പിങ്, തുടങ്ങിയവയാണ് സഞ്ചാരികൾക്കായി സജ്ജീകരിച്ചിട്ടുള്ളത്. ഹൃദയ ദ്വീപിലേക്കുള്ള സസ്പൻഷൻ ബ്രിഡ്ജും ദ്വീപിന്റെ വികസനവുമാണ് മൂന്നാം ഘട്ടത്തിൽ ലക്ഷ്യമിട്ടിരിക്കുന്നത്.\nഇത് കൂടി പൂർത്തിയാവുമ്പോൾ തോണിക്കടവ് ടൂറിസം പദ്ധതി മലബാറിന്റെ പ്രധാന വിനോദ സഞ്ചാര കേന്ദ്രങ്ങളിൽ ഒന്നായി മാറും. താമരശ്ശേരി ഭാഗത്തുനിന്നും വരുന്നവർക്ക് എസ്റ്റേറ്റ്മുക്ക് വഴിയും കൊയിലാണ്ടി ഭാഗത്ത് നിന്ന് വരുന്നവർക്ക് കൂരാച്ചുണ്ട് വഴിയും കണ്ണൂരില് നിന്ന് വരുന്നവര്‍ക്ക് കുറ്റ്യാടി ചക്കിട്ടപാറ വഴിയും തോണിക്കടവിലേക്കെത്താം.\nരാവിലെ ഒൻപത് മുതൽ വൈകീട്ട് ആറ് വരെയാണ് പ്രവേശനം. മുതിർന്നവർക്ക് 20 രൂപയും കുട്ടികൾക്ക് 10 രൂപയുമാണ് പ്രവേശനത്തിനുള്ള ടിക്കറ്റ് നിരക്ക്. ഇവിടേക്കെത്തുന്ന സഞ്ചാരികൾക്ക് ഒരു ദിവസം കൊണ്ട് തന്നെ അയൽവിനോദ സഞ്ചാര കേന്ദ്രങ്ങളായ കക്കയം ഡാം, പെരുവണ്ണാമൂഴി ഡാം, വയലട, നമ്പികുളം എന്നിവിടങ്ങളിലും സന്ദർശനം നടത്താം.\nSpend time with nature; thonikkadavu waiting for tourists


മന്ത്രിമാരെ പോലും അവസാനനിമിഷം വരെ വിവരം അറിയിച്ചില്ല, മന്ത്രിസഭായോഗത്തിന് ശേഷവും വിവരം ചോര്‍ന്നില്ല, പ്രധാനമന്ത്രിയുടെ പ്രഖ്യാപനം വരുംവരെ നോട്ട് പിന്‍വലിക്കല് വിവരം രഹസ്യമായി വച്ചത് ഇങ്ങനെ – Braveindia News.com|Malayalam News, Malayalam E-News Paper,Latest Kerala news on Articles, sports, Cinema, Economics\nമന്ത്രിമാരെ പോലും അവസാനനിമിഷം വരെ വിവരം അറിയിച്ചില്ല, മന്ത്രിസഭായോഗത്തിന് ശേഷവും വിവരം ചോര്‍ന്നില്ല, പ്രധാനമന്ത്രിയുടെ പ്രഖ്യാപനം വരുംവരെ നോട്ട് പിന്‍വലിക്കല് വിവരം രഹസ്യമായി വച്ചത് ഇങ്ങനെ\nഡല്‍ഹി: 500, 1000 രൂപയുടെ നോട്ടുകള് പിന്‍വലിക്കാനുള്ള മു്‌ന്നൊരുക്കം നേരത്തെ തുടങ്ങിയെങ്കിലും കുറച്ച് പേര് ഒഴിച്ച് മന്ത്രിമാരും ഉന്നത് ഉദ്യോഗ്സ്ഥരും ഉള്‍പ്പടെയുള്ളലര് വിവരം അറിഞ്ഞത് അവസാന നിമിഷത്തില്. പ്രധാനമന്ത്രിയുടെ പ്രഖ്യാപനം വരുവരെ സംഭവം പുറത്ത് വരാതിരിക്കാനുള്ള നീക്കങ്ങളും വിജയപ്രദമായി. ബാങ്കുകള്‍ക്ക് അവധി നല്‍കല് ഉള്‍പ്പടെയുള്ള കാര്യങ്ങള് റിസര്‍വ്വ് ബാങ്കും നിര്‍വ്വഹിച്ചുവെങ്കിലും ആരും കാരണം അറിഞ്ഞില്ല.\nകഴിഞ്ഞ ചൊവ്വാഴ്ച വൈകിട്ട് ക്യാബിനറ്റ് യോഗത്തില് പങ്കെടുത്തപ്പോഴാണ് കേന്ദ്ര മന്ത്രിമാര് വിവരം അറിഞ്ഞത്. യോഗം കഴിഞ്ഞ് മണിക്കൂറുകള്‍ക്ക് ശേഷമാണ് മന്ത്രിമാര് പുറത്തു വന്നത്. പ്രധാനിമന്ത്രി രാഷ്ട്രത്തെ അഭിസംബോധന ചെയ്ത് നോട്ടുകള് അസാധുവാക്കുന്നു എന്ന വാര്‍ത്ത ചാനലുകള് സംപ്രേഷണം ചെയ്ത ശേഷമാണ് കേന്ദ്ര മന്ത്രിമാര്‍ക്ക് യോഗ വേദിയില് നിന്ന് പുറത്തിറങ്ങാന് അനുമതി ലഭിച്ചത്. മന്ത്രിമാര് മന്ത്രിസഭാ യോഗത്തില് മൊബൈല് ഫോണ് കൊണ്ടു വരരുതെന്ന നിര്‍ദ്ദേശം ഒരാഴ്ച മുന്‍പ് നല്‍കിയിരുന്നു. ഇനിയുള്ള യോഗങ്ങളില് മന്ത്രിമാര് മൊബൈല് ഫോണ് കൊണ്ടുവരരുതെന്ന പൊതു നിര്‍ദ്ദേശം നല്‍കിയിരുന്നു. ഇത്തരമൊരു രഹസ്യനീക്കത്തിന്റെ ഭാഗം കൂടിയായിരുന്നുവെന്നാണ് ഇപ്പോള് വ്യക്തമാകുന്നത്.\nനോട്ടുകള് പിന്‍വലിക്കാന് പോകുന്നുവെന്ന വിഷയം ചര്‍ച്ചയില് വരുമെന്ന് മുന്‍കൂട്ടി മന്ത്രിമാരെ അറിയിച്ചിരുന്നില്ല. ആര്‍ബിഐയിലെ ഉയര്‍ന്ന ഉദ്യോഗസ്ഥരും പ്രസംഗം കഴിയുന്നത് വരെ പുറത്ത് പോയില്ല. ജപ്പാനും ഇന്ത്യയും തമ്മിലുള്ള കരാറുകളുടെ മേലുള്ള ചര്‍ച്ചയില് പങ്കെടുക്കാനായാണ് മന്ത്രിമാര് എത്തിയത്. അപ്രതീക്ഷിതമായി വിഷയം യോഗത്തിന് മുന്നില് വരികയായിരുന്നു. വാര്‍ത്ത ഏതെങ്കിലും തരത്തില് പുറത്ത് വന്നാല് അത് കള്ളപ്പണം മറ്റ് രൂപത്തിലേക്ക് മാറ്റാനും, വിദേശ ബാങ്കുകളില് നിക്ഷേപം നടത്താനും സാധ്യതയുണ്ടായിരുന്നു. ഇത് പൂര്‍ണമായും ഒഴിവാക്കാനായി. ഇക്കാര്യം സംസ്ഥാനങ്ങളെ പിന്നീട് ബോധ്യപ്പെടുത്താമെന്ന തന്ത്രവും വിജയിച്ചു. കേന്ദ്രം സംസ്ഥാനങ്ങളെ വിശ്വാസത്തിലെടുത്തില്ല എന്ന നിലപാട് കേരളത്തില് നിന്ന് മാത്രമാണ് ഉയര്‍ന്നത്.\nകാര്യങ്ങളെല്ലാം മുന്‍കൂട്ടി നിശ്ചയിട്ട കേന്ദ്ര സര്‍ക്കാരിന്റെ ആസൂത്രണ മികവും ഏറെ പ്രശംസ പിടിച്ച് പറ്റി. നിരോധനത്തിന് ശേഷമുള്ള രണ്ടാം ദിവസം തന്നെ ജനങ്ങളുടെ ബുദ്ധിമുട്ടുകള്‍ക്ക് കുറവ് വന്നിട്ടുണ്ട്. രാഷ്ട്ര നന്മയ്ക്കായി എടുത്ത തീരുമാനം പ്രാബല്യത്തില് വരാന് ബുദ്ധിമുട്ടുകള് സഹിക്കാന് തയ്യാറാണെന്ന വികാരമാണ് ഭൂരിപക്ഷം പേരും പങ്കുവെക്കുന്നത്. രണ്ടായിരം അഞ്ഞൂറ് നോട്ടുകള്‍ക്ക് പിറകെ ആയിരം രൂപയുടെ പുതിയ നോട്ടുകളും പുറത്തിറക്കുമെന്ന് കേന്ദ്രധനമന്ത്രി അരുണ് ജെയ്റ്റ്‌ലി ഇന്ന് പ്രഖ്യാപിച്ചിരുന്നു.


കരുനാഗപ്പള്ളിയിൽ റിമി ടോമിയുടെ ഗാനമേളയ്ക്കിടയിൽ സ്റ്റേജിൽ കൂട്ടയടി; സംഭവ സ്ഥലത്ത് നിന്ന് റിമി ടോമിയും സംഘവും ഓടി രക്ഷപ്പെട്ടു, ദൃശ്യങ്ങൾ | Malayalam UK\nകരുനാഗപ്പള്ളിയിൽ റിമി ടോമിയുടെ ഗാനമേളയ്ക്കിടയിൽ സ്റ്റേജിൽ കൂട്ടയടി; സംഭവ സ്ഥലത്ത് നിന്ന് റിമി ടോമിയും സംഘവും ഓടി രക്ഷപ്പെട്ടു, ദൃശ്യങ്ങൾ\nMarch 07 06:39 2019 by News Desk 6\tPrint This Article\nകരുനാഗപ്പള്ളി: കരുനാഗപ്പള്ളി തഴവ ശ്രീകൃഷ്ണ സ്വാമിയ ക്ഷേത്രത്തില് ഉത്സവാഘോഷ ചടങ്ങിനിടെ സംഘടിപ്പിച്ച ഗാനമേള അവസാനിച്ചത് സംഘര്‍ഷത്തില്. പത്താം ഉത്സവത്തോട് അനുബന്ധിച്ചാണ് ഗാനമേളയ്ക്കിടെയാണ് സംഘര്‍ഷമുണ്ടായത്. പ്രശസ്ത ഗായിക റിമി ടോമിയുടെ സംഘം നയിച്ച ഗാനമേളയ്ക്കിടെയാണ് സംഘര്‍ഷമുണ്ടായത്.\nഅതേസമയം സംഘര്‍ഷ സ്ഥലത്തു നിന്നും ഗായിക റിമിടോമി ഓടി രക്ഷപ്പെട്ടു. തല്ല് മുറുകിയപ്പോഴാണ് റിമി അവിടെ നിന്നും പിന്‍വാങ്ങിയത്. യുവാവിനൊപ്പമുള്ള സംഘവും നാട്ടുകാരും രണ്ട് ചേരിതിരിഞ്ഞാണ് സംഘര്‍ഷമുണ്ടായത്. സംഘര്‍ഷത്തില് ഗാനമേള സംഘത്തിന്റെ വാദ്യോപകരണങ്ങള്‍ക്കും നാശം വരുത്തിയിട്ടുണ്ട്.\n‘ചേമന്തിച്ചേലും കൊണ്ടേ’ എന്ന ഗാനം ആലപിക്കുന്നതിനിടെ ഒരു യുവാവ് കാണികള്‍ക്കിടയിലൂടെ സ്റ്റേജില് കയറിവന്ന് ഗായകനൊപ്പം നൃത്തം ചെയ്യുകയായിരുന്നു. ഇടയ്ക്ക് ഗായകന്റെ ചെവിയില് യുവാവ് എന്തോ പറയുകയും ചെയ്തു. തുടര്‍ന്ന് യുവാവിനെ സ്റ്റേജില് നിന്ന് സംഘാടകര് ഇറക്കിവിടുന്നതിനിടെയാണ് സംഘര്‍ഷമുണ്ടായത്.\nപിന്നാലെ പോലീസ് എത്തി ലാത്തി ചാര്‍ജ്ജ് വീശുകയായിരുന്നു. ആവശ്യത്തിലധികം സ്റ്റേജില് കേറ്റിയല്ലോ ചേട്ടാ… എന്ന് ഗായകന് മൈക്കിലൂടെ വിളിച്ചുപറയുന്നുണ്ട്. ‘ചെക്കന് അധികപ്പറ്റാണ് കാണിക്കുന്നതെന്നും, ഈ വഴക്കുണ്ടാക്കേണ്ട വല്ല ആവശ്യവുമുണ്ടോ എന്ന് കാണികളില് ചിലര് ചോദിക്കുകയും ചെയ്യുന്നുണ്ട്’. സംഭവത്തിന്റെ ദൃശ്യങ്ങള് ഇതിരനോടകം വൈറലാകുന്നുണ്ട്.\nറിമി ടോമിയും ഭര്‍ത്താവ് റോയ്‌സും വിവാഹ മോചനത്തിലേക്ക്; കാരണങ്ങൾ എന്ത് ? എന്ന ചോദ്യത്തിന് ദിലീപുമായി ചേർന്നുള്ള ഭൂമി ഇടപാടുകളിൽ തുടങ്ങി വീട്ടിൽ നടന്ന എൻഫോഴ്സ്മെന്റ് റെയ്ഡിലൂടെ കുട്ടികൾ ഇല്ലാത്തതിൽ എത്തി നിൽക്കുന്നു…..\n‘നേരിട്ട് കാണാതെ ഞാൻ ഒന്നും തുറന്നു പറയില്ല എന്ന് പറഞ്ഞു’ റിമിയുടെ രഹസ്യമൊഴിയിൽ ദിലീപും നടിയും തമ്മില് ശത്രുതയുണ്ടെന്ന് തെളിയിക്കുന്ന വിവരങ്ങൾ\nപതിനൊന്ന് വർഷത്തെ ദാമ്പത്യ ജീവിതം അവസാനിപ്പിച്ചു ഗായിക റിമി ടോമി വിവാഹമോചനത്തിലേക്ക്; പേര് വെളിപ്പെടുത്താതെ ചാനല് പരിപാടിക്കിടെ മറ്റൊരാളുമായുള്ള പ്രണയം ഗോസിപ്പ് കോളത്തിൽ ഇടംപിടച്ചതിന് പിന്നാലെ വേർപിരിയലും…..\nഭാവനയുമായുള്ള സൗഹൃദം പെട്ടെന്ന് അവസാനിപ്പിക്കേണ്ടി വന്നു; അതിനെക്കുറിച്ചു റിമി ടോമി പറയുന്നു\nഅന്ധയായ വൈക്കം വിജയലക്ഷ്മിയെ ക്ഷണിച്ച് മുന്നിലിരുത്തിയത് റിമി ടോമിക്ക് തീരെ ഇഷ്ടമായില്ല; റിമി ടോമിയുടെ സ്റ്റേജ് ഷോ സംഘടിപ്പിച്ച ഒരു യുവാവിന്റെ കുറിപ്പ് സോഷ്യല് മീഡിയയില് വൈറലാകുന്നു; ഈ കപട മുഖം തിരിച്ചറിയാതെ പോകരുത്\nറിമി ടോമിയുടെ രഹസ്യ മൊഴി രേഖപ്പെടുത്തും; റിമി ടോമിയ്ക്ക് ദിലീപുമായോ കാവ്യയുമായോ എതെങ്കിലും വിധത്തിലുളള സാമ്പത്തിക ഇടപാടുകള് ഉണ്ടോ എന്നും പരിശോധിക്കും\nCrimeKeralaLatest NewsSocial Media


വാട്‌സാപ്പിലൂടെ ഇനി ഈസിയായി പണമയക്കാം; ഉടന് വരുന്നു വാട്സാപ്പ് പേ\nBy ടെക് ഡെസ്ക് • 10/02/2020 at 4:32PM\nചാറ്റിനിടക്ക് ഇനി പണം അയക്കാന് വേറേ ആപ്പ് നോക്കേണ്ട! സര്‍വ്വം വാട്‌സാപ്പിലുണ്ട് മക്കളെ..\nഅങ്ങനെ നാഷണല് പേയ്‌മെന്റ് കോര്‍പ്പറേഷന് ഓഫ് ഇന്ത്യ (എന്‍പിസിഐ) വാട്‌സാപ്പ് പേയ്‌മെന്റ് അനുമതി കൊടുത്തിരിക്കുന്നു. രണ്ട് വര്‍ഷത്തെ ട്രയലിന് ശേഷമാണ് ആദ്യം റിസര്‍വ് ബാങ്ക് ഈ ആപ്പിന് അനുമതി കൊടുത്തത്. ഡാറ്റയുടെ സുരക്ഷിതത്ത്വത്തിന്റെ പേരില് ഇന്ത്യയില് അനുമതി ലഭിക്കാന് ഒത്തിരി വിയര്‍ത്തിരുന്നു വാട്‌സാപ്പ്. ഇന്ത്യക്ക് പുറത്തേക്ക് ഈ ഡാറ്റ ട്രാന്‍ഫര് ചെയ്യാന് പറ്റില്ല. ഡാറ്റാ ലോക്കലൈസേന് എന്ന നിയമത്തിന്റെ അടിസ്ഥാനത്തില് ഈ അടുത്താണ് രാജ്യം വാട്‌സാപ്പ് പേയ്ക്ക് അനുമതി കൊടുത്തത്.\nകഴിഞ്ഞ വര്‍ഷത്തെ കണക്ക് പ്രകാരം, അതായത് ജൂലായ് 2019ലെ വാട്‌സാപ്പിന്റെ റിപ്പോര്‍ട്ട് പ്രകാരം ഏകദേശം 400 മില്ല്യന് ആക്റ്റീവ് യൂസേഴ്‌സുണ്ട് ഇന്ത്യയില്. അതും ഒരു മാസം. ഡാറ്റാ ലോക്കലൈസേഷന്റെ ഭാഗമായി എല്ലാ സാമ്പത്തിക ഇടപാടുകളുടെ വിവരങ്ങളും രാജ്യത്ത് തന്നെ സ്റ്റോര് ചെയ്ത് പ്രവര്‍ത്തിച്ചു തുടങ്ങാന് വാട്‌സാപ്പിന് അത്യാവശ്യം സമയം വേണ്ടി വരുമെന്ന് കമ്പനി മുന്‍കൂട്ടി കണ്ടിരിക്കുന്നു. അതുകൊണ്ട് തന്നെ വാട്‌സാപ്പ് പേ ഒരോ ഘട്ടമായിട്ടാണ് പുറത്ത് കൊണ്ട് വരിക.\nആദ്യ ഘട്ടം എന്ന നിലയില് ഇന്ത്യയിലെ 10 മില്ല്യന് യൂസേഴ്‌സിന് ഇത് ലഭ്യമാക്കും. ന്യൂസ് 18 പുറത്ത് വിട്ട വിവരങ്ങള് പ്രകാരം പുതിയ യൂസേഴ്‌സിന് ഇപ്പോള് വാട്‌സാപ്പ് പേയിലേക്ക് സൈന് അപ്പ് ചെയ്യാം. പക്ഷെ അതിന്റെ കാലവധി എപ്പോള് വേണമെങ്കിലും അവസാനിക്കാം. അങ്ങനെ അവസാനിക്കുന്നതില് വേവലാതി വേണ്ട. മറ്റൊരു ഘട്ടത്തിലേക്ക് എത്തുമ്പോഴേക്കും സംഗതി തിരിച്ച് കിട്ടുന്നതാണ്.\nഇനി ഇത് വന്നാല് തന്നെ എങ്ങനെ ഉപയോഗിക്കണമെന്ന് നോക്കാം:\n1. ഇപ്പോള് നിങ്ങള് ചാറ്റ് ചെയ്ത് കൊണ്ടിരിക്കുകയാണെന്ന് കരുതുക. ചാറ്റിലുള്ള വ്യക്തിക്ക് അത്യാവശ്യമായി പണം വേണമെങ്കില് വേറെ ആപ്പില് പോവാതെ തന്നെ അവിടെ വച്ചുതന്നെ പണം അയക്കാം. അതിന് വേണ്ടി അറ്റാച്‌മെന്റ് ബട്ടണ് ടാപ് ചെയ്ത് കഴിഞ്ഞാല് ആന്‍ഡ്രോയിലാണെങ്കിലും ഐ ഒ എസിലാണെങ്കിലും പേയ്‌മെന്റ് എന്ന ഓപ്ഷന് കാണും.\n2. പെയ്‌മെന്റ് ടാപ് ചെയ്തതിന് ശേഷം ടേംസ് ആന്റ് കണ്ടീഷന്‍സ് കാണാം. അത് ടിക്ക് ഇട്ട് കൊടുക്കുക.\n3. പിന്നീട് യു പി ഐ റെജിസ്‌ട്രേഷന് സ്‌ക്രീന് വരും. ഇതില് മുമ്പുള്ള ആപ്പുകളെ പോലെ രജിസ്റ്റര് ചെയ്യുക\n4. പുതിയ യു പി ഐ യുസറാണെങ്കില് ബാങ്ക് സെലെക്റ്റ് ചെയ്യാനും പിന്നീട് ഫോണ് നമ്പര് വെരിഫിക്കേഷന് തുടങ്ങിയ മാര്‍ഗങ്ങള് സ്വീകരിക്കുക. പിന്നീട് യു പി ഐ ഐഡി തീരുമാനിക്കുക അതിന്റെ പിന് സെറ്റ് ചെയ്യുക\n5. ഈ സ്റ്റെപ്പ് പൂര്‍ത്തിയാക്കി കഴിഞ്ഞാല് പിന്നെ നമുക്ക് മറ്റു യൂസേഴ്‌സിനേ ക്ഷണിക്കാനുള്ള ഓപ്ഷന് ലഭ്യമാകും.


ഒറ്റമിനിട്ട്, ഒരു കണ്ണാടി പോലും വേണ്ടാതെ ഒരുക്കം; വൈറലായി ജാൻവിയുടെ ലിപ്സ്റ്റിക്ക് മേയ്ക്ക് അപ്; വിഡിയോ | janhvi kapoor viral make up video | janhvi kapoor photos | janhvi kapoor instagram\nMonday 11 March 2019 11:14 AM IST : By സ്വന്തം ലേഖകൻ\nഒറ്റമിനിട്ട്, ഒരു കണ്ണാടി പോലും വേണ്ടാതെ ഒരുക്കം; വൈറലായി ജാൻവിയുടെ ലിപ്സ്റ്റിക്ക് മേയ്ക്ക് അപ്; വിഡിയോ\nMonday 11 March 2019 11:14 AM IST\nഒറ്റ ചിത്രത്തിലൂടെ തന്നെ ബോളിവുഡ് കണ്ണുവച്ച സുന്ദരിയാണ് ജാൻവി കപൂർ. അമ്മ ശ്രീദേവിയുടെ പാത തിരഞ്ഞെടുത്ത് സിനിമയിൽ സജീവമാകുന്ന ജാൻവിയെ കാത്ത് അണിയറയില് ഒരുങ്ങുന്നത് ഒരുപിടി ചിത്രങ്ങൾ. സോഷ്യൽ മീഡിയക്കു മുന്നിൽ ഫാഷൻ ഐക്കണായി പ്രത്യക്ഷപ്പെടാറുള്ള ജാൻവി ഇതാ വീണ്ടുമെത്തിയിരിക്കുയാണ്. ജാന്‍വിയുടെ ജന്മദിനത്തോട് അനുബന്ധിച്ച് പുറത്ത് വന്നിട്ടുളള പുതിയ വിഡിയോ ആണ് കാഴ്ചക്കാരിൽ അമ്പരപ്പും കൗതുകവുമെല്ലാം നിറയ്ക്കുന്നത്.\nഒരു മിനിറ്റില് കണ്ണാടിയുടെ പോലും സഹായമില്ലാതെ എങ്ങനെ മേക്കപ്പ് ഇട്ട് ഒരുങ്ങാം എന്ന് കാണിക്കുന്ന വിഡിയോയാണ് ജാന്‍വി പങ്കുവെച്ചിരിക്കുന്നത്. താന് ചെയ്ത പോലെ തന്നെ ആരാധകരോട് മേക്കപ്പ് ചെയ്യാനാണ് ജാന്‍വി പറയുന്നത്. അതിന് ശേഷം ഇത് പോസ്റ്റ് ചെയ്യാനും ജാന്‍വി പറയുന്നു.\nജാന്‍വിബര്‍ത്ത്‌ഡേചലഞ്ച് എന്ന ഹാഷ്ടാഗ് നല്‍കിയാണ് മേക്കപ്പ് വിഡിയോ പോസ്റ്റ് ചെയ്യേണ്ടത്. ബ്യൂട്ടി ബ്രാന്‍ഡായ നൈക്കയാണ് ഈ ചലഞ്ചിന് പിന്നില്. നൈക്കയുടെ ലിപ്‌സ്റ്റിക് ഉപയോഗിച്ചാണ് ജാന്‍വി ഒരുങ്ങിയിരിക്കുന്നത്. മാര്‍ച്ച് 12 വരെയാണ് ജാന്‍വിയുടെ ചലഞ്ചില് പങ്കെടുക്കാനുള്ള അവസരം. മികച്ച രീതിയില് മേക്കപ്പ് ചെയ്യുന്ന 22 പേര്‍ക്ക് സമ്മാനവും ലഭിക്കും.


രാജ്യത്തെ കോവിഡ് ബാധിതര് 58 ലക്ഷം കടന്നു; 24 മണിക്കൂറിനിടെ 1,141 മരണം – Times Kerala\nരാജ്യത്തെ കോവിഡ് ബാധിതര് 58 ലക്ഷം കടന്നു; 24 മണിക്കൂറിനിടെ 1,141 മരണം\nBy Anju Rasalam On Sep 25, 2020\nDoctor prepare to takes samples for RT-PCR COVID-19 tests duringagovernment-imposed nationwide lockdown asapreventive measure against the COVID-19 coronavirus, in Amritsar on April 23, 2020. (Photo by NARINDER NANU / AFP)\nന്യൂഡല്‍ഹി: രാജ്യത്തെ കോവിഡ് രോഗ ബാധിതരുടെ എണ്ണം 58 ലക്ഷം കടന്നു. കഴിഞ്ഞ 24 മണിക്കൂറിനിടെ 86,052 പേര്‍ക്ക് കൂടി പുതുതായി രോഗം സ്ഥിരീകരിച്ചു. ഇതോടെ രാജ്യത്ത് കോവിഡ് സ്ഥിരീകരിച്ചവരുടെ എണ്ണം 58,18,571 ആയി.\n24 മണിക്കൂറിനിടെ 1,141 പേരാണ് കോവിഡ് ബാധിച്ച് മരിച്ചത്. ഇതോടെ രാജ്യത്തെ ആകെ കോവിഡ് മരണം 92,290 ആയി ഉയർന്നു.\nരാജ്യത്ത് നിലവിൽ 9,70,116 പേർ വിവിധ സംസ്ഥാനങ്ങളിലായി ചികിത്സയിലാണ്. കോവിഡ് ബാധിച്ച 47,56,165 പേര് രോഗത്തിൽ നിന്ന് മുക്തി നേടി.\nകോവിഡ് വ്യാപനത്തെ തുടർന്ന് രാജ്യത്തെ പ്രതിദിന പരിശോധനകളും വർധിപ്പിച്ചിട്ടുണ്ട്. കഴിഞ്ഞ 24 മണിക്കൂറിനുള്ളിൽ 13.80 ലക്ഷം കോവിഡ് പരിശോധനകളാണ് നടത്തിയതെന്ന് കേന്ദ്ര ആരോഗ്യ മന്ത്രാലയം അറിയിച്ചു.\nഅഭിമാനത്തോടെ കേരളം.! ഐക്യരാഷ്ട്ര സഭയുടെ ജീവിതശൈലി രോഗ നിയന്ത്രത്തിനുള്ള അവാര്‍ഡ് സംസ്ഥാനത്തിന്\n50 കോവിഡ് കേസുകള് ഉള്ളപ്പോള് മാലാഖമാര് എന്ന് വാഴ്ത്തി പാടിയിട്ട് 5000 കേസുകള് ആകുമ്പോള് കീശയില് നിന്ന് അടിച്ചുമാറ്റുന്നത് അപരാധമാണ്. ആദരിച്ചില്ലെങ്കിലും അവര്‍ക്ക് മാന്യമായി ജീവിക്കാനുള്ളത് നല്‍കണം; എംകെ മുനീര്\nസംസ്‌ഥാനത്ത് കോവിഡ് വാക്‌സിന് കുത്തിവയ്പ്പ് കുറയുന്നതില് വൻ അതൃപ്തി…


Malayalam News-Apple co-founder in Bangalore\nത്രികക്ഷി കരാറാകാമെന്ന് കേരളം; ഉദ്യോഗസ്ഥതല ചര്‍ച്ച തിങ്കളാഴ്ച\nബാംഗ്ലൂര്: സ്റ്റീവ് ജോബ്‌സിന്റെ സുഹൃത്തും ആപ്പിളിന്റെ സഹ സ്ഥാപകനുമായ സ്റ്റീവ് വൊസ്‌നിയാക്ക് ഇന്ന് ബാംഗ്ലൂരില്. ഇന്നു നടക്കുന്ന യങ് പ്രസിഡന്റ്‌സ് ഓര്‍ഗനൈസേഷന് ഉച്ചകോടിയില് മുഖ്യപ്രഭാഷണം നടത്താനാണു വൊസ്‌നിയാക്ക് ഇന്ത്യയുടെ സിലിക്കണ് വാലിയില് എത്തുന്നത്.\nരാജ്യാന്തര വേദികളില് ഏറ്റവും മൂല്യമുള്ള പ്രഭാഷകരിലൊരാളായ വൊസ്‌നിയാക്ക് ഇന്ത്യയുടെ ഐ.ടി നഗരത്തില് എത്തുമ്പോള് ഐ.ടി കുതുകികള് ആവേശത്തിലാണ്. ഇദ്ദേഹത്തിന്റെ ഒരു പ്രഭാഷണത്തിനു പ്രതിഫലം ഒരു ലക്ഷം യു.എസ് ഡോളര് ആണ്. (ഏകദേശം 50 ലക്ഷം രൂപ). 1976ലാണു സ്റ്റീവ് ജോബ്‌സിനൊപ്പം സ്റ്റീവ് വൊസ്‌നിയാക്ക് ആപ്പിളിനു തുടക്കമിട്ടത്. ആപ്പിള്-1, ആപ്പിള്-2 കംപ്യൂട്ടറുകള്‍ക്കു പിന്നിലെ പ്രധാനി വൊസ്‌നിയാക് ആയിരുന്നു. 100 മില്ല്യണ് ഡോളറിന്റെ സമ്പത്ത് ഇദ്ദേഹത്തിനുണ്ടെന്നാണ് കണക്കാക്കപ്പെടുന്നത്.\nഇന്ന് നടക്കുന്ന പരിപാടി യങ് പ്രസിഡന്റ്‌സ് ഓര്‍ഗനൈസേഷനിലെ അംഗങ്ങള്‍ക്കു മാത്രമുള്ളതാണ്. മറ്റാര്‍ക്കും പ്രവേശനമില്ല. ഇന്ത്യയില് നിന്നും ശ്രീലങ്കയില് നിന്നുമായി 250-ഓളം യുവാക്കളായ സി.ഇ.ഓമാര്‍ക്ക് വേണ്ടിയാണ് പരിപാടി. പ250 സി.ഇ.ഓ മാരില് ഓരോരുത്തരും 65,000 രൂപ മുതല് 78,000 രൂപവരെയാണ് പങ്കെടുക്കാന് ഫീസായി അടച്ചിരിക്കുന്നത്.\nവിവിധ സ്ഥാപനങ്ങളിലെ യുവ സി.ഇ.ഒമാരുടെ കൂട്ടായ്മയായ യങ് പ്രസിഡന്റ്‌സ് ഓര്‍ഗനൈസേഷന് (വൈ.പി.ഓ) 1950ല് ന്യൂയോര്‍ക്കിലാണു സ്ഥാപിതമായത്. 110 രാജ്യങ്ങളിലെ 19,000 ബിസിനസ് മേധാവികള് അംഗങ്ങളാണ്.


ഉസ്താദ് ഫിയാസ് ഖാൻ - വിക്കിപീഡിയ\nഡെൽഹി ഖരാനയിലെ പ്രശസ്തനായ തബല കലാകാരനായിരുന്നു ഉസ്താദ് ഫിയാസ് ഖാൻ. 1934-ൽ രാജസ്ഥാനിലെ സികർ എന്ന സ്ഥലത്ത് സംഗീത പാരമ്പര്യമുള്ള കുടുംബത്തിൽ ജനിച്ചു. ഇദ്ദേഹത്തിന്റെ പിതാവ് നസീർ അലി കരോലിയിലെ മഹാരാജാവിന്റെ കൊട്ടാരത്തിൽ തബലയും സാരംഗിയും വായിച്ചിരുന്നു. മൂത്ത സഹോദരന്മുനീർ ഖാൻ പേരുകേട്ട സാരംഗി വിദ്വാൻ ആയിരുന്നു. ഉസ്താദ് ഹിദായത് അലി ഖാന്റെ കീഴിൽ പ്രാരംഭ ശിക്ഷണം നേടിയ ഫിയാസ് അലി ഖാൻ, തുടർന്ന് ഡെൽഹി ഖരാനയിലെ ഉസ്താദ് ഇനാം അലി ഖാന്റെ കീഴിൽ തബല അഭ്യസിച്ചു. രാംനാട് ഈശ്വരനിൽ നിന്നും മൃദംഗവും അഭ്യസിച്ചിട്ടുണ്ട്.\n1955-ൽ ആകാശവാണി ജയ്‌പൂരിൽ ജോലിയിൽ പ്രവേശിച്ച ഇദ്ദേഹം 1958-ഇൽ ഡെൽഹി ആകാശവാണിയിലേക്ക് മാറി. 1993-ൽ സ്റ്റാഫ് ആർട്ടിസ്റ്റ് ആയി ഔദ്യോഗിക ജീവിതത്തിൽ നിന്നും വിരമിച്ചു. 1992-ൽ അമേരിക്കയിലെ മിസോറിയിലെ വാഷിങ്ടൺ യൂണിവേഴിസിറ്റിയിൽ അദ്ധ്യാപനം നിർ‌വഹിച്ച ഇദ്ദേഹം റോട്ടർഡാം കൺസർ‌വേറ്ററിയിലും ജോലി നോക്കി.\nപ്രശസ്തരായ ഒട്ടേറെ പ്രതിഭകൾക്ക് പിന്നണിയായും സ്വന്തമായും ലോകത്തങ്ങോളമിങ്ങോളം സംഗീത പരിപാടികൾ അവതരിപ്പിച്ചിട്ടുണ്ട്. ബഡേ ഗുലാം അലിഖാൻ,ബീഗം അഖ്തർ, പന്നാലാൽ ഖോഷ് തുടങ്ങിയ പഴയകാല പ്രതിഭകളോടൊപ്പവും, പണ്ഡിറ്റ് രവിശങ്കർ, പര്‌വീൺ സുൽത്താന, ഭീംസെൻ ജോഷി, ഹരിപ്രസാദ് ചൗരാസ്യ തുടങ്ങിയ പിൽക്കാല മഹാരഥരോടൊപ്പവുമടക്കം സംഗീതത്തിലെ മൂന്നു തലമുറയോടൊപ്പം സംഗീതപരിപാടികൾ അവതരിപ്പിക്കാനുള്ള ഭാഗ്യം ഇദ്ദേഹത്തിനു സിദ്ധിച്ചു. 2014 നവംബർ 12-ന് 80-ആം വയസ്സിൽ ഇദ്ദേഹം അന്തരിച്ചു.\n"https://ml.wikipedia.org/w/index.php?title=ഉസ്താദ്_ഫിയാസ്_ഖാൻ&oldid=2531440" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:49, 11 മേയ് 2017.


സുരക്ഷക്കായി 'രക്ഷ' ആപ്പ് , കേരള പൊലീസ് സ്മാർട്ടായി - Kerala Police Introduce New RAKSHA Mobile application For People\nസുരക്ഷയ്ക്കായി 'രക്ഷ' ആപ്പ് , കേരള പൊലീസ് സ്മാർട്ടായി\nമൊബൈല് ആപ്ലിക്കേഷന് ഗൂഗിള് പ്ലേസ്റ്റോര്/ ആപ്പ് സ്റ്റോറില് നിന്നും ഡൗലോഡ് ചെയ്യാം\nSeptember 30, 2017 10:47:07 am\nതിരുവനന്തപുരം: പോലീസ് വിവരങ്ങള്‍ക്കും അടിയന്തര സഹായത്തിനുമായി ഇനി മൊബൈല് ഫോണിലും സംവിധാനം. ഇതിനായി കേരള പോലീസ് രൂപം നല്‍കിയ മൊബൈല് ആപ്ലിക്കേഷനുകള് പരീക്ഷണാടിസ്ഥാനത്തില് നിലവില് വന്നു. മൊബൈല് ആപ്ലിക്കേഷന്‍നുകള് ഗൂഗിള് പ്ലേസ്റ്റോര്/ ആപ്പ് സ്റ്റോറില് നിന്നും ഡൗലോഡ് ചെയ്യാം. പോലീസ് സംബന്ധിയായ പൊതുവിവരങ്ങള് ഉള്‍ക്കൊള്ളുന്ന മൊബൈല് ആപ്പാണ് രക്ഷ.\nആന്‍ഡ്രോയിഡ്/ഐ.ഒ.എസ്. പ്ലാറ്റ്‌ഫോമുകളില് പ്രവര്‍ത്തിക്കുന്ന ഈ മൊബൈല് ആപ്പ് പോലീസ് ഇന്‍ഫര്‍മേഷന് സെന്ററിന്റെ മേല്‍നോട്ടത്തില് കേരള സ്റ്റാര്‍ട്ട് അപ് മിഷന്‍വഴിയാണ് രൂപകല്പന ചെയ്തിരിക്കുന്നത്. പോലീസ് സേവനങ്ങള് ജനങ്ങളിലേക്ക് കൂടുതല് സുതാര്യതയോടെ എത്തിക്കുന്നതിന് കഴിയുംവിധമാണ് രക്ഷ തയ്യാറാക്കിയിരിക്കുന്നത്. ഗൂഗിള് പ്ലേസ്റ്റോറില് നി് നേരിട്ടോ https://play.google.com/store/apps/details… എന്ന ലിങ്കില് നിന്നോ രക്ഷ ഡൗലോഡ് ചെയ്യാം.\nസ്റ്റേഷന് എസ് എച്ച് ഒ മാര് മുതല് സംസ്ഥാന പോലീസ് മേധാവി വരെയുള്ളവരുടെ ഫോണ് നമ്പരുകള്, വിവിധ യൂണിറ്റുകളിലെ ഫോണ് നമ്പരുകള് ഉള്‍പ്പെടെയുള്ള പോലീസ് ടെലിഫോണ് ഡയറക്ടറി ഇതില് ലഭ്യമാണ്. ഇതിലൂടെ എല്ലാ പോലീസ് ഓഫീസുകളിലേക്കും ബന്ധപ്പെടാം. തൊട്ടടുത്ത പോലീസ് സ്റ്റേഷനുകളും ഓരോ പ്രദേശത്തിന്റേയും അധികാരപരിധിയിലുള്ള പോലീസ് സ്റ്റേഷനും കണ്ടെത്തുന്നതിനും ആ സ്റ്റേഷനിലേക്ക് ബന്ധപ്പെടുന്നതിനും സ്റ്റേഷനിലേക്കുള്ള മാര്‍ഗ്ഗം ജിപിഎസ് മുഖേന മനസ്സിലാക്കുന്നതിനുമുള്ള സംവിധാനവും രക്ഷയിലുണ്ട്. നടപടിക്രമങ്ങള് സംബന്ധിച്ച സംശയനിവാരണവും (FAQ) ഈ മൊബൈല് ആപ്പിലുണ്ട്.\nഎമര്‍ജന്‍സി ഹെല്‍പ്‌ലൈന് നമ്പരുകള്, സ്ത്രീ സുരക്ഷാ നിര്‍ദ്ദേശങ്ങള്, പോലീസ് വാര്‍ത്തകളും അറിയിപ്പുകളും, ഗതാഗതസുരക്ഷാ നിര്‍ദേശങ്ങള്, ജനങ്ങള്‍ക്കുള്ള ജാഗ്രതാ നിര്‍ദ്ദേശങ്ങള് തുടങ്ങിയവയും ഇതില് ലഭിക്കും. പാസ്സ്‌പോര്‍ട്ട് വെരിഫിക്കേഷന് സ്റ്റാറ്റസ്, എഫ് ഐ ആര് ഡൌണ്‍ലോഡ് ചെയ്യല്, പെറ്റിഷന്റെ നിലവിലുള്ള സ്ഥിതി മനസ്സിലാക്കല് തുടങ്ങി വെബ്‌സൈറ്റില് ലഭ്യമായ ഇ-സര്‍വ്വീസുകളിലേക്കുള്ള ലിങ്കുകളും ഇതില് ലഭ്യമാണ്. അടിയന്തര സാഹചര്യങ്ങളിലും ഒറ്റപ്പെട്ട യാത്രാവേളകളിലും സുരക്ഷ വര്‍ധിപ്പിക്കുതിനുള്ള ആപ്ലിക്കേഷനാണ് സിറ്റിസണ് സേഫ്ടി.\nഒറ്റയ്ക്ക് യാത്രചെയ്യുന്ന സ്ത്രീകള്‍ക്കും മുതിര്‍ന്ന പൗരന്‍മാര്‍ക്കും പ്രയോജനപ്രദമാണ് ഇത്. യാത്ര ചെയ്യുന്ന വാഹനത്തിന്റെ ഫോട്ടോ, രജിസ്‌ട്രേഷന് നമ്പര് എന്നിവ കണ്‍ട്രോള് റൂമിലേക്ക് അയയ്ക്കാനുള്ള സൗകര്യവും ലഭ്യമാണ്. യാത്ര ചെയ്യാന് ഉദ്ദേശിക്കുന്ന റൂട്ടും ഇതുവഴി ബന്ധുക്കള്‍ക്ക് കൈമാറാം. അടിയന്തര നമ്പരുകളിലേക്ക് സന്ദേശം അയയ്ക്കുതിനുള്ള സൗകര്യവും ഒരുക്കിയിട്ടുണ്ട്. സിറ്റിസണ് സേഫ്റ്റിയുടെ മറ്റൊരു സവിശേഷത പാനിക് ബട്ടണ് എന്ന സംവിധാനമാണ്. ആപത്ഘട്ടങ്ങളില് നമ്പര് ഡയല് ചെയ്യാതെതന്നെ ഇതിലുള്ള പാനിക് ബട്ടണ് അമര്‍ത്തുന്നതുവഴി ഒരു അടിയന്തര സന്ദേശം പോലീസ് കണ്‍ട്രോള് റൂമില് ലഭിക്കും. സഹായമഭ്യര്‍ത്ഥിച്ചയാളുടെ സമീപം വേഗത്തിലെത്താന് പോലീസിന് ഇത് സഹായകമാവും.\nഈ ആപ്ലിക്കേഷന്റെ ഹോംസ്‌ക്രീനിലെ ‘കാള്’ ബട്ടണില് അമര്‍ത്തിപ്പിടിച്ചാല് സൗജന്യ നമ്പരുകളിലേക്ക് വിളിക്കുന്നതിനും സംവിധാനമുണ്ട്. ആഡ്രോയിഡ്/ ഐ.ഒ.എസ്. പ്ലാറ്റ്‌ഫോമുകളില് പ്രവര്‍ത്തിക്കുന്ന ഈ ആപ്ലിക്കേഷന് കേരള പോലീസിന്റെ ഇന്‍ഫര്‍മേഷന് കമ്മ്യൂണിക്കേഷന് ആന്റ് ടെക്‌നോളജി വിഭാഗമാണ് രൂപകല്‍പന ചെയ്തിരിക്കുന്നത്. ആപ്പ് ഗൂഗിള് പ്ലേസ്റ്റോറില് നിന്നും നേരിട്ടോ https://play.google.com/store/apps/details… എന്ന ലിങ്കില് നിന്നോ ഡൗലോഡ് ചെയ്യാം.\nസുരക്ഷിത ഡ്രൈവിങ്ങിനുള്ള ഗെയിം ആപ്ലിക്കേഷനാണ് ട്രാഫിക് ഗുരു. ട്രാഫിക് നിയമങ്ങള് മനസ്സിലാക്കുന്നതിനും അവ പാലിക്കുന്നതിനുള്ള രീതികള് അറിയുന്നതിനും ഇത് സഹായകമാണ്. ഡ്രൈവിങ്ങിനിടയില് നേരിടേണ്ടിവരുന്ന ‘ബംബര്-ടു-ബംബര് ട്രാഫിക്’, ‘ലൈന് ഡിസിപ്ലിന്’, ‘ഓവര്‍ടേക്കിങ്’, ‘സ്പീഡ് കട്രോള്’, ‘പാര്‍ക്കിങ്’ എന്നിവ വളരെ സുരക്ഷിതമാക്കുതിനുള്ള മാര്‍ഗങ്ങള് ഈ ആപ്ലിക്കേഷന് പറഞ്ഞുതരും. മികച്ച ഗ്രാഫിക്‌സും ശബ്ദവുമുള്ള ഈ ഗെയിമിലൂടെ യഥാര്‍ത്ഥ ഡ്രൈവിങ് അനുഭവം ലഭിക്കും. ആപ്പ് ഗൂഗിള് പ്ലേസ്റ്റോറില് നിന്നും നേരിട്ടോ https://play.google.com/store/apps/details… എന്ന ലിങ്കില് നിന്നോ ഡൗലോഡ് ചെയ്യാം.\nതങ്ങള് നില്‍ക്കുന്നത് എത് പോലീസ് സ്റ്റേഷന് പരിധിയിലാണെന്ന് അറിയുന്നതിനും ഓരോ പ്രദേശത്തെയും അധികാരപരിധിയുള്ള പോലീസ് സ്റ്റേഷനുകള് കണ്ടെത്തുന്നതിനും ആ സ്റ്റേഷനുമായി ബന്ധപ്പെടുന്നതിനും സ്റ്റേഷനിലേക്കുള്ള മാര്‍ഗ്ഗം ജിപിഎസ് മുഖേന മനസ്സിലാക്കുന്നതിനുമുള്ള മൊബൈല് ആപ്പാണ് Know Your Jurisdiction ഗൂഗിള് മാപ്പിന്റെ സഹായത്തോടെ തങ്ങള് നില്‍ക്കുന്ന സ്ഥലം കൃത്യമായി അറിയുന്നതിനും ഈ ആപ്പില് സംവിധാനമുണ്ട്. ആപ്പ് ഗൂഗിള് പ്ലേസ്റ്റോറില് നിന്നും നേരിട്ടോ https://play.google.com/store/apps/details… എന്ന ലിങ്കില് നിന്നോ ഡൗലോഡ് ചെയ്യാം.\nപരീക്ഷണാടിസ്ഥാനത്തില് ലഭ്യമാക്കിയിട്ടുള്ള ഈ ആപ്ലിക്കേഷനുകള് പരിശോധിച്ച് പൊതുജനങ്ങള്‍ക്ക് നിര്‍ദ്ദേശങ്ങള് നല്‍കാം. ഉചിതമായ നിര്‍ദ്ദേശങ്ങള്‍ക്കനുസരിച്ചുള്ള മാറ്റങ്ങള് വരുത്തി ഈ ആപ്ലിക്കേഷന് അന്തിമരൂപത്തില് പുറത്തിറക്കും. പൊതുജനങ്ങള്‍ക്ക് നിര്‍ദ്ദേശങ്ങള് aig2phq.pol@kerala.gov.in, info.pol@kerala.gov.in, sppcc.pol@kerala.gov.in, sapcc.pol@kerala.gov.in എന്നീ ഇ-മെയില്‍വിലാസങ്ങളിലേക്ക് അയയ്ക്കാവുതാണ്.\nWeb Title: Kerala police introduce new raksha mobile application for people


Suicide | കൊച്ചുമകളെ പീഡിപ്പിച്ചെന്ന മരുമകളുടെ ആരോപണത്തിന് പിന്നാലെ ഉത്തരാഖണ്ഡിലെ മുൻ മന്ത്രി സ്വയം വെടിവെച്ച് മരിച്ചു | Former minister shot dead after Daughter-in-law accused of molesting granddaughter – News18 Malayalam\nമകളെ പീഡിപ്പിച്ചെന്ന മരുമകളുടെ പരാതിയിൽ പൊലീസ് രാജേന്ദ്ര ബഹുഗുണയ്ക്കെതിരെ പൊലീസ് പോക്സോ വകുപ്പ് പ്രകാരം കേസെടുത്തിരുന്നു. എന്നാൽ തനിക്കെതിരെ ചുമത്തിയത് കള്ളക്കേസാണെന്ന് വിളിച്ചു പറഞ്ഞുകൊണ്ടാണ് രാജേന്ദ്ര ബഹുഗുണ ആത്മഹത്യ ചെയ്തത്\nLast Updated : May 27, 2022, 22:41 IST\nഡെറാഡൂൺ: കൊച്ചുമകളെ പീഡിപ്പിച്ചെന്ന മരുമകളുടെ ആരോപണത്തിന് പിന്നാലെ ഉത്തരാഖണ്ഡിലെ മുൻ മന്ത്രി സ്വയം വെടിവെച്ച് മരിച്ചു. രാജേന്ദ്ര ബഹുഗുണ(59) ആണ് വാട്ടർ ടാങ്കിന് മുകളിൽ കയറി സ്വയം വെടിവെച്ച് മരിച്ചത്. തന്‍റെ മകളെ പീഡിപ്പിച്ചെന്ന് രാജേന്ദ്ര ബഹുഗുണയുടെ മരുമകൾ രണ്ടു ദിവസം മുമ്പ് പൊലീസിൽ പരാതി നൽകിയിരുന്നു. ഈ സംഭവത്തിന് ശേഷം രാജേന്ദ്ര ബഹുഗുണ ഏറെ അസ്വസ്ഥനായിരുന്നുവെന്ന് അദ്ദേഹവുമായി അടുപ്പമുള്ളവർ പൊലീസിന് മൊഴി നൽകിയിട്ടുണ്ട്.\nആത്മഹത്യ ചെയ്യുന്നതിന് തൊട്ടുമുമ്പ് പൊലീസിൽ വിളിച്ച് രാജേന്ദ്ര ബഹുഗുണ ഇക്കാര്യം പറഞ്ഞിരുന്നു. പൊലീസ് വീട്ടിലെത്തിയപ്പോഴേക്കും ബഹുഗുണ വാട്ടർ ടാങ്കിന് മുകളിൽ കയറിയിരുന്നു. അനുനയിപ്പിച്ച് താഴെ ഇറക്കാൻ നോക്കിയെങ്കിലും അദ്ദേഹം വഴങ്ങിയില്ല. പൊലീസും വീട്ടുകാരും നോക്കിനിൽക്കെ തോക്കെടുത്ത് നെഞ്ചിലേക്ക് വെടിവെക്കുകയും തൽക്ഷണം മരിച്ചുവീഴുകയുമായിരുന്നു.\nമകളെ പീഡിപ്പിച്ചെന്ന മരുമകളുടെ പരാതിയിൽ പൊലീസ് രാജേന്ദ്ര ബഹുഗുണയ്ക്കെതിരെ പൊലീസ് പോക്സോ വകുപ്പ് പ്രകാരം കേസെടുത്തിരുന്നു. എന്നാൽ തനിക്കെതിരെ ചുമത്തിയത് കള്ളക്കേസാണെന്ന് വിളിച്ചു പറഞ്ഞുകൊണ്ടാണ് രാജേന്ദ്ര ബഹുഗുണ ആത്മഹത്യ ചെയ്തത്. സംഭവത്തിൽ മകൻ അജയ് ബഹുഗുണ, മരുമകൾ, മരുമകളുടെ പിതാവ്, അയൽവാസി എന്നിവർക്കെതിരെ പൊലീസ് ആത്മഹത്യ പ്രേരണകുറ്റം ചുമത്തി കേസെടുത്തിട്ടുണ്ട്.\nലഡാക്കിൽ സൈനികർ സഞ്ചരിച്ച വാഹനം അപകടത്തിൽപ്പെട്ട് ഏഴ് മരണം; 19 പേർക്ക് പരിക്ക്\nസൈനികർ സഞ്ചരിച്ചിരുന്ന ബസ് അപകടത്തിൽപ്പെട്ട് ഏഴു പേർ മരിച്ചു. 19 പേർക്ക് പരിക്കേറ്റു. ഷിയോക് നദിക്ക് സമീപം ഒരു മലയിടുക്കിലേക്ക് ബസ് മറിഞ്ഞാണ് അപകടം ഉണ്ടായത്. പര്‍താപൂരിലെ ട്രാന്‍സിറ്റ് ക്യാമ്ബില് നിന്ന് സബ് സെക്ടര് ഹനീഫിലെ ഒരു ഫോര്‍വേഡ് ലൊക്കേഷനിലേക്ക് പോകുന്നതിനിടെയാണ് അപകടം ഉണ്ടായത്. 26 സൈനികര് ബസിലുണ്ടായിരുന്നു. തോയിസിൽ നിന്ന് 25 കിലോമീറ്റർ അകലെ, വാഹനം റോഡിൽ നിന്ന് തെന്നി ഷിയോക് നദീ തീരത്തെ മലയിടുക്കിലേക്ക് വീഴുകയായിരുന്നു.\nFirst published: May 27, 2022, 22:41 IST


കണ്ണൂർ, കരുണ ബില്ലിൽ ഗവർണറുടെ തീരുമാനം നിർണ്ണായകം ; അംഗീകാരം നൽകരുതെന്ന് ബിജെപി - Samakalika Malayalam\nകണ്ണൂർ, കരുണ ബില്ലിൽ ഗവർണറുടെ തീരുമാനം നിർണ്ണായകം ; അംഗീകാരം നൽകരുതെന്ന് ബിജെപി\nBy സമകാലിക മലയാളം ഡെസ്‌ക് | Published: 07th April 2018 07:27 AM |\nLast Updated: 07th April 2018 07:27 AM | A+A A- |\nതിരുവനന്തപുരം: വിവാദമായ കണ്ണൂര്,കരുണ മെഡിക്കല് കോളജ് പ്രവേശന ബില്ലിൽ ഗവർണറുടെ തീരുമാനം ഉടൻ ഉണ്ടായേക്കും. ഇന്നലെ രാത്രിയോടെയാണ് ബിൽ ഗവർണറുടെ അനുമതിയ്ക്ക് കൈമാറിയത്. ആരോഗ്യവകുപ്പ് അഡീഷണല് ചീഫ് സെക്രട്ടറിയുടെ വിയോജനക്കുറിപ്പോടെയാണ് ബിൽ ഗവർണറുടെ മുന്നിലെത്തുന്നത്. കണ്ണൂര്, കരുണ കോളേജുകളിലെ പ്രവേശനം സാധൂകരിക്കാന് നിയമസഭ പാസാക്കിയ ബില് നിയമപരമായി നിലനില്‍ക്കുമോ എന്നകാര്യത്തില് സംശയമുണ്ട് എന്നാണ് ആരോഗ്യവകുപ്പ് അഡീഷണല് ചീഫ് സെക്രട്ടറി രാജീവ് സദാനന്ദന്റെ വിയോജനക്കുറിപ്പ്. സുപ്രീംകോടതി വിധിയുടെ പശ്ചാത്തലത്തിൽ ഗവർണറുടെ തീരുമാനം ഉറ്റുനോക്കുകയാണ് രാഷ്ട്രീയ കേരളവും സർക്കാരും.\nഈ വിഷയത്തിലെ ഓര്‍ഡിനന്‍സില് രാജീവ് സദാനന്ദന് തുടക്കത്തില് വിയോജനക്കുറിപ്പെഴുതിയിരുന്നു. മികച്ച റാങ്കുള്ളവര്‍ക്കുമാത്രം പ്രവേശനം നല്‍കാമെന്നായിരുന്നു അദ്ദേഹത്തിന്റെ നിലപാട്. ഗവര്‍ണര്‍ക്ക് ബില് അപ്പാടെ അംഗീകരിക്കുകയോ സര്‍ക്കാരിനോട് വിശദീകരണം തേടുകയോ തിരിച്ചയയ്ക്കുകയോ ചെയ്യാം. ഗവർണർ വിശദീകരണം ആരായുകയാണെങ്കില് അതുസഹിതം ബില് വീണ്ടും സമര്‍പ്പിക്കാനാണ് തീരുമാനം.\nരണ്ടാമതും സമര്‍പ്പിച്ചാല് സാധാരണഗതിയില് ബില് ഗവര്‍ണര് അംഗീകരിക്കുകയാണ് പതിവ്. ഗവര്‍ണറുടെ അംഗീകാരം ലഭിച്ചാല് പ്രവേശനം സാധുവാക്കുന്ന നിയമം പ്രാബല്യത്തിലാകും. അതേസമയം ഗവർണർ അംഗീകാരം നൽകിയാലും സുപ്രീംകോടതിക്ക് ബില് അസാധുവാക്കുന്നതടക്കമുള്ള നടപടികൾ സ്വീകരിക്കാനാവും. ഇക്കാര്യം സർക്കാരിനെ അലട്ടുന്നുണ്ട്.\nഅതിനിടെ വിവാദ ബില്ലിന് അംഗീകാരം നൽകരുതെന്ന് ആവശ്യപ്പെട്ട് ബിജെപി നേതാക്കൾ ഇന്ന് ഗവർണറെ കാണുന്നുണ്ട്. തിരക്കിട്ട് ബിൽ പാസാക്കിയതിന് പിന്നിൽ അഴിമതിയുണ്ടെന്ന് ബിജെപി നേതാക്കൾ ഗവർണറെ അറിയിക്കും. ഒമ്പതാം തീയതി മുതൽ ഒരാഴ്ച ഗവർണ്ണർ ചികിത്സയ്ക്കായി ചെന്നൈക്ക് പോകും. അതിന് മുൻപ് തീരുമാനം ഉണ്ടാകുമെന്നാണ് സൂചന.\nമെഡിക്കല് ബില് ഗവര്‍ണറുടെ അംഗീകാരത്തിനയച്ചു\nമെഡിക്കല് ബില് പാസാക്കാന് പാടില്ലായിരുന്നു; കോണ്‍ഗ്രസ് നിലപാട് തള്ളി എ.കെ ആന്റണി\nമെഡിക്കല് ബില്ലില് സര്‍ക്കാരിന് തെറ്റുപറ്റിയിട്ടില്ല; ഗവര്‍ണര് അംഗീകരിക്കുമെന്നാണ് പ്രതീക്ഷയെന്ന് എ കെ ബാലന്\nmedical bill governer p sadasivam pinarayi bijayan bjp rajiv sadanandan


Janmabhumi| ഇന്ത്യയിലെ ആദ്യത്തെ മഡ് റേസ് ചലച്ചിത്രം 'മഡ്ഡി'യുടെ മോഷന് പോസ്റ്റര് പുറത്തിറക്കി\nഇന്ത്യയിലെ ആദ്യത്തെ മഡ് റേസ് ചലച്ചിത്രം 'മഡ്ഡി'യുടെ മോഷന് പോസ്റ്റര് പുറത്തിറക്കി\nഇന്ത്യയിലെ ആദ്യത്തെ മഡ് റേസ് ചലച്ചിത്രം 'മഡ്ഡി'യുടെ മോഷന് പോസ്റ്റര് പുറത്തിറക്കി\nFebruary 21, 2021, 11:36 a.m.\nസാഹസികതയോടും, ഓഫ് റോഡ് റേസിങ്ങിനോടുമുളള സ്നേഹത്തില് നിന്നാണ് മഡ്ഡിയുടെ പിറവിയെന്ന് സംവിധായകന് പ്രഗഭല്\nകൊച്ചി : നവാഗതനായ ഡോ.പ്രഗഭല് സംവിധാനം ചെയ്യുന്ന മഡ്ഡിയുടെ മോഷന് പോസ്റ്റര് റിലീസ് ചെയ്തു. വിജയ് സേതുപതിയും മുരളിയും അവരുടെ സോഷ്യല് മീഡിയ പേജിലൂടെയാണ് പോസ്റ്റര് പുറത്തുവിട്ടത്. ചിത്രത്തിന്റെ ടീസര് ഉടന് പുറത്തിറങ്ങും.\nഇന്ത്യയിലെ ആദ്യത്തെ 4X4 മഡ് റേസ് സിനിമയായ മഡ്ഡി നിര്‍മ്മാണത്തിന്റെ അവസാന ഘട്ടത്തിലാണ്. ഓഫ് റോഡ് മോട്ടോര് സ്പോര്‍ട്ടിന്റെ ഒരു രൂപമാണ് മഡ്‌റേസിങ്ങ്. മഡ്‌റേസിങ്ങ് വിഷയമാക്കിയുളള സിനിമകള് അപൂര്‍വമാണ്. മഡ്ഡി മഡ് റേസിംഗ് വിഭാഗത്തിലെ സമഗ്രമായ ആക്ഷന് ത്രില്ലറായാണ് വിഭാവനം ചെയ്തിരിക്കുന്നത്.\nപി.കെ. സെവന് ക്രിയേഷന്‍സിന്റെ ബാനറില് പ്രേമ കൃഷ്ണദാസാണ് സിനിമ നിര്‍മ്മിക്കുന്നത്. പുതുമുഖങ്ങളായ യുവാന്, റിദ്ദാന് കൃഷ്ണ, അനുഷ സുരേഷ്, അമിത് ശിവദാസ് നായര് എന്നിവരാണ് പ്രധാന വേഷങ്ങളില് അണിനിരക്കുന്നത്. ഹരീഷ് പേരഡി,ഐ.എം.വിജയന്, രണ്‍ജി പണിക്കര്, സുനില്‍സുഗത, ശോഭ മോഹന്, ഗിന്നസ് മനോജ് എന്നിവരാണ് മറ്റ് താരങ്ങള്.\nസാഹസികതയോടും, ഓഫ് റോഡ് റേസിങ്ങിനോടുമുളള സ്നേഹത്തില് നിന്നാണ് മഡ്ഡിയുടെ പിറവിയെന്ന് സംവിധായകന് പ്രഗഭല് പറയുന്നു. കായികരംഗവുമായി വളരെക്കാലമായി അടുത്ത ബന്ധം പുലര്‍ത്തുന്ന വ്യക്തിയാണ് പ്രഗഭല്. അദ്ദേഹത്തിന്റെ അഞ്ച് വര്‍ഷത്തെ ഗവേഷണത്തിന്റെ ഫലംകൂടിയാണ് ഈ സിനിമ.\nപ്രധാനമായും വ്യത്യസ്തടീമുകള് തമ്മിലുളള വൈരാഗ്യത്തെ കുറിച്ച് പറയുന്ന ചിത്രത്തില് പ്രതികാരം, കുടുംബം, നര്‍മ്മം, സാഹസികത എന്നിവയെല്ലാം ഉള്‍പ്പെടുത്തിയിട്ടുണ്ടെന്ന് പ്രഗഭല് പറയുന്നു. ഓഫ് റോഡ് റേസിംഗില് പ്രധാന അഭിനേതാക്കളെ രണ്ട് വര്‍ഷത്തോളം പരിശീലിപ്പിച്ചുവെന്ന് സംവിധായകന് കൂട്ടിച്ചേര്‍ത്തു. സിനിമയില് ഡ്യൂപ്പുകളെ ഉപയോഗിച്ചിട്ടില്ല.\nമഡ് റേസിങ്ങ് പോലുളള കായിക വിനോദം ആവേശം നഷ്ടപ്പെടുത്താതെ കാഴ്ചക്കാര്‍ക്ക് പരിചയപ്പെടുത്തുക എന്നതായിരുന്നു സംവിധായകന്റെ മുമ്പിലുളള ഏറ്റവും വലിയ വെല്ലുവുളി. ഒരു വര്‍ഷത്തോളം സമയമെടുത്താണ് സിനിമയുടെ ലോക്കേഷനുകള് കണ്ടെത്തിയത്.അതുകൊണ്ട് തന്നെ ഒരു സിനിമയിലും കാണാത്ത അപകടകരവും മനോഹരവുമായ നിരവധി സ്ഥലങ്ങള് സിനിമയില് കാണാം. കെ.ജി.എഫിലൂടെ ശ്രദ്ധേയനായ രവി ബസ്റൂര്‍സംഗീതവും, രാക്ഷസന് സിനിമിലൂടെ ശ്രദ്ധേയനായ സാന് ലേകേഷ്എഡിറ്റിങ്ങും, ഹോളിവുഡില് പ്രശസ്തനായ കെ.ജി .രതീഷ്ഛായാഗ്രഹണവും നിര്‍വഹിച്ചിരിക്കുന്നു\nഒളിമ്പിക്‌സിന് കാണികള് വേണം: സീക്കോ\nതമിഴ്‌നാട് മുന്നില് തന്നെ; കേരളത്തിന് പത്ത് സ്വര്‍ണം കൂടി\nതീവ്രവാദികള്‍ക്കെതിരെ ബൈഡന് പ്രയോഗിച്ചത് 2011ലെ പ്രത്യേകാധികാരം; പ്രസിഡന്റ് മാറിയാലും നയത്തില് മാറ്റമില്ല; വ്യോമാക്രമണം തുടരുമെന്ന് പെന്റഗണ്\nവിഴിഞ്ഞം, സ്മാര്‍ട്ട് സിറ്റി, ലൈറ്റ് മെട്രോ, ഗെയില്, ഓട്ടോണമസ് കോളജ്, കാരുണ്യ: സിപിഎമ്മിന്റേത് എല്ലാത്തിനേയും എതിര്‍ത്ത ചരിത്രം\nകഥയ മമ, കഥയ മമ\nഇന്ന് 3792 പേര്‍ക്ക് കൊറോണ; 3418 പേര്‍ക്ക് സമ്പര്‍ക്കത്തിലൂടെ രോഗം; 4650 പേര്‍ക്ക് രോഗമുക്തി; ആകെ മരണം 4182 ആയി\nMuslim appeasement Muslim appeasment ADV KK BALARAM Toy sector Bhavnagar Jamnagar Hardik Patel Hindu girl gsdp Gulam Nabi Azad G23 TK Chathunni thapasya kalasahitya vedhi hackers kerala niyamasabha election 2021 NHAI Gelatin\nപാപത്തിന്റെ ശമ്പളം മരണം; നവാഗതരുടെ കൂട്ടായ്മയില് 'വി'\nഅജി മസ്‌ക്കറ്റ് ഒരുക്കുന്ന ഏകാകിനി\nമികച്ച പ്രതികരണങ്ങള്; 'ഓപ്പറേഷന് ജാവ' മൂന്നാം ദിനത്തിലേയ്ക്ക്\n'തിരികെ' ഫെബ്രുവരി 26ന്; ഒടിടി പ്ലാറ്റ്‌ഫോമായ നീസ്ട്രീമില്\n'ബ്ലാക്ക് കോഫി' ഫെബ്രുവരി 19ന് തിയേറ്ററുകളില്; കുക്ക് ബാബു വീണ്ടും\nകളരി ചുവടില് അമര്‍ന്ന് നെയ്യാറ്റിന്‍കര ഗോപന്; മാസ്സ് നോട്ടവുമായി മോഹന്‍ലാല്; ആറാട്ടിന്റെ ഫസ്റ്റ് ലുക്ക് പോസ്റ്റര് പുറത്ത്\nമേജര് സന്ദീപ് ഉണ്ണികൃഷ്ണന് ജൂലൈ രണ്ടിന് എത്തും: സിനിമയുടെ റിലീസിങ് ഡേറ്റ് പുറത്തുവിട്ടു\nചിമ്പുവിന്റെ പൊളിറ്റിക്കല് ത്രില്ലര് 'മാനാട്'; മലയാളം ടീസര് പൃഥ്വിരാജ് റിലീസ് ചെയ്യും\nപ്രണയ ദിനത്തില് ആദ്യ ലിറിക്കല് വീഡിയോയുമായി സാല്‍മണ് ത്രി ഡി


ചോദ്യം ചോദ്യം ചോദ്യം.. ഉത്തരം.. ഓ ആര്‍ക്ക് വേണം: അര്‍ണാബ് ഗോസ്വാമിയെ കളിയാക്കി ന്യൂസ് 18 ടീം/വീഡിയോ – Azhimukham\nഎന്റെ ഷോയിലേക്ക് സ്വാഗതം, എന്റെ ഷോയെന്നാല് എന്റെ മാത്രം ഷോ.. എന്റെ തല, എന്റെ ഫുള് ഫ്രെയിം\nടെലവിഷന് അവതാരകനും റിപ്പബ്ലിക് ടിവി തലവനുമായ അര്‍ണാബ് ഗോസ്വാമിയെ പരിഹസിച്ച് ന്യൂസ് 18 ടീമിന്റെ വീഡിയോ ട്രോള്. ന്യൂസ് 18നില് സംപ്രേഷണം ചെയ്യുന്ന ഗോപ്യം എന്ന ആക്ഷേപഹാസ്യ പരിപാടിയിലാണ് അര്‍ണാബിനെ പരിഹസിച്ചിരിക്കുന്നത്.\nകേരളത്തില് നിന്നുള്ള എംപി എംബി രാജേഷിനെ റിപ്പബ്ലിക് ചാനലിലെ ചര്‍ച്ചയില് ക്ഷണിച്ചുവരുത്തി അപമാനിച്ചിരുന്നു. അര്‍ണാബിനെ ചോദ്യം ചെയ്ത് രാജേഷ് കത്തുമയച്ചിരുന്നു. ഈ പശ്ചാത്തലത്തിലാണ് ഇന്നത്തെ ഗോപ്യമെന്ന് വ്യക്തമാക്കിയാണ് ന്യൂസ് 18ന് പ്രമോ ഫേസ്ബുക്ക് പേജില് പ്രസിദ്ധീകരിച്ചിരിക്കുന്നത്. അര്‍ണാബിന്റെ ശൈലിയില് വാര്‍ത്ത അവതാരകനായി ഗോപീകൃഷ്ണനും ചര്‍ച്ചയില് പങ്കെടുക്കാനെത്തുന്ന രാജേഷായി ലല്ലുവുമാണ് എത്തുന്നത്.\nസൗണ്ട് റെക്കോഡിസ്റ്റുകളോട് തന്റെ ശബ്ദം മാത്രം പുറത്തേക്ക് വരുന്ന വിധത്തില് റെക്കോഡ് ചെയ്യാന് ആവശ്യപ്പെടുന്ന ഗോപീകൃഷ്ണനെയാണ് ആദ്യം കാണുന്നത്. പിന്നീട് ‘എന്റെ ശബ്ദം, എന്റെ തല’ എന്ന് സൂപ്പര്‍സ്റ്റാര് സരോജ് കുമാറിനെ അനുകരിച്ച് പറയുന്നു. ഇതിനിടെ ‘ഉര്‍വശി തിയറ്ററിലെ പ്രധാന നടനും മുതലാളിയുമായ’ എന്ന് വീഡിയോയില് എഴുതിക്കാണിക്കുന്നുമുണ്ട്. ‘എന്റെ ഷോയിലേക്ക് സ്വാഗതം, എന്റെ ഷോയെന്നാല് എന്റെ മാത്രം ഷോ.. എന്റെ തല, എന്റെ ഫുള് ഫ്രെയിം. ഒരുപാട് ചോദ്യങ്ങള് ഞാന് ചോദിക്കും ആ ചോദ്യങ്ങളുടെയൊന്നും ഉത്തരം എനിക്കറിയില്ല. പക്ഷെ രാജ്യം ആ ഉത്തരം കേള്‍ക്കാന് കാതോര്‍ത്തിരിക്കുന്നുവെന്ന് നിങ്ങള് മനസിലാക്കണം’ എന്നാണ് ഷോയുടെ തുടക്കമായി പറയുന്നത്.\n‘ഞാന് തിരിച്ചു വരുകയാണ്’: റിപ്പബ്ലിക് ടിവി’ യുടെ ഫസ്റ്റ് ലുക്ക് പുറത്തുവിട്ട് അര്‍ണാബ് ഗോസ്വാമി/ വീഡിയോ\nതീവ്രവാദി ഭീഷണി; അര്‍ണാബ് ഗ്വോസാമിക്ക് വൈ കാറ്റഗറി സുരക്ഷ\nഅര്‍ണാബ് ഗോസ്വാമിയുടെ ആക്രോശം എങ്ങനെ ക്ലിക്കായി?: നാഷന് വാണ്ട്‌സ് ടു നോ


Kovalam Clean up Drive – Friends of Marine Life\nKovalam Clean up Drive\nതിരുവനന്തപുരം കടലടിത്തട്ടിലെ ഗുരുതരമായ പരിസ്ഥിതി പ്രശ്നം വെളിപ്പെടുന്നു.\nകടലിൽ നിന്നും മാലിന്യങ്ങളുടെ കുത്തൊഴുക്ക്.\nഇന്ന് പുലർച്ചെ മുതൽ കടലിൽ നിന്നും മാലിന്യങ്ങൾ കുത്തിയൊഴുകി കരയിലടിയുന്നു.\nതിരുവനന്തപുരത്തിന്റെ ചരിത്രത്തിൽ നാളിതുവരെ ഉണ്ടാകാത്ത വിധമാണ് മാലിന്യങ്ങൾ വന്നടിയുന്നത്.\nവലകൾ തുണികൾ പ്ലാസ്റ്റിക് ചാക്കുകൾ പ്ലാസ്റ്റിക് കുപ്പികൾ തടികൾ മുതലായവയാണധികവും.\nപുലർച്ചെ ആറു മണിയോടെ ആരംഭിച്ച ഒഴുക്ക് 12മണിയായിട്ടും തുടരുന്നു.\nഇതിനോടകം രണ്ട് ടണ്ണിലേറെ വലകളും ചാക്കുകളും തുണികളും കരയ്ക്ക് എത്തി. ഇരുപതിനായിരത്തോളം പ്ലാസ്റ്റിക് കുപ്പികൾ തീരത്തടിഞ്ഞു. FML ലേതുൾപ്പെടെ നാമമാത്ര പ്രവർത്തകരാണ് മാലിന്യങ്ങൾ നീക്കം ചെയ്യുന്നത്. അധികൃതർ ഇനിയും തിരിഞ്ഞു നോക്കിയിട്ടില്ല. കോവളം തീരം വൃത്തിയാക്കാൻ corporation ജീവനക്കാരുണ്ടെങ്കിലും കടലിൽ നിന്നും വരുന്ന മാലിന്യം നീക്കൽ അവർക്കല്ലെന്ന് പറഞ്ഞു ഒഴിഞ്ഞുമാറി.\nഇക്കഴിഞ്ഞ വർഷവും വർഷകാലത്ത് കോവളം കടലിൽ മാലിന്യമെത്തിയിരുന്നു. അന്ന് FML പ്രവർത്തകർ കടലിനടിയിൽ മുങ്ങി അവ നീക്കം ചെയ്യാൻ ശ്രമിച്ചു. എന്നാൽ അന്നത്തേതിനേക്കാൾ ഭീകരമാണ് ഇന്നത്തെ അവസ്ഥ. ഇപ്പോൾ വന്നടിയുന്നതിന്റെ നൂറിരട്ടി ഇനിയും കടലിൽ ഒഴുകിനടക്കുന്നുണ്ട്.\nനമുക്ക് സമുദ്രത്തെ ബാധിക്കുന്ന പ്ലാസ്റ്റിക് മാലിന്യ പ്രശ്നങ്ങളിൽ പ്രത്യേക നയരൂപീകരണവും ശക്തമായ നടപടികളും ആവശ്യമാണെന്ന് ബോധ്യപ്പെടുത്തുന്നതാണ് ഇന്നത്തെ അനുഭവം.\nഒരാഴ്ചയിലേറെയായി വടക്കു നിന്നും തെക്കോട്ട് ശക്തമായ കടലൊഴുക്കാണ്. അതുവഴി ഒഴുകിവരുന്ന മാലിന്യങ്ങൾ കോവളം മലയോട് ചേർന്നുള്ള കടലിനടിയിലെ പാരുകളിൽ തട്ടിയാണ് ലീലാ ബീച്ചിനോട് ചേർന്ന് അവ കരയടിയുന്നത്. തിരുവനതപുരം കടലിലെ ഏറ്റവും ജൈവ സമ്പന്ന മേഖല കൂടിയാണിവിടം.\nഅധികൃതർ അടിയന്തിരമായി ഇടപെടണമെന്ന് FML ആവശ്യപ്പെടുന്നു.\nPrevious Previous post: Ghost fishing net removal\nNext Next post: Man-made Natural Calamities